އިސްލާމީ ޝަރީޢަތުގައިވާ ބަދަލުވުމެއް ނުވާ ޘާބިތު ޙުކުމްފުޅުތަކަށް އީމާންވުން – DhiSalafiyyah\nއިސްލާމީ ޝަރީޢަތުގައިވާ ބަދަލުވުމެއް ނުވާ ޘާބިތު ޙުކުމްފުޅުތަކަށް އީމާންވުން\n05/01/2018 އެހެނިހެން, ޢަޤީދާއާއި ފިރުޤާތައްދިސަލަފިއްޔާ\nމިއީ 11 ރަބީޢުލްއާޚިރު 1439 ވީ ހުކުރު ދުވަހު މަސްޖިދުއްނަބަވީގައި ދެއްވި ޚުޠުބާގެ ޚުލާޞާ\nޚުޠުބާ ދެއްވީ: الشيخ خالد بن علي الغامدي – حفظه الله –\nالحمدُ لله، الحمدُ لله ﴿الَّذِي أَرْسَلَ رَسُولَهُ بِالْهُدَى وَدِينِ الْحَقِّ لِيُظْهِرَهُ عَلَى الدِّينِ كُلِّهِ وَكَفَى بِاللَّهِ شَهِيدًا﴾ [الفتح: 28]، الذي جعلَ الإسلامَ هو الدينَ الخاتمَ المُهيمِنَ على كل الأديانِ وكفَى بالله حسِيبًا، أحمدُه – سبحانه – وأشكرُه، وأُثنِي عليه وأُمجِّده، وأشهدُ أن لا إله إلا الله وحدهُ لا شريكَ له أعزَّ جُندَه، ونصرَ عبدَه، وهزمَ الأحزابَ وحده، وأشهدُ أن محمدًا عبدُه ورسولُه، أرسلَه ربُّه بالهُدى بشيرًا ونذيرًا، وداعِيًا إلى الله بإذنِه وسِراجًا مُنيرًا، وزوَى له الأرضَ فرأى مشارِقَها ومغارِبَها، فبلغَ دينُه ما رأَى، وسيبلُغُ ما بلغَ الليلُ والنهار، صلَّى عليه الله وعلى آلهِ الشرفاء السادة، وأصحابِه النُّبلاء القادة، والتابعين لهم بإحسانٍ إلى يوم الحشر والإعادة، وسلَّم تسليمًا كثيرًا مُتتابِعًا مُتواصِلًا وزيادة.\n* އިސްލާމްދީން ނެތިކޮށްލުމަށްޓަކައި ނުވަތަ މިދީނުގެ އުޞޫލުތައް ބަދަލުކުރުމަށްޓަކައި، މިދީން ފާޅުވީއްސުރެ މިއަދާހަމައަށްވެސް ބަޔަކުމީހުން މަސައްކަތްކުރަމުންދެއެވެ. އެގޮތުން އިންސާނީ ތާރީޚު މީގެ ކުރިން ދެކެފައިނުވާފަދަ މިންވަރަކަށް، މިޒަމާނުގައި ފިކުރުތަކާއި ޘަޤާފަތްތަކާއި މީޑީއާތައް މިވަނީ މުޅި ދުނިޔެއަށް ހުޅުވާލެވިފައެވެ.\n* މިއުންމަތަށް އަމާންކަން ލިއްބައިދޭނީ ޝަރީޢަތުގައިވާ ބަދަލުވުމެއް ނުވާ ޘާބިތު ޙުކުމްފުޅުތަކާއި ދީނުގެ ޤަވާޢިދުތަކުންނެވެ. މިކަމަށް ޤުރުއާނާއި ސުންނަތުން ދަލީލު ލިބެއެވެ. ﷲ ތަޢާލާ ވަޙީކުރައްވާފައިވެއެވެ.\n﴿كِتَابٌ أُحْكِمَتْ آيَاتُهُ ثُمَّ فُصِّلَتْ مِنْ لَدُنْ حَكِيمٍ خَبِيرٍ﴾ [هود: 1]\nމާނައީ: “(މިއީ) ފޮތެކެވެ. އެ ފޮތުގެ އާޔަތްތައްވަނީ، އޮޅުމެއްނެތި މާނަ ސާފުކޮށް އެނގޭގޮތުގައި ފުރިހަމަ ކުރައްވާފައެވެ. އަދި އެ (ފޮތުގައިވާ ހުރިހާ ތަކެއްޗެއް) ވަނީ ތަފްޞީލުކޮށް ބަޔާންކުރައްވާފައެވެ. (އެއީ) މޮޅަށް ދެނެވޮޑިގެންވާ، ޙަކީމްވަންތަ އިލާހުގެ ޙަޟްރަތުންނެވެ.”\nއަދި ނަބިއްޔާ صلى الله عليه وسلم ޙަދީޘްކުރައްވާފައިވެއެވެ.\n« أَلَا إِنِّي أُوتِيتُ الْكِتَابَ، وَمِثْلَهُ مَعَهُ » [أخرجه أحمد وأبو داود]\nމާނައީ: “ދަންނާށެވެ. ތިމަންކަލޭގެފާނަށް ކީރިތި ޤުރުއާނާއި އެފަދަ އެހެން ވަޙީއެއްވެސް އެއާއެކު ދެއްވުނެވެ.”\n* އެޙުކުމްފުޅުތަކާއި އުޞޫލުތަކަކީ ޙަޔާތުގެ ހުރިހާ ކަމެއް އޭގައި ޝާމިލުވެގެންވާ ޘާބިތު ޙުކުމްފުޅުތަކެކެވެ. އަދި އެޙުކުމްފުޅުތައްވަނީ ރައްކާތެރިކުރެވިގެންނެވެ. އަދި މަންސޫޚުވުމެއް ނުވަތަ ބަދަލުވުމެއް އެއަކަށް ނުވެއެވެ. އެއްވެސް މީހަކަށް އެފަދަކަމެއް ކުރުމުގެ ކުޅަދާނަކަން ލިބިގެންނެއްވެސް ނުވެއެވެ.\n* މިއީ ﷲ ތަޢާލާ އިރުޝާދު ދެއްވާފައިވާ ރައްބާނީ މަންހަޖެވެ. އެއީ އެއިލާހުގެ ވަޙީ ބަސްފުޅުގައިވާ ފަދައިންނެވެ.\n﴿هُوَ الَّذِي أَنْزَلَ عَلَيْكَ الْكِتَابَ مِنْهُ آيَاتٌ مُحْكَمَاتٌ هُنَّ أُمُّ الْكِتَابِ وَأُخَرُ مُتَشَابِهَاتٌ فَأَمَّا الَّذِينَ فِي قُلُوبِهِمْ زَيْغٌ فَيَتَّبِعُونَ مَا تَشَابَهَ مِنْهُ ابْتِغَاءَ الْفِتْنَةِ وَابْتِغَاءَ تَأْوِيلِهِ وَمَا يَعْلَمُ تَأْوِيلَهُ إِلَّا اللَّهُ وَالرَّاسِخُونَ فِي الْعِلْمِ يَقُولُونَ آمَنَّا بِهِ كُلٌّ مِنْ عِنْدِ رَبِّنَا﴾ [آل عمران: 7]\nމާނައީ: “އެއިލާހީ ކަލޭގެފާނުގެ މައްޗަށް ފޮތް ބާވައިލެއްވި އިލާހެވެ. އޮޅުމެއްނެތި، މާނަ ސާފުކޮށް އެނގޭ އާޔަތްތަކެއް އޭގެ ތެރޭގައިވެއެވެ. އެ އާޔަތްތަކަކީ، އެ ފޮތުގެ މައިގަނޑު ބަޔެވެ. އަދި މުތަޝާބިހު އާޔަތްތަކެއްވެސްވެއެވެ. (އެބަހީ: ﷲ އަށް މެނުވީ އޭގެ މާނަ އެނގުންނުވާ، ނުވަތަ ޢިލްމީ ނަޡަރަކުން ބަލައިގެން މެނުވީ އޭގެ މާނަ ދޭހަނުވާ އާޔަތްތަކެއްވެސް އޭގެ ތެރޭގައި ވެއެވެ.) ފަހެ، ޙައްޤުމަގުން އެއްކިބާވުމުގެގޮތް، އެއުރެންގެ ހިތްތަކުގައިވާ މީހުން ދަންނާށެވެ! ފަހެ، އެއުރެން ފިތުނަ އުފެއްދުމުގެ ބޭނުމުގައްޔާއި، އެ އާޔަތްތައް އެކިގޮތްގޮތަށް މާނަކުރުމުގެ ބޭނުމުގައި، އެ ފޮތުގެ ތެރޭގައިވާ މުތަޝާބިހު އާޔަތްތައް ނަގައި، އޭގައި ހިފަހައްޓަތެވެ. އެ އާޔަތްތަކުގެ ޙަޤީޤީ މާނަ، ﷲ އަށް މެނުވީ އެނގިގެނެއް ނުވެތެވެ. ޢިލްމުގައި ހަރުދަނާކަމާއި ޘާބިތުކަން ލިބިފައިވާ މީހުން ބުނާހުށީ، ތިމަންމެން މިތިބީ އެ އެއާޔަތްތަކަށް އީމާންވެގެންނެވެ. ހުރިހާ އާޔަތްތަކެއްވެސްވަނީ، ތިމަންމެންގެ ވެރިރައްބުގެ ޙަޟްރަތުންނެވެ.”\n* ބަދަލުވުމެއް ނުވާ ޘާބިތު ބައެއް ޙުކުމްފުޅުތަކުގެ ތެރޭގައި:\n– ﷲ އަށް ޝަރީކުކުރުމެއް ނެތި، އެއިލާހަށް އެކަނި އަޅުކަންކުރުން ވާޖިބުވެގެންވުން.\n– ޝިރުކުގެ ހުރިހާ ވައްތަރެއް ޙަރާމްވެގެންވުން.\n– ރައްބުވަންތަކަމާއި، އިލާހުވަންތަކަމާއި އިސްމުފުޅުތަކާއި ޞިފަފުޅުތަކުގައި ﷲ އެއްކައުވަންތަކުރުން.\n– ޤުރުއާނާއި ޙަދީޘަކީ ޙައްޤުކަމަށް އީމާންވެ، ޞަޙާބީން އެތަކެތި ފަހުމްވީގޮތަށް ފަހުމްވުން.\n* ރަސޫލުﷲ صلى الله عليه وسلم ޙަދީޘް ކުރައްވާފައިވެއެވެ.\nމާނައީ: “މިދީނުގައި ނެތް އާގޮތްތައް މިދީނަށް ގެންނަމީހާއަށް، އޭނާ އެ ގެނައިކަމެއް ރައްދުކުރެވިގެންވެއެވެ.”\n* އަދި ފިރުޤަތުއްނާޖިޔާ(އެބަހީ: ސަލާމަތްވާ ފިރުޤާ)އާ ބެހޭގޮތުން އެކަލޭގެފާނާ ސުވާލު ދެންނެވުމުން ހަދީޘްކުރެއްވިއެވެ.\n« مَا أَنَا عَلَيْهِ الْيَوْمَ وَأَصْحَابِي »\nމާނައީ: “އެއީ ތިމަންކަލޭގެފާނާއި ތިމަންކަލޭގެފާނުގެ އަޞްޙާބުން މިއަދު މިތިބި މަގެވެ.”\n* ދީނުގެ ކަންކަމާ ބެހޭގޮތުން ސުވާލުކޮށް އޮޅުންފިލުވަންވާނީ އެބައެއްގެ ޢިލްމާމެދު އިތުބާރުކުރެވޭ މީހުންނާއެވެ. އަދި ޤުރުއާނާއި ސުންނަތާއި އިޖުމާޢާ ޚިލާފު ފަތުވާތައްވަނީ ރައްދުކުރެވިގެންނެވެ.\n* އިލާހީ ޝަރީޢަތުގައިވަނީ ދީނާއި، ނަފްސާއި، ބުއްދިއާއި، އަބުރާއި، މުދާ ރައްކާތެރިކޮށްދެއްވާފައެވެ. އަދި ހަޑިހުތުރުކަންކަންވަނީ މަނާކުރައްވާފައެވެ. ﷲ ތަޢާލާ ވަޙީކުރައްވާފައިވެއެވެ.\n﴿قُلْ إِنَّمَا حَرَّمَ رَبِّيَ الْفَوَاحِشَ مَا ظَهَرَ مِنْهَا وَمَا بَطَنَ وَالْإِثْمَ وَالْبَغْيَ بِغَيْرِ الْحَقِّ وَأَنْ تُشْرِكُوا بِاللَّهِ مَا لَمْ يُنَزِّلْ بِهِ سُلْطَانًا وَأَنْ تَقُولُوا عَلَى اللَّهِ مَا لَا تَعْلَمُونَ﴾ [الأعراف: 33]\nމާނައީ: “ކަލޭގެފާނު ވިދާޅުވާށެވެ! ތިމަންކަލޭގެފާނުގެ ވެރިރައްބު ޙަރާމް ކުރެއްވިކަން ކަށަވަރީ، ފާޙިޝް ކަންތައްތަކެވެ. އޭގެތެރެއިން ފާޅުވެގެންވާ ކަންތަކާއި ވަންހަނާ ވެގެންވާ ކަންތަކެވެ. އަދި ފާފަކުރުމާއި، ޙައްޤަކާ ނުލައި (މީސްތަކުންނަށް) އަނިޔާވެރިވުމެވެ. އަދި އެ އެއްޗަކަށް އެއްވެސް ހުއްޖަތެއް ދެއްވާފައި ނުވާ އެއްޗެއް، ތިޔަބައިމީހުން، ﷲ އަށް ޝަރީކުކުރުމެވެ. އަދި ތިޔަބައިމީހުންނަށް އެނގިގެންނުވާ އެއްޗެއް، ﷲ އާމެދު ތިޔަބައިމީހުން ބުނުމެވެ.”\n* މަތިވެރިވެގެންވާ ޝަރީޢަތުގައި ޘާބިތުވެފައިވާ ބައެއް ކަންކަން ޤުރުއާނުގައި ބަޔާންވެގެންވެއެވެ. އޭގެ ތެރޭގައި: އަންޢާމް ސޫރަތުގެ ފަހު އާޔަތްތަކުގައި އައިސްފައިވާ ވަޞިއްޔަތްތަކާއި، އިސްރާ ސޫރަތުގައި ނަހީކުރައްވާފައިވާ ކަންކަމާއި، ޝޫރާ ސޫރަތުގައިވާ ކަންކަމާއި، ލުޤްމާނު ސޫރަތުގައިވާ އެކަލޭގެފާނުގެ ޙިކުމަތާއި، ނޫރު ސޫރަތާއި އަޙްޒާބު ސޫރަތާއި ޙުޖުރާތު ސޫރަތުގައިވާ ޢާންމު އަބަދު އަޚްލާޤާއި، ޙިޖާބާއި ޢައުރަ ނިވާކުރުމާއި ޢިއްފަތްތެރިވުމާ ބެހޭގޮތުން އައިސްފައިވާ އާޔަތްތަކާއި ޙަދީޘްތައް ހިމެނެއެވެ.\n* އަދިވެސް ޝަރީޢަތުގައި ޘާބިތުވެފައިވާ ކަންކަމުގެ ތެރޭގައި: ޔަޤީންކަމާއެކު އިސްލާމްދީނަށް ވަދެއްޖެމީހަކު ޔަޤީންކަމާއެކު މެނުވީ ދީނުން ބޭރު ނުކުރެވޭނެއެވެ. އެންމެހާ ޝަރުޠުތަކާއި އެކަން މަނާކުރާ ކަންކަން ފިލައިދިޔުމުން މެނުވީ އެއްވެސް މުސްލިމަކު ކާފިރު ކުރުން ހުއްދަވެގެން ނުވެއެވެ.\n* އުންމަތުގެ ފަރުދުންގެ މެދުގައި އަމާންކަން ޤާއިމުވާން އޮތް ވަސީލަތަކީ ބަދަލުވުމެއް ނުވާ ޘާބިތު، ޝަރުޢީ ޙުކުމްފުޅުތަކުގައި ހިފުމެވެ. އަދި އޭގެ ސަބަބުން ރިވެތި އަޚްލާޤާއި އަދަބުތައް މުޖުތަމަޢުގައި ފުރިހަމަ ވެގެންދެއެވެ. ހަމަކަށަވަރުން އިސްލާމްދީނަކީ ލުއިފަސޭހަ ދީނެކެވެ. އެއްވެސް މީހަކު މިދީނަކީ ބުރައެއްޗެއް ކަމުގައި ހަދައިފިނަމަ އޭނާގެ މައްޗަށް ދީން ގަދަވެގަނެއެވެ. (އެބަހީ: އޭނާ ކުރަމުން އައި ހުރިހާ ޢަމަލެއް ނުވަތަ ބައެއް ޢަމަލުތައް އޭނާ ދޫކޮށްލާނެއެވެ.)\n* ފައިދާހުރި ޢިލްމު ތިޔަބައިމީހުން އުނގެނޭށެވެ. އެއީ ﷲ ތަޢާލާ މަޢުރިފާކޮށްދޭ ޢިލްމެވެ. އަދި އެއިލާހުގެ އަމުރުފުޅުތައް އުނގަންނައިދޭ ޢިލްމެވެ. އަދި ޞަޙާބީންގެ ކިބައިން އައިސްފައިވާ ޢިލްމުތައް އުނގެނޭށެވެ. އެބޭކަލުންގެ ބަސްފުޅުތަކުގައި ހިފާށެވެ. އެއީ ނަބިއްޔުންނަށްފަހު އެންމެ މާތް ބޭކަލުންނެވެ.\n* ނަބިއްޔާ صلى الله عليه وسلم ގެ މިވަޞިއްޔަތުގައި ތިޔަބައިމީހުން ހިފާށެވެ.\nقَالَ العِرباضُ بن سارية رضي الله عنه :صَلَّى بِنَا رَسُولُ اللَّهِ صَلَّى اللَّهُ عَلَيْهِ وَسَلَّمَ الصُّبْحَ ذَاتَ يَوْمٍ ثُمَّ أَقْبَلَ عَلَيْنَا فَوَعَظَنَا مَوْعِظَةً بَلِيغَةً ذَرَفَتْ مِنْهَا الْعُيُونُ وَوَجِلَتْ مِنْهَا الْقُلُوبُ، فقُلنا:يَا رَسُولَ اللَّهِ! ! كأنها مَوْعِظَةُ مُوَدِّعٍ فَمَاذَا تَعْهَدُ إِلَيْنَا؟ فَقَالَ: «أُوصِيكُمْ بِتَقْوَى اللَّهِ وَالسَّمْعِ وَالطَّاعَةِ وَإِنْ كَانَ عَبْدًا حَبَشِيًّا فَإِنَّهُ مَنْ يَعِشْ مِنْكُمْ بَعْدِي فَسَيَرَى اخْتِلَافًا كَثِيرًا فَعَلَيْكُمْ بِسُنَّتِي وَسُنَّةِ الْخُلَفَاءِ الرَّاشِدِينَ الْمَهْدِيِّينَ فَتَمَسَّكُوا بِهَا وَعَضُّوا عَلَيْهَا بِالنَّوَاجِذِ وَإِيَّاكُمْ وَمُحْدَثَاتِ الْأُمُورِ فَإِنَّ كُلَّ مُحْدَثَةٍ بِدْعَةٌ وَكُلَّ بِدْعَةٍ ضَلَالَةٌ» [أخرجه أحمد وأصحاب “السنن” بسندٍ صحيح]\nމާނައީ: ޢިރުބާޟު ބުން ސާރިޔާ رضي الله عنه ވިދާޅުވިއެވެ. އެއްދުވަހަކު، ތިމަންބޭކަލުންނާއިގެން ފަތިސްނަމާދު ކުރެއްވުމަށްފަހު، ތިމަންބޭކަލުންނަށް ކުރިމަތިލައްވައި، صلى الله عليه وسلم، ބަލާޣާތްތެރި، ލޯތަކުން ކަރުނަ އޮހޮރުވާލި، ހިތްތަކަށް މަޑުމޮޅިކަން ގެނެސްދިން ވަޢުޡު ނަސޭހަތެއް ދެއްވިއެވެ. ދެންފަހެ ތިމަންބޭކަލަކު ދެންނެވީމެވެ. އޭ ﷲގެ ރަސޫލާއެވެ. ތިޔައީ އަލްވަދާޢު ކިޔަން އުޅޭ މީހެއްގެ ވަޢުޡު ނަސޭހަތެއް ފަދައެވެ. ފަހެ، ކަލޭގެފާނު ތިމަންބޭކަލުންނަށް ވަޞިއްޔަތް ކުރައްވަނީ ކޮންކަމަކަށްތޯއެވެ. ދެންފަހެ، ރަސޫލާ صلى الله عليه وسلم ޙަދީޘްކުރެއްވިއެވެ. “ﷲއަށް ބިރުވެތިވެ ތަޤުވާވެރިވުމަށާއި، (ވެރިމީހާއަކީ) ޙަބަޝީ އަޅެއް ކަމުގައިވިއަސް (އޭނާއަށް) އަޑުއަހާ ކިޔަމަންވުމަށް ތިމަންކަލޭގެފާނު ތިޔަބައިމީހުންނަށް ވަޞިއްޔަތް ކުރައްވަމެވެ. ފަހެ ހަމަކަށަވަރުން، ތިމަންކަލޭގެފާނަށްފަހު ދިރިތިބޭ ބަޔަކަށް، ގިނަ ޚިލާފުތަކެއް ފެންނާނެތެވެ. ފަހެ (އެވަގުތުގައި) ތިމަންކަލޭގެފާނުގެ ސުންނަތާއި، ތެދުމަގު ލިބިވަޑައިގެން ތިއްބެވި ޚަލީފާވެރި ބޭކަލުންގެ ގޮތުގައި، ތިޔަބައިމީހުންގެ ކޮލުދަތްތަކުން ހިފަހައްޓާށެވެ. އަދި އަލަށް އުފެއްދޭ ކަންތައްތަކުން ދުރުހެލިވާށެވެ. ފަހެ ހަމަކަށަވަރުން ކޮންމެ އާކަމަކީ ބިދުޢައެކެވެ. އަދި ކޮންމެ ބިދުޢައަކީ މަގުފުރެދުމެކެވެ.”\nاللهم وفِّق جميعَ وُلاة المُسلمين للعمل بكتابِك وسُنَّة نبيِّك – صلى الله عليه وآله وسلم -، واجعَلهم رحمةً على رعاياهم وشعوبهم يا رب العالمين.


Hulhudhoo Falhuga Elhi Dhalehga Olhi Velayaa Miyaraa Madi Thah Maru! - Vaguthu\nހުޅުދޫ ފަޅުގައި އެޅި ދަލެއްގައި އޮޅި ވެލަޔާއި މިޔަރާއި މަޑިތައް މަރު!\nދަލުގައި ތާށިވެގެން މަރުވެފައި އޮތް މަޑިއެއް. --- ފޮޓޯ: މަނާލް/މިހާރު\nއައްޑޫ ސިޓީ ހުޅުދޫގައި މޫދަށް ދޫކޮށްލާފައި އޮތް ދަލެއްގައި އޮޅި ވެލަޔާއި މިޔަރާއި މަޑިތައް މަރުވެފައިވާ މަންޒަރު ފެންނަ ވީޑިއޯއެއް އާންމުވެއްޖެއެވެ.\nޓުވިޓާގައި ވީޑިއޯ އާންމު ކުރި މީހަކު ބުނީ މަސް ހިފާ ނިމިގެން، ފަރުވާ ކުޑަކޮށްލާފައި މޫދަށް ނުވަތަ އަތިރިމައްޗަށް ދާ އެއްލާލާފައިދާ މަންޒަރު ވަރަށް ގިނަ އިން ފެންނަ ކަމަށެވެ. އެ ދާ އެއްލާލާފައި ދިއުމުން ފެންނަނީ މިކަހަލަ ދެރަ މަންޒަރެއް ކަމަށް އޭނާ ބުންޏެވެ.\nވަރައް ގިނައިންފެންނަ މަންޒަރެއް ދަތުރުގޮސް އުޅޭއިރު ފަސޭހައިން މަސްހިފާލަން ދަލެއް ބަޭނުންކޮއްލާތަން ،މަސްހިފާނިމިގެން ފަރުވާކުޑަކޮއްލާފަ މޫދައް ނުވަތަ އަތިރިމައްޗައް އެދާ އެއްލާލާފައި ދިއުމުން މިކަހަލަ ދެރަމަންޒަރުފެނުން ވަރައް ގާތް. މީއިއްޔެ ރަށެއްގެބަޔަކުނެގި ދަލެއް pic.twitter.com/6Fo70aC7L8\n— xoonti (@xoooms) June 18, 2020\nވީޑިއޯ އިން ފެންނަނީ ބޮޑު ދަލެއްގެ ތެރޭގައި މިޔަރުތަކަކާއި ވެލާތަކަކާއި މަޑިތަކެއް ތާށިވެ، މަރުވެފައި އޮތް މަންޒަރެވެ. މި ވީޑިއޯ އަށް އެތައް ބައެއްގެ ސަމާލުކަން ލިބިފައިވާ އިރު، ވަރަށް ގިނަ މީހުން ވަނީ ވީޑިއޯ ރީޓުވީޓުކޮށްފައެވެ.\nވީޑިއޯ ޓުވިޓާގައި ޝާއިއުކުރި މީހާ ބުނި ގޮތުގައި މިކަމެއް ހިނގާފައި ވަނީ މިދިޔަ ބުދަ ދުވަހުއެވެ.\nދާ އަޅައިގެން މަސް ހިފުމަކީ މަނާ ކަމަކަށް ވިޔަސް މިއީ ރާއްޖޭގެ ހުރިހާ ހިސާބެއްގައި ކުރަމުން އަންނަ ކަމެކެވެ. އެކަމަކު، މިކަމާ ގުޅިގެން އެކަށީގެންވާ ފިޔަވަޅެއް ނޭޅި އޮތުމަކީ ގިނަ ބަޔަކު ކަންބޮޑުވުން ފާޅުކުރަމުން އަންނަ ކަމެކެވެ.\nޖޫން 19, 2020 14:05\nފަތުރުވެރިން ފީނަން އަންނަންވާއިރަށް ކަނޑުތައް ހުސްކުރަން ބަޔަކު ރާވައިގެން ކުރާ ކަމެއް\nޖޫން 19, 2020 20:11\n? ބޯގޯސް ކޮމެންޓެއް\nޖޫން 19, 2020 14:23\nކީއްކުރާނީދޯ؟ ފަޅުގައި ދާއެޅުމަކީ މަނާކަމެއް. އެކަމަކު އެއަކަށް ބަލާ މީހަކު ނޫޅޭ!\nޖޫން 19, 2020 16:03\nވެލާ/ކަހަނބު ހިފުން މަނާ، އެކަމަކު ވެލާ/ކަހަނބު މަސް ނުލިބޭ ރަށެއް ހިއެއްނުވޭ ރާއްޖޭގައި އޮތްހެނެއް.\nޖޫން 19, 2020 20:12\nދުވަހަކު ވެސް ވެލާ/ކަހަބުގެ މަހެއް ނުދެކެން\nޖޫން 19, 2020 14:38\nދިވެހިންނަކީ އެހެންމީހުންނާދޭތެރޭ ވިސްނާބައެއްނޫން. އަދި ތިޔައެއްޗިއްސައް ލިބިދާނެގެއްލުމަކަށް ވިސްނާނެތަ؟\nޖޫން 19, 2020 16:37\nތިވާނީ މެންބަރ ޗުއްޓީ ހޭދަކޮއްލަން އައިސް އެއްލިދަލަކަށް،\nޖޫން 19, 2020 17:12\nމިޔަރުތައް މަރުވުމުން މަމިހިރީ ވަރަށް އުފަލުން. ކަނޑު ފަޅުން މަހެއް ބޭނޭކަށް ނޯވޭ އެސޮރުމެންގެ ކަންތައްތައް ހުންނަ ގޮތުން.\nޖޫން 19, 2020 17:13\nކޮންމެދުވަހަކު ދާއަޅާތީ ފަޅުތެރޭން ކޮރަކާތްޔެއްވެސް ކާކަށްނުލިބޭ މީގެކުރިން ކޮންމެދުވަހަކުވެސް ކޮރަކާލި، ކަޅުއޮށް، އުނިޔަ، މެކުނު މިހެންގޮސްކިޔާނެކަމެއްނެތް މިތަކެތިބާނައިގެން ކައިގެންއުޅުނީ މީދާއެޅުމުގެކަންތައް އެބަޖެހޭހުއްޓުވަން ކަމާބެހޭފަރާތުން\nޖޫން 19, 2020 20:10


Raajje Tv bandhukuran PPM in govaalaifi | Mihaaru\n04 ފެބުރުއަރީ 2018 - 10:58 34 comments\nދައުލަތުގެ މީޑިއާ، ޕީއެސްއެމް އާއި ޗެނަލް 13 އަށް އެކަނި ދައުވަތު ދީގެން ބޭއްވި ޕްރެސް ކޮންފަރެންސްގައި ޕީޕީއެމްގެ ނައިބު ރައީސް އަބްދުއްރަހީމް އަބްދުﷲ ވިދާޅުވީ، ގައުމުގެ ހަމަނުޖެހުން ނަގާލަން ރާއްޖެ ޓީވީ އަށް ފުރުސަތު ދީގެން ނުވާނެ ކަމަށެވެ. އެ ސްޓޭޝަނުން މިހާރު ކުރަމުން އަންނަނީ ފިތުނަފަސާދަ އުފެއްދުމުގެ މަސައްކަތް ކަމަށާއި އެކަން ހުއްޓުވަން ޖެހޭ ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި، މި ދަނޑިވަޅުގައި ރައްޔިތުންގެ ހިތްތަކުގައި ނުތަނަވަސްކަން އުފައްދަން ރާއްޖެ ޓީވީން ކުރާ މަސައްކަތަކީ ގާނޫނީ ގޮތުން ކުށެކެވެ.\n"އެހެންވެ އަޅުގަނޑު ޕީޕީއެމްގެ ފަރާތުން މި ގޮވާލަނީ ދައުލަތުގެ ކަމާބެހޭ އިދާރާތަކަށް، މިހާރުން މިހާރަށް ރާއްޖެ ޓީވީ ބަންދުކުރާށޭ. މި ގައުމުގައި ބައިބައިވުން އުފައްދަން ޖާގަ ދީގެން ނުވާނެ. ކެނެރީގޭ މުހައްމަދު ނަޝީދު ބޭނުންވާ ވާހަކައެއް ރާއްޖެ ޓީވީއަކުން ދެއްކިގެން ނުވާނެ މި ގައުމުގެ ރައްޔިތުންނާ،" އަބްދުއްރަހީމް ވިދާޅުވި އެވެ.\nސަލާމަތީ ބާރުތަކަށް އަބްދުއްރަހީމް ގޮވާލެއްވީ، ރާއްޖެ ޓީވީއާ މެދު އަވަސް ފިޔަވަޅުތަކެއް އަޅައިދިނުމަށެވެ.\nރާއްޖެ ޓީވީ ބަންދުކުރަން ޕީޕީއެމުން ގޮވާލިއިރު، އެ ސްޓޭޝަން ނައްތާލަން އުޅޭ ކަމަށް ބުނެ ރާއްޖެ ޓީވީން ވަނީ މިދިޔަ ހަފުތާގައި ފުލުހުންނަށް މައްސަލައެއް ހުށަހަޅައިފަ އެވެ.\nސިޔާސީ ލީޑަރުން ދޫކޮށްލަން އަމުރުކޮށް ސުޕްރީމް ކޯޓުން މިދިޔަ ބުރާސްފަތި ދުވަހުގެ ރޭ އަމުރު ނެރުނު ފަހުން، ސަރުކާރާއި ވެރިކަން ކުރާ ޕީޕީއެމުން ބާއްވާ ނިއުސް ކޮންފަރެންސްތަކަށް ދައުވަތު ދެނީ ހަމައެކަނި ޕީއެސްއެމާއި ޗެނަލް 13 އަށެވެ. އެ ޕްރެސް ކޮންފަރެންސްތަކަށް އެހެން މީޑިއާތަކަށް ފުރުސަތެއް ނުދެ އެވެ.\nއަބުރު ރައްކާތެރިކޮށްދިނުމާއި ހިޔާލުފާޅުކުރުމުގެ ގާނޫނުގެ ދަށުން، މިހާތަަނަށް އެންމެ ބޮޑު އަދަދަކުން ޖޫރިމަނާކޮށްފައި ވަނީ ވެސް ރާއްޖެ ޓީވީ އެވެ. އެއީ ވެސް، އެ ސްޓޭޝަން ބަންދުކުރަން ސަރުކާރުން ގެންގުޅޭ ޕްލޭންގެ ތެރޭގައި ހިމެނޭ ކަމެއް ކަމަށް ރާއްޖެ ޓީވީން ވަނީ ބުނެފަ އެވެ.\nއިތުރު ލިޔުންތައް ޕީޕީއެމް ރާއްޖެ ޓީވީ ސަރުކާރު ބްރޯޑްކާސްޓަރުން


Beyinsaafun Vazeefaa Gehlifaivaa 451 Mahsala Eh Balan Fashaifi - Vaguthu\nބޭއިންސާފުން ވަޒީފާ ގެއްލިފައިވާ 451 މައްސަލައެއް ބަލަން ފަށައިފި\nބޭއިންސާފުން ވަޒީފާ ގެއްލިފައިވާ 451 މައްސަލައެއް ބަލަން ފަށާފައިވާ ކަމަށް ރައީސް އޮފީހުން ވިދާޅުވެއްޖެއެވެ.\nރައީސް އޮފީހުން މިހެން ވިދާޅުވީ ރައީސް އިބްރާހިމް މުހައްމަދު ސޯލިހު ސަރުކާރުގެ 100 ދުވަހުގެ ވައުދުތައް ހާސިލްވި މިންވަރާ ގުޅޭ މައުލޫމާތި ދިނުމަށް މިއަދު ރައީސް އޮފީހުން ދެއްވި ޕްރެޒެންޓޭޝަނެއްގައެވެ.\nރައީސް އޮފީހުން ވިދާޅުވީ ބޭއިންސާފުން ވަޒީފާއިން ވަކިކުރި ނުވަތަ ބަދަލުކުރި 451 މައްސަލައެއް ބަލަމުންދާ ކަމަށެވެ.\nކުރީގެ ރައީސް އަބްދުﷲ ޔާމީންގެ ސަރުކާރުން ބޭއިންސާފުން ވަޒީފާއިން ވަކިކޮށްފައިވާ ނުވަތަ ފިޔަވަޅު އަޅާފައިވާ ފަރާތްތަކުން 30 ދުވަސްތެރޭގައި ރައީސް އޮފީހާއި މައުލޫމާތު ހިއްސާ ކުރުމުގެ ފުރުސަތު ހުޅުވާލީ މިދިޔަ މަހުގެ 03 ވަނަ ދުވަހު އެވެ.\nސަރުކާރުން ސިޔާސީ ސަބަބަކަށްޓަކައި، ސަރުކާރުގެ އޮފީސްތަކާއި، ސަރުކާރު ހިއްސާވާ ކުންފުނިތަކާއި، ދައުލަތުގެ ވަޒީފާއިން ވަކިކޮށްފައިވާ، ނުވަތަ ފިޔަވަޅު އަޅައިފައިވާ މުވައްޒަފުންނަށް އިންސާފު ހޯދައިދިނުމަށްޓަކައި، ރައީސް ސޯލިހް ވަނީ ކޮމެޓީއެއް އުފައްދަވާފައެވެ.\nއެފަދަ ފަރާތްތަކަށް އަނބުރާ ވަޒީފާ ހޯދައިދީ، އިންސާފު ހޯދައިދިނުމަކީ ރައީސް ސޯލިހްގެ ސަރުކާރުގެ ފުރަތަމަ 100 ދުވަހުގެ ތެރޭގައި ފުރިހަމަ ކުރަން ވައުދުވެވަޑައިގެންފައިވާ ކަމެކެވެ.\nރައީސް ސޯލިހް ވެރިކަމަށް ވަޑައިގެންނެވީ ބޭއިންސާފުން މުވައްޒަފުން ވަޒީފާ އިން ވަކިނުކުރާނެ ކަމާއި އަދި ވަޒީފާ ބަދަލު ވެސް ނުކުރާނެ ކަމަށް އެތައް ފަހަރަކު ވައުދުވެ ވަޑައިގެންނެވުމަށް ފަހުއެވެ. ނަމަވެސް އެމަނިކުފާނުގެ ސަރުކާރުން ވަނީ މުލީއާގޭގެ ގިނަ އަދަދެއްގެ މުވައްޒަފުން ވަޒީފާ އިން ވަކިކޮށްފައެވެ. އޭގެތެރޭގައި 20 އަހަރަށް ވުރެ ގިނަ ދުވަހު ރިޔާސީ ގަނޑުވަރުގައި މަސައްކަތް ކުރެއްވި މުވައްޒަފުން ވެސް ހިމެނެއެވެ. އަދި ސްޓެލްކޯގެ މުވައްޒަފުންތަކެއް ވަޒީފާ އަދާކުރާ ރަށް ވަނީ ބަދަލު ކޮށްފައެވެ. ވަޒީފާ އަދާކުރާ ރަށް ބަދަލުކުރި ސްޓެލްކޯ މުވައްޒަފުންނަކީ ޕީޕީއެމް މެންބަރުންތަކެކެވެ.\nމުލީއާގެ އިން ގިނަ އަދަދެއްގެ މުވައްޒަފުން ވަޒީފާ އިން ވަކިކޮށް ސްޓެލްކޯ މުވައްޒަފުން ވަޒީފާ އަދާކުރާ ރަށް ބަދަލު ކުރި މައްސަލައިގައި ސަރުކާރުން ވާހަކައެއް ނުދައްކައެވެ.\nޖެނުއަރީ 3, 2019 11:36\nނޮވެމްބަރ 23 ، 2018 ންފެށިގެން މިހާތަނަށް ވަޒީފާތަކުންކަނޑާލި ނުވަތަ ބަދަލުކުރި 321 މީހުންނާމެދު ހދަނީ ކިހިނެއްބާ؟ ލަދުކުޑަކަމޭ ހިތަށްއަރާ\nޖެނުއަރީ 3, 2019 11:40\nމިހާރު ބޭއިންސާފުން ވަޒީފާ ގެއްލުވާ މީހުންގެ މައްސަލަ ބަލާ ދުވަހެއް ނާންނާނެކަން ކަށަވަރު ވަނީތަ؟ ނޫން އެދުވަސްވެސް އަންނާނެ.\nޖެނުއަރީ 3, 2019 11:41\nއަވަހަށް ގޮނޑި ރީނދޫ ކޮށްލައިގެން އަރާ އިންގޮތް ދެކިބަލަ.\nޖެނުއަރީ 3, 2019 11:43\nވައްކަން ކޮއްގެބް ވަޒީފާ ގެއްލުމަކީ ވަކިކުރުމެއްނުން،\nޖެނުއަރީ 3, 2019 11:44\nމީހުންތައް ކަނޑާފަ އަލުން ވަޒީފާ ދިނީމަ ނިމުނީ. ޥައުދު ފުދުނީ.\nޖެނުއަރީ 3, 2019 11:49\nޔާމީނު ވަކިކުރީ ބޭއިންސާފުން މިހާރު ތިވަކިކުރަނީ ކިހާއިންސާފަކުން މީނައަށް ހީވާކަހަލަ މިއީ އުމުރަށް ވެރިކަންކުރަންއައިސް ހުރިމީހެކޭ ތިގޮޑިން ބައިބާދުވަހަކުން ދެކެން ހުންނާތި\nޖެނުއަރީ 3, 2019 12:13\nރ. ސޯލިހް އަކީ ވަރަށް އިންސާފްވެރި އެއްތޯ. މިހާރު ތިކުރައްވާ ވަޒީފާގައި ތިބި މީހުން ރަށްރަށަށް ބަދަލްކުރަން ހުއްޓާލަންޖެހޭ. ސްޓެލްކޯއަށް ލާފަ ހުރި ޖައްބާރު އިސްތުއުފާ ދޭންޖެހޭ. ރައްޔިތުން ނެތި ކޮންވެރިކަމެއްތޯ. ތިމަންނަމެން ކޯލިޝަނަކޭ ކިޔާ ގައްދާރުންގެ ޕަޕެޓުން ފިޔަވާ ދެންތިބިމީހުންނަށް ވަޒީފާގެ ފުރުސަތެއްނެތް. މިއަނިޔާވެރި ސަރުކާރުން މިހާރުވެސްވަނީ އެތައްސަތޭކަ ބައެއްގެ ވަޒީފާ ގެއްލުވާފަ. ރ.ޔާމިން ސަރުކާރުގައި އެފަދަ ޕޮލިސީތަކެއް އޮތްނަމަ އެއީވެސް އަނިޔާ. މީހުންގެ އަޚްލާގް ރަގަޅުނޫންކަމުން ވަޒީފާއިން ވަކި ކޮށްފާނެ. ނަމަވެސް އެކަން ކެޓަގޮރައިޒް ނުކުރެވޭނެ ސިޔާސީ ކަމަކަށް. މިސަރުކާރުގެ ރައީސްގެ ޗީއޮފް ސްޓާފޯ...ސޮއި ކުރަން ނުދަންނަ މީހެއް. ރިވެތި ބަހުން އިބާރާތް ކުރަން ނުދަންނަމީހެއް. އަނިޔާވެރިއެއް.\nޖެނުއަރީ 3, 2019 12:43\nބިލަބޮންގ އިންޓަރ ނޭޝަނަލް ސްކޫލުއިން ވަޒީފާއިން ވަކި ކުރިމީހުންގެ މައްސަލަ ބެލުމަށް ގޮވާލަން\nޖެނުއަރީ 3, 2019 12:47\nދެން މި ދައުރުގަ ބޭއިންސާފުން ވަޒީފާ ގެއްލޭ މުވައްޒަފުން ފަސް އަހަރަށް މަޑުކުރަންވީތޯ؟؟؟\nޖެނުއަރީ 3, 2019 12:51\nދެން ކޮބާ މިސަރުކާރުން ވަޒީފާ ގެއްލުވާލި މީހުން.ވަޒީފާގެ ބިރު ދައްކަމުން އަންނަ މީހުން.\nޖެނުއަރީ 3, 2019 13:31\nވެރިކަން ކުރަން ނޭގެންޏާ އެނގޭބަޔަކާ ހަވާލުކުރަންވީނުން، މި ފަސްއަހަރު ނިމިގެންދާނީ މިގޮތަށްކަން ޔަޤީން، ބޮޑު މުޞީބާތެއްޖެހިފަ މިއޮތީ.\nޖެނުއަރީ 3, 2019 13:33\nރައީސާއި ނައިބު ރައީސް އަދި ވަޒީރުންގެ މާލީ ބަޔާން ހާމަ ކުރަނީއޭ އެހެންތޭ އެެއިން ކެއްކޭނެ ޑޮންޑޮނެއް ނުހުންނާނެއޭ ތަމެން ބުނި އެއްޗެއް ނޫންތޭ މާލީ ބަޔާން ގައި އޮންނާނީ ތަމެން ނަށް ދެން ތަމެންގެ މެނިފެސްޓޯގައި އޮތް ގޮތަށް މާލެ ސަރަހައްދުން ގޯތި އެކަކަށް ވެސް ނުދެވުނީމާ ޕްރޮޕެގެންޑާ ފަތުރައިގެން މީޑިއާގެ ފަލަ ސުރުޚީ އިން ޖާގަ އެއް ހޯދަން އޭ ތަމެން ތިޔާ އުޅެނީ ސޯ ލީވް އިޓް ބިހައިންޑް ތަމެން ތިޔާ ދަނީ ދަށަށޭ ދަށަށޭ ދަށަށޭ ދާށަށް ދާށަށް ދާށަށް...\nޖެނުއަރީ 3, 2019 13:51\nއެހެންތޭ ތަމެން ފުއްދި ވައުދު ތަކަކީ އެއީ ނޮން ޓެންޖިބްލް އަދި ނޮން ފީލްވާ ވައުދު ތަކޭ މަމެން ބުނަން ނެތީމު ދޯ މަމެން ވެސް ތިޔާ ގޮތަށް ވައުދު ފުއްދަފާނަމޭ އިނގޭތޭ ކުދިންނޭ ތަމެން ބަލާބަލަ މަމެން މިއުޅެނީ ހަނދަށް ދާން ބޮއްކުރައެއް ގައި ރޮކެޓް ރިޔަލެއް އަޅަންއޭ ކުދިންނޭ ޑޯންޓް ޔޫ ނޯ ދިސް...\nޖެނުއަރީ 3, 2019 14:45\nލަކޭތީ ނުހައްގުން އެންމެ ގިނަމީހުން ވަޒީފާއިން ވަކިކޮށް ކަނޑާބޭރުކުރި އަދި މިހާރުވެސް ކުރަމުންގެންދާމީހާ.. ކަލޭ ތިކަހަލަވާހަކަ ދައްކަން ލަދުގަންނަންޖެހޭ..\nޖެނުއަރީ 3, 2019 16:36\nކައުން ސިލަރުން ސަސްޕެންޑު ކޮއް ކެންޑި މުސާރަ އދިވެސް ނުލިބޭ\nޖެނުއަރީ 3, 2019 16:37\nކައުންސިލަރުން ސަސްޕެންޑު ކޮއް ކެންޑި މުސާރަ އަދިވެސް ނުލިބޭ\nޖެނުއަރީ 3, 2019 17:08\nއިބޫ އަކީ ވެރިކަމަށް ގާބިލު ބޭފުޅެއް!\nމިރާއްޖެއަކުން ދެން ނުލިބޭނެ ރަގަޅު މީހަކު!\nޖެނުއަރީ 4, 2019 09:22\nޕިސްޕިސް އެކަމުދޯ ލަދުހަޔާތް ކުޑަވެގެންވެސް ބޮޑުވަރު އެހުރިހާމީހުން އަދި އިތުރުމީހުންގެ ވަޒީފާތަށް ވަގަށްނަގާ އެންމެން މަގުމަތިކޮށްފަ މިހާރު އނެއްކާއެމީހުންގެ ރުހުން ހޯދަން އަނެއްކާ އެމީހުންގެފަޒީފާ ދިނުމޭކިޔައިގެން އެމީހުންގަނަތަޅުވަނީ ވަގުން މުޅިންވެސް ކުރާނީ ވައްކަން އެމީހުންނަށް ހަމަނިދިވެސް ނާންނާނެ ވައްކަމެއް ނުކުރެވެނީސް ކަޅުހިލަދައިގެ ފޮއި ވަގަށްނަގައިގެން ނިދިކަލޭގެޔެކޭ އެއްފަދަ އެހެހޭ\nޖެނުއަރީ 4, 2019 14:31\nކޮން ބޭއިންސާފެއްތަ؟ ވެރިކަމު އައުމުގެކުރިން މިހާރު ވަޒީފާތަކުގައި ތިބި މީހުނަނަށް އެއްވެސް ބިރުވެރިކަމެއް ނެތަެ ކިޔާފަ ދުވާލަކު5މީހުން ވަޒީފާއިން ވަކިކުރަމުންދަނީ ނުވިތާކަށް2މަސް ދުވަސް ހަވާއިރު ކުރާނެ ެިތުރުކަމެއް ނެއް ދުވާލަކު އެތަށް ވަޒީފާ ތަށް ދެމުން ދަނީ ގޯހެއްނޫ


SunOnline: BML in 40 Cash agentunnaa eku deposit adhi payment service fulhaakoffi\nބީއެމްއެލްއިން 40 ކޭޝް އޭޖަންޓުންނާއެކު ޑިޕޮސިޓް އަދި ޕޭމަންޓް ސާވިސް ފުޅާކޮށްފި\nއަހުމަދު މިޒްޔާލް 21 Jul 2020, 11:33\nބޭންކް އޮފް މޯލްޑިވްސްއިން 40 ކޭޝް އެޖެންޓުންނާއެކު އަތޮޅުތެރޭގައި ކޭޝް ޑިޕޮސިޓް އަދި ޕޭމަންޓް ސަރވިސްގެ ހިދުމަތް ފުޅާކޮށްފި އެވެ.\nބީއެމްއެލްއިން ބުނީ މި ހިދުމަތާއެކު ކަސްޓަމަރުންނަށް ކޮންމެ ދުވަހަކު 10،000 ރުފިޔާއާ ހަމަޔަށް އެޖެންޓުން މެދުވެރިކޮށް ފައިސާ ޑިޕޮސިޓް ކުރުމުގެ އިތުރުން ލޯނު އަދި ކްރެޑިޓް ކާޑަށްވެސް ފައިސާ ދެއްކޭނެ ކަމަށެވެ.\nމިކަމާ ގުޅޭ ގޮތުން ބީއެމްއެލް ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވީ މި ހިދުމަތަކީ މުޅި ރާއްޖެއަށް ބޭންކިން ހިދުމަތް ފޯރުކޮށްދިނުމަށް އަޅުގަނޑުމެން ކަނޑައަޅާފައިވާ ސްޓެރެޓެޖީގެ ދަށުން ކާމިޔާބުކަމާއެކު ހިދުމަތް ދެވެމުންދާ މޮޑެލްއެއް ކަމަށެވެ.\n"އޭޓީއެމްއެކޭ އެއްފަދައިން ކަސްޓަަމަރުންނަށް ކޭޝް އޭޖެންޓް ހިދުމަތްވެސް ބޭނުން ކުރެވޭނެ. ކަސްޓަމަރުގެ ޑެބިޓް ކާޑު ބޭނުންކޮށްގެން ޕީއޯއެސް ޓަރމިނަލް މެދުވެރިކޮށް ފައިސާ ނެގުމާއި، ޖަމާކުރުމާއި ފައިސާ ދެއްކުމުގެ ހިދުމަތްވެސް ލިބިގެންދާނެ. ބޭންކިން ހިދުމަތް ހޯދުމަށް ބްރާންޗް ނުވަތަ އޭޓީއެމް ސެންޓަރެއް ގާއިމްކޮށްފައިވާ ރަށަކަށް ދަތުރު ކުރުމުގެ ބަދަލުގައި އަމިއްލަ ރަށުގައި ތިބެގެން ކޭޝް އެޖެންޓުން މެދުވެރިކޮށް ފަސޭހަކަމާއެކު ބޭންކިން ހިދުމަތް ހޯދޭނެ." ޓިމް ވިދާޅުވި އެވެ.\nކޭޝް އޭޖެންޓުންނާއި ގުޅޭ އިތުރު މައުލޫމާތު މި ލިންކުން ލިބޭނެ އެވެ.\nމުޅި ރާއްޖެއަށް ބޭންކިން ހިދުމަތް ފުޅާކުރުމަށްޓަކައި ބޭންކުން ކޭޝް އެޖެންޓުންގެ ހިދުމަތް ތައާރަފް ކޮށްފައިވަނީ 2014 ވަނަ އަހަރު އެވެ. މިއަދާ ހަމަޔަށް 200 އަށްވުރެ ގިނަ ކޭޝް އޭޖެންޓުން މެދުވެރިކޮށް އަތޮޅުތެރޭގައި ފައިސާ ނެގުމުގެ ހިދުމަތް ބީއެމްއެލްއިން ދަނީ ފޯރޮކޮށްދެމުންނެވެ.\nމިހާތަނަށް ގާއިމްކޮށްފައިވާ ޑިޕޮަސިޓް ހިދުމަތް ފޯރުކޮށްދޭ 40 ރީޓެއިލް ފިހާރަ މެދުވެރިކޮށް އެއްވެސް ފީއަކާ ނުލައި ފައިސާ ޖަމާކުރުމުގެ އިތުރުން ފައިސާ ދެއްކުމުގެ ހިދުމަތްވެސް ކަސްޓަމަރުންނަށް ލިބިގެންދާނެ އެވެ.


ފަސްނުކުތާގެ ވައުދުގައި ސޮއި ކުރުމުގެ އިވެންޓް ކެންސަލްކޮށްފި\nމޯލްޑިވްސް ބްރޯޑްކާސްޓިންގ ކޮމިޝަނުގެ އިން އިންތިޒާމް ކޮށްގެން މިއަދު ހަވީރު 16:30 ގައި ޖުމްހޫރީ މައިދާނުގައި ބާއްވަން ހަމަޖެހިފައިވާ ފަސް ނުކުތާގެ ވައުދުގައި ސޮއިކުރުމުގެ ހަރަކާތް މޫސުން ތަން ދިނުމުގެ ސަބަބުން ކެންސަލް ކޮށްފިއެވެ.\nދުނިޔޭގެ ނޫސްވެރިކަމުގެ މިނިވަންކަމުގެ ދުވަހުގެ ތަހުނިޔާ ހުރިހާ ނޫސްވެރިންނަށާއި މީޑިއާގެ ފަރާތްތަކަށް ބްރޯޑްކާސްޓިންގ ކޮމިޝަނުގެ ރައީސް ފޮނުއްވައިފި\nދުނިޔޭގެ ނޫސްވެރިކަމުގެ މިނިވަންކަމުގެ ދުވަހުގެ ތަހުނިޔާ ހުރިހާ ނޫސްވެރިންނަށާއި މީޑިއާގެ ފަރާތްތަކަށް ބްރޯޑްކާސްޓިންގ ކޮމިޝަނުގެ ރައީސް މުޙައްމަދު ޝަހީބު ފޮނުއްވައިފިއެވެ.\nފަސް ނުކުތާގެ ވަޢުދުގައި ސޮއިކުރުމުގެ ހަރަކާތް ޖުމްހޫރީ މައިދާނުގައި ބާއްވަން ހަމަޖައްސައިފި\nމިނިވަން ނޫސްވެރިކަން ދެމެހެއްޓުމުގެ ގޮތުން މޯލްޑިވްސް ބްރޯޑްކާސްޓިން ކޮމިޝަނުން އެކުލަވައިލައިފައިވާ ފަސް ނުކުތާގެ ވަޢުދުގައި ދައުލަތުގެ މުވައްސަސާތަކުން ސޮއިކުރުމުގެ ހަރަކާތް އަންނަ ހުކުރު ދުވަހު ހަވީރު ޖުމްހޫރީ މައިދާނުގައި ބާއްވަން ހަމަޖައްސައިފި އެވެ.\nމިނިވަން ނޫސްވެރިކަން ދެމެހެއްޓުމަށް ފަސް ނުކުތާގެ ވަޢުދެއްގައި ސޮއިކުރަން ހަމަޖައްސައިފި\nމިނިވަން ނޫސްވެރިކަން ދެމެހެއްޓުމުގެ ގޮތުން ފަސް ނުކުތާގެ ވަޢުދެއް މޯލްޑިވްސް ބްރޯޑްކާސްޓިން ކޮމިޝަނުން އެކުލަވައިލައި، ދައުލަތުގެ މުވައްސަސާތަކުން އެ ވައުދުގައި ސޮއިކުރުން ބައިނަލްއަގުވާމީ ނޫސްވެރިކަމުގެ މިނިވަންކަމުގެ ދުވަހު ބާއްވާ ގޮތަށް ހަމަޖައްސައިފި އެވެ.\nބްރޯޑްކާސްޓްކުރުމާއި ރީބްރޯޑްކާސްޓްކުރުމުގެ ލައިސަންސަށް އެދުމުގެ ފުރުސަތު ކޮމިޝަނުން ހުޅުވާލައިފި\nOctober 4, 1620\nޤާނޫނު ނަންބަރު 16/2010 (ބްރޯޑްކާސްޓްކުރުމުގެ ޤާނޫނު) ގެ 24 ވަނަ މާއްދާ އާއި ގަވާއިދު ނަންބަރު 2019/R-154 (ބްރޯޑްކާސްޓްކުރުމުގެ ގަވާއިދު) އަދި “ބްރޯޑްކާސްޓްކުރުމުގެ ލައިސަންސާއާ ގުޅޭ އުޞޫލު” ގެ ދަށުން މުޅި ރާއްޖެއަށް ބްރޯޑްކާސްޓްކުރުމުގެ ލައިސަންސަށް އެދި ހުށަހެޅުމުގެ ފުރުޞަތު 04 އޮކްޓޫބަރު 2020 ފެށިގެން5(ފަހެއް) އަހަރުގެ މުއްދަތަށް މޯލްޑިވްސް ބްރޯޑްކާސްޓިންގ ކޮމިޝަނުން ހުޅުވާލައިފިއެވެ.\nކޮޕީރައިޓް © 1620 މޯލްޑިވްސް ބްރޯޑްކާސްޓިންގ ކޮމިޝަން


ބައްޕަ އާއި މަންމަގެ ތަފާތު ކަމަށް ބުނެ ބޭރުގެ ފަރާތަކުން ޢާންކޮށްފައިވާ ކުކުޅަކާއި ޙާލެއްގެ ވީޑިއޯއަކުން ފެންނަ ގޮތުގައި މަންމަ (ކުކުޅު) ކަނީ ދަރިންނަށް (ކުދި ފިޔޮއަތަކަށް) ކާންދެމުންނެވެ. ނަމަވެސް ބައްޕަ (ހައު) ކައި ބަނޑުފުރާލަނީ އެކަންޏެވެ. ދަރިންނަށް ކާން ދިނުމެއް ނެތިއެވެ.\nމިއީ ރާއްޖޭގެ ޤަޤާފަތާއި އެހައި ރައްޓެހި ބުނުމަކަށް ނުވެދާނެއެވެ. ސަބަބަކީ ދަރިންނަށް ކާން ދިނުމަކީ ކިތަންމެ ބުރަކޮށް އުޅެމުންވެސް މައިން ވަރަށް ކުރާ ހިތުން ކުރާ ކަމަކަށްވާތީއެވެ! މިހާރަކަށް އައިސް ވަރަށް މަދުން ނަމަވެސް ބައެއް ބައްޕައިން ދަރިންނަށް ކާންދެއެވެ. ނަމަވެސް ގިނަ މައިންނަކީ އެމީހުންގެ އަތުން ދަރިންނަށް ކާންދޭން ބޭނުންވާ ބައެކެވެ.\nރާއްޖޭގެ ޢާންމު ދިރިއުޅުމަށް ބަލާއިރު ކާބޯތަކެތި ހޯދައި ގެއަށް ވައްދަނީ ބައްޕައިންނެވެ. ކައްކައި ފިރިމީހާ އަށާއި ދަރިންނަށް ކާންދިނުމަކީ އަނބިން ކުރާ ކަމެކެވެ. ދެމަފިރިން އެކުގައި މަސައްކަތްކުރަން ދިއުމުގެ އާދަ އިތުރުވަމުން އަންނާތީ މި ޘަޤާފަތް ބަދަލުވަމުން އަންނަކަންވެސް ފާހަގަކުރެވެއެވެ.\n7 މާޗް 2019


BREAKING NEWS: Faris Aai Dhekolha Dhaulathun Husha Helhi2Hekkeh Balai Nugannan Ninmaifi - Vaguthu\nފާރިސް އާއި ދެކޮޅަށް ދައުލަތުން ހުށަހެޅި ދެ ހެއްކެއް ބަލައި ނުގަންނަން ނިންމައިފި\nފާރިސް މައުމޫން - ވަގުތު އިމޭޖްސް: އަމީން ފަހުމީ\nދިއްގަރު ދާއިރާގެ މެމްބަރު ފާރިސް މައުމޫނު، ރައްޔިތުން މަޖިލީހުގެ މެމްބަރުންނަށް ރިޝްވަތުދިން ކަމަށް ބުނާ މައްސަލަ ސާބިތުކުރަން ދައުލަތުން ހުށަހެޅި ދެ ހެއްކެއް ބަލައި ނުގަންނަން ކްރިމިނަލް ކޯޓުން ނިންމައިފިއެވެ.\nކޯޓުން ބަލައި ނުގަންނަން ނިންމީ ޖުމްހޫރީ ޕާޓީގެ މެންބަރު، ލ. ހިތަދޫ، ސްވީޓްފްލާވާ، އަހުމަދު ޝާފިއު ތަހުގީގަށް ދިން ބަޔާނެވެ.\nމައްސަލަ ބައްލަވާ ގާޒީ ވިދާޅުވީ ބަޔާން ބަލައި ނުގަންނަން ނިންމީ ކޯޓަށް ޝާފިއު ހާޒިރު ކުރެވެން ނެތުމުން އެ ބަޔާނުގެ ސައްހަކަން ކަށަވަރު ކުރެވެން ނެތުމުން ކަމަށެވެ.\nމި މައްސަލައިގައި އިއްޔެ ބޭއްވި އަޑުއެހުމުގައި ގާޒީ ވަނީ ހެއްކެއްގެ ގޮތުގައި ޝާފިއުގެ ނަން ދައުލަތުން ހުށަހެޅުމުން ބަލައި ނުގަންނަން ނިންމާފައެވެ. އެއީ ކުރިން ޝާފިއު ހެއްކެއްގެ ގޮތުގައި ހުށަހަޅާފައި ނުވާތީއެވެ.\nމިއަދު ދެން ބަލައި ނުގަންނަން ނިންމީ ޝާފިއުގެ އޯޑިޔޯއެއްގެ އެނަލައިޒް ރިޕޯޓެވެ. އެ އޯޑިޔޯ އަކީ ވީޑިޔޯ އަކުން ނަގާފައިވާ އޯޑިޔޯ އެކެވެ.\nއެ ހެކި ބަލައި ނުގަންނަން މައްސަލަ ބައްލަވާ ގާޒީ ނިންމެވީ އެއީ ގާނޫނާއި ހިލާފަށް ހޯދާފައިވާ ހެއްކަކަށް ވާތީއެވެ. ގާޒީ ވިދާޅުވީ އެ އޯޑިޔޯ ހޯދާފައިވަނީ ކޯޓު އަމުރެއް ނެތި ކަމަށެވެ.\nމިއަދުގެ އަޑުއެހުމުގައި ދައުލަތުން ދެން ހެއްކެއްގެ ގޮތުގައި ހުށަހެޅީ މޯބައިލް ފޯނު އެނަލައިޒް ކުރި ފުލުހެކެވެ. އޭނާ ބުނީ އެ ރިޕޯޓަކީ ސައްހަ ރިޕޯޓެއް ކަމަށެވެ.\nމި މައްސަލައިގައި ދައުލަތުން ހުށަހަޅަންޖެހޭ ހުރިހާ ހެއްކެއް ވެސް މިހާރު ވަނީ ހުށަހަޅާފައެވެ. ނަމަވެސް ދައުލަތުން ހުށަހެޅި ގިނަ ހެކިތައް ބަލައިގެންފައެއް ނުވެއެވެ.\nއިއްޔެގެ އަޑުއެހުމުގައި ފާރިސް އާއި ދެކޮޅަށް ހެއްކެއްގެ ގޮތުގައި ހުށަހެޅި ރައްޔިތުންގެ މަޖިލީހުގެ މެމްބަރަކު ވަނީ ފާރިސް އާއި އެއްކޮޅަށް ހެކިބަސް ދީފައެވެ.\nމިއަދުގެ އަޑުއެހުމުގައި ފާރިސްގެ ވަކީލުން ވިދާޅުވީ ދިފާއުގައި އެއްވެސް މީހަކު ހެއްކެއްގެ ގޮތުގައި ހުށަހަޅަން ބޭނުން ނުވާ ކަމަށެވެ. އަދި ބޭނުންވަނީ ކިތާބީ ހެއްކާއި މެދު ވާހަކަދައްކަން ކަމަށް ފާރިސްގެ ވަކީލުން ވިދާޅުވިއެވެ.\nމި މައްސަލައިގެ އަޑުއެހުމެއް މާދަމާ ވެސް ބޭއްވުމަށް ވަނީ ހަމަޖެހިފައެވެ. އެ އަޑުއެހުމުގައި އޮންނާނީ ކިތާބީ ހެއްކާއި މެދު ވާހަކަ ދެއްކުމެވެ.\nމާޗް 13, 2018 - 18:50\n" އިއްޔެގެ އަޑުއެހުމުގައި ފާރިސް އާއި ދެކޮޅަށް ހެއްކެއްގެ ގޮތުގައި ހުށަހެޅި ރައްޔިތުންގެ މަޖިލީހުގެ މެމްބަރަކު ވަނީ ފާރިސް އާއި އެއްކޮޅަށް ހެކިބަސް ދީފައެވެ." ހަދަހާ އުރުއްޕަތެއް ނެތް މެންބަރެކޭ ،\nމާޗް 13, 2018 - 19:00\nއަސްލު އިދިކޮޅު މީހުން މި ވާނުވާ އެނގޭތި ، މީހުންގެ ލޯ ކުރިމައްޗަށް ދަޅަ ދައްކައި ކުށް ސާބިތު ނުވެގެން ފާރިޝް ކޯޓުން މިނިވަން ކޮށް ، އިދިކޮޅު ކެންޑިޑޭޓަކީ ފާރިޝް ކަމަށް ދައްކަން އަސްލު އިދިކޮޅު ލީޑަރުންނަށް މަޖުބޫރު ކުރުވަނީ.. އެހިސާބުން ފާރިޝް ހޮވުނަސް ، ޔާމިނު ހޮވުނަސް މިގައުމުގެ ވެރިކަން އޮންނާނީ އެއް އާއިލާއެއްގެ އަތް މަތީގައި. ދެން ރީކޯ ހުންނާތި އަތް ޖަހަން..\nމާޗް 13, 2018 - 19:12\nކޮބާ ތަމެންނަށް ފެނޭތަ ފެނޭދޯ ފެނޭތޭ ފެނޭދޯ\nދެން ޖަމީރު ބާރަށް ހަތްޖަހާ... ވ.ވާހަކަ\nމާޗް 13, 2018 - 20:23\nކޯއްޗެއް ނުފެނިގެން އުޅޭ މީހެއްތަ މީ.ވާނުވާ\nކާނަލް ނާޒިމަކީ ހުދަންބަރެއް – ރިޔާޒް\nހައޮޑިގަލާގައި ގަވައިދާ ހިލާފު ކަންތައްތަކެއް ހިންގާ މައްސަލަ ފުލުހުންނަށް ހުށަހަޅައިފި\n7 ގަޑިއިރު ކުރިން 2\n"މަޖުބޫރުން" މުސްލިމަކަށް ވެގެން އުޅޭ ދިވެހި އަންހެނަކު، ފާޅުގައި ދީނާ ދެކޮޅު އެތައް ވާހަކައެއް ފަތުރަނީ\n8 ގަޑިއިރު ކުރިން 45\nމަސްތުވާތަކެތި ބަންދު ކޮށްފައިވާ 24 ރަބަރު ޕެކެޓާއެކު ނައިފަރުން މީހަކު ހައްޔަރުކޮށްފި\n11 ގަޑިއިރު ކުރިން 1


SunOnline: Beluntherin ''Bavathi'' balaigenfi, Laobi Nuzu ah!\nބެލުންތެރިން ބަވަތި ބަލައިގެންފި، ލޯބި ނުޒޫއަށް!\n"ބަވަތި" ފިލްމުގެ ޕޯސްޓަރެއް -- ފޮޓޯ : ބަވަތި ފޭސްބުކް\nއައި ފިލްމްސްގެ ފުރަތަމަ ފީޗާ ފިލްމު "ބަވަތި" ރޭގައި ޕްރިމިއާކޮށްފި އެވެ. އިލްޔާސް ވަހީދު ފުރަތަމަ ފަހަރަށް ލިޔެ ޑައިރެކްޓްކުރި ފިލްމު އެޅުވުމަށް ފަހު މާ ގިނަ އިރުތަކެއް ނުވިނަމަވެސް އެ ފިލްމަށް ދަނީ ބެލުންތެރިންގެ ތަރުހީބު އޮހެމުންނެވެ. ބެލުންތެރިންނަށް ބަވަތި ވަރަށް ކަމުގޮސްފި އެވެ.\nއޮލިމްޕަހުގައި މިދިޔަ ހޯމަ ދުވަހުގެ ރޭ ދައްކަންފެށި ފިލްމު ބަވަތި އަކީ ސައިކޮލޯޖިކަލް ތްރިލާއެކެވެ. އެ ފިލްމުގެ ލީޑް ރޯލުން ފެނިގެންދާނީ ނުޒުހަތު ޝުއައިބެވެ. ނުޒުހަތުގެ އިތުރުން ދެން ލީޑު ރޯލުން ފެނިގެންދާނީ ފިލްމު އިންޑަސްޓްރީއަށް އަލަށް ނިކުންނަށް ފަންނާނެއް ކަމަށްވާ އަހުމަދު އިފްނާޒް ފިރާގެވެ.\nފިލްމު ބެލި ފަރާތްތަކުން ބުނާގޮތުގައި ބަވަތި އަކީ މުޅީން ތަފާތު ފިލްމެކެވެ.\nމަޑުމަޑުން ފިލްމުގެ ކުންނަށް ދަތުރުކުރަމުންދިޔަ އިރު ބެލުންތެރިން ތިބީ ސްކްރީނާ ދުރަށް ނަޒަރު ހިންގާލަން ވެސް ނުކެރިފައި ކަމަށް ގިނަ ބަޔަކު ބުންޏެވެ.\nފިލްމު ބެލި ޒުވާނަކު "ސަން" އަށް ކިޔައިދިން ގޮތުގައި ބަވަތި މިއީ ހަމަ ހަގީގަތުގައި ވެސް ތަފާތު ފިލްމެކެވެ.\n"އަބަދު ވެސް ކޮންމެ ފިލްމެއް ނެރޭއިރަށް ވެސް ކިޔާނެ މިއީ ތަފާތު ފިލްމެކޭ. އެކަމު މި ފިލްމު ބެލީމަ އެނގޭ އެއީ ތެދެއް ކަން،" އޭނާ ބުންޏެވެ.\nބެލުންތެރިން ބުނާގޮތުގައި ފިލްމު ވަރަށް "ސަޅި" އެވެ. އަދި ދިވެހި ފިލްމު އިންޑަސްޓްރީން ނިކުތް އެންމެ މޮޅު އެއް ފިލްމުގެ ތެރޭގައި ބަވަތި ހިމެނޭނެ ކަމަށް ގިނަ ބެލުންތެރިން ބުނެ އެވެ.\nފިލްމުގައި ނުޒުހަތު ދެއްކި ހުނަރުން އޭނާއަކީ ކޮންމެ ކަހަލަ ރޯލަކަށް ވެސް ފަރިތަވާނެ މޮޅު އެކްޓްރެސްއެއް ކަން ހާމަވެއްޖެ ކަމަށް ބެލުންތެރިން އެއްބަސްވެ އެވެ. އަދި އެ ރޯލު ނުޒުހަތު ނޫން އެހެން ފަންނާނަކަށް ނުފެތޭނެ ކަމަށް ބެލުންތެރިން ބުނެ އެވެ.\nފިލްމުގެ ސިނެމެޓޮގްރަފީ އާއި ސްކޯއަށް ވެސް އާންމުންގެ ފަރާތުން ވަނީ ބޮޑު ތަރުހީބެއް ލިބިފަ އެވެ.\nރޭޕިސްޓުން ދިފާއު ކުރާނީ ރޭޕިސްޓުންނާ އެއް ލެވަލްގެ މީހުން


Covid19 ge sababun vazeefaage haalathah badhaleh aisfai vaa nama ekan report kurumah angaifi | Hathaavees\nކޮވިޑް19 ގެ ސަބަބުން ވަޒީފާގެ ހާލަތަށް ބަދަލެއް އައިސްފައި ވާނަމަ އެކަން ރިޕޯޓު ކުރުމަށް އަންގައިފި\nކޮވިޑް19 ގެ ސަބަބުން ވަޒީފާގެ ހާލަތަށް ބަދަލެއް އައިސްފައިވާނަމަ ލަސްނުކޮށް އެކަން ޖޮބް ސެންޓަރުގައި ރިޕޯޓު ކުރުމަށް އިކޮނޮމިކް މިނިސްޓްރީން އަންގައިފިއެވެ\nއިކޮނޮމިކް މިނިސްޓްރީން މިއަދު ނެރުނު ބަޔާނެއްގައި ބުނެފައިވަނީ، ކޮވިޑް19 ގެ ސަބަބުން ވަޒީފާއިން ވަކި ކުރެވިފައި ވާނަމަ، ނުވަތަ މުސާރައާއި އެލަވަންސް ތަކަށް އެއްވެސް ބަދަލެއް ގެނެވިފައި ވާނަމަ، ނުވަތަ ވަޒީފާގެ ހާލަތަށް އެފަދަ އެހެން ބަދަލެއް އައިސްފައި ވާނަމަ، އެ މިނިސްޓްރީ އިން ގާއިމު ކޮށްފައިވާ ޖޮބް ސެންޓަރ (/https://jobcenter.mv) ގައި ރިޕޯޓްކޮށް މިނިސްޓްރީއާ މައުލޫމާތު ހިއްސާކުރެވޭނެ އިންތިޒާމު މިހާރު ހަމަޖެހި ފައިވާނެ ކަމަށެވެ.\nއަދި އެ މައުލޫމާތާއެކު ވަޒީފާގެ ހާލަތަށް ބަދަލު އައިސްފައިވާ ކަން އަންގާފައިވާ ލިޔުން ނުވަތަ އެފަދަ އެހެނިހެން ލިޔުމެއް ހުށަހެޅުމަށް ވެސް އެ މިނިސްޓްރީން ވަނީ އަންގާފައެވެ.\nމިނިސްޓްރީން ބުނީ ކޮވިޑް19 އާއި ގުޅިގެން ވިޔަފާރިތަކާއި ވަޒީފާ އަދާކުރާ ފަރާތްތަކަށް ދަތިތަކެއް ކުރިމަތިވަމުންދާތީ، ރާއްޖޭގެ ފަތުރުވެރި ކަމާއި އެހެނިހެން އިގްތިސާދީ މަސައްކަތް ތަކަށް ހީނަރުކަމެއް އައިސްފައި ވާއިރު، ވަޒީފާތައް ދެމެހެއްޓުމުގެ މަގްސަދުގައި ވިޔަފާރިތަކަށް ކޭޝް ފްލޯ ފައިނޭންސިންގ ސްކީމްތައް ފަހިކޮށް ދިނުމާއި އެހެނިހެން ފިޔަވަޅުތައް ސަރުކާރުން އިސްނަގައި ގެން އަޅަމުންދާ ކަމަށެވެ.\nމިނިސްޓަރު ވިދާޅުވީ ވަޒީފާތައް ސަލާމަތް ކުރެވިއްޖެނަމަ ކޮންޒަމްޕްޝަން އަށް ކުރާ ނޭދެވޭ އަސަރު ކުޑަކޮށް އިގްތިސޯދީ ގޮންޖެހުން ތަކުން އަރައިގަނެވޭނެ ކަމަށެވެ. ފިނޭންސް މިނިސްޓަރު ވިދާޅުވީ މިދަނޑިވަޅުގައި ފިޔަވަޅު އަޅާނީ އެއްވެސް ދިވެއްސަކު ބާކީ ނުވާނެހެން ކަމަށާއި އެ ޔަގީންކަން އަރުވާ ކަމަށެވެ.\nPrevious ކޮވިޑް19: އޯ ލެވެލް އިމްތިހާނާއި ޗުއްޓީތަކަށް ބަދަލު ގެނެސްފައިވާ ކަމަށް ދެކެވޭ ވާހަކަތައް ދޮގުކޮށްފި\nNext ލަންކާއިން ރާއްޖެ އައި އުޅަނދަކުން ބިދޭސީއަކު ޓެސްޓު ކުރަނީ


ވަޅު އީދު ދުވަހުގެ ހަވީރު މާލެ، ވިލިމާލެ އަދި ހުޅުމާލޭގައި މިހާރު ވެހިކަލް ދުއްވޭނެ | Jazeera\tވަޅު އީދު ދުވަހުގެ ހަވީރު މާލެ، ވިލިމާލެ އަދި ހުޅުމާލޭގައި މިހާރު ވެހިކަލް ދުއްވޭނެ - Jazeera\nސަދާ ސައީދު June 3, 2019 68 views0\nކައުންސިލްއިން ކުރިން ނިންމާފައިވަނީ އީދު ދުވަހުގެ އިތުރުން ވަޅު އީދު ދުވަހުގެ ހަވީރު 4-6 އަށް ވެސް ވެހިކަލް ނުދުއްވޭ ގޮތަށް ނަމަވެސް، ވެހިކަލް ނުދުއްވޭނެ ހަމައެކަނި ދުވަހަކީ އީދު ދުވަހުގެ ހަވީރު ކަމަށް ޓްރާންސްޕޯޓު އޮތޯރިޓީން އިއްޔެ ކަނޑައެޅުމާ ގުޅިގެން ސިޓީ ކައުންސިލްއިން ވަނީ އެއާއި އެއްގޮތަށް އަމަލްކުރަން ނިންމާފައެވެ.\nޓްރާންސްޕޯޓު އޮތޯރިޓީގެ އެންގުމާ ޚިލާފަށް އީދު ދުވަހުގެ ހަވީރު މާލެ އާއި ވިލިމާލެ އަދި ހުޅުމާލޭގައި ވެހިކަލް ދުއްވާ މީހުން 750ރ. އިން ޖޫރިމަނާ ކުރާނެ ކަމަށް އެ އޮތޯރިޓީންވަނީ ހާމަކޮށްފައެވެ.\nމާލެ، ވިލިމާލެ އަދި ހުޅުމާލޭގައި އީދު ދުވަހުގެ ހަވީރު 4:00 އިން 6:00 އަށް އުޅެންޖެހޭނީ ފައިމަގުގަ އެވެ. އެ ވަގުތު އިންޖީނުލީ އުޅނަދުތަކަށް ދުއްވުން މަނާ އިރު ޒަރޫރީ ހިދުމަތް ފޯރުކޮށްދޭ އުޅަނދުތަކާއި ޕަބްލިކް ޓްރާންސްޕޯޓް ފޯރުކޮށްދޭ އުޅަނދުތައް އަދި ސިޓީ ކައުންސިލުން ހުއްދަ ހޯދާފައިވާ އުޅަނދުތަކަށް އެ ސަރަހައްދުތަކުގައި ދުއްވޭ ގޮތަށްވަނީ ހުއްދަ ދީފައެވެ.\nއީދު ދުވަހު މާލެ، ވިލިމާލެ އަދި ހުޅުމާލޭގެ މަގުތަކުގައި ކުރިއަށް ގެންދާ ކުޅިވަރުތަކުގައި އާންމުންނަށް ފަސޭހަކަމާއި އެކު ބައިވެރިވުމުގެ ފުރުސަތު ފަހި ކުރުމަށް ފައިމަގުގައި އުޅޭ ގޮތަށް ހަމަޖެއްސި އިރު، ތަފާތު މުނާސަބާތަކާ ގުޅިގެން ވެހިކަލް ނުދުއްވޭ ގޮތަށް މީގެ ކުރިންވެސް ވަނީ ހަދާފައެވެ.


ޢަރަފާތްދުވަހުގެ މަޒިއްޔާތަކުގެ ތެރެއިން – DhiSalafiyyah\nޢަރަފާތްދުވަހުގެ މަޒިއްޔާތަކުގެ ތެރެއިން\n04/11/2011 އެހެނިހެން, ދީންއައްޝައިޚް މުޙައްމަދު ޝަމްޢޫން\n1.އެއްދުވަހަކު ޔަހޫދީންގެ މީހަކު ޢުމަރު ރަޟިޔަﷲޢަންހަށް ބުންޏެވެ. އޭ އަމީރުލްމުއުމިނީންއެވެ. އަޅުގަނޑުމެންނަށް ބާވައިލެއްވުނު ނަމަ، އެއާޔަތް ބާވައިލެއްވުނު ދުވަސް އަޅުގަނޑުމެން ޢީދެއްގެ ގޮތުގައި ފާހަނގަކުރާނޭފަދަ ޢާޔަތެއް މުސްލިމުން އެބައިމީހުންގެ ފޮތުން ކިޔަވަމުންދެއެވެ. ޢުމަރު ރަޟިޔަﷲޢަންހު ދެންނެވިއެވެ. އެއީ ކޮން އާޔަތެއްހެއްޔެވެ؟ އޭނާ ޖަވާބުގައި، الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الإِسْلاَمَ دِينًا (سورة المائدة :3) ” މިއަދު ތިޔަބައިމީހުންގެ ދީން ތިޔަބައިމީހުންނަށް، ތިމަންއިލާހު ފުރިހަމަކޮށްދެއްވަވައިފީމެވެ. އަދި ތިމަންއިލާހުގެ ނިޢުމަތް، ތިޔަބައިމީހުންގެ މައްޗަށް ތިމަންއިލާހު ފުރިހަމަކޮށްދެއްވަވައިފީމެވެ. އަދި އިސްލާމްދީން، ތިޔަބައިމީހުންނަށް ދީނެއްކަމުގައި ތިމަން އިލާހު ރުހިވޮޑިގެންފީމެވެ.” މި އާޔަތް ކިޔެވިއެވެ. އެހިނދު ޢުމަރު ރަޟިޔަﷲޢަންހު ވިދާޅުވިއެވެ. ﷲގެ ނަބިއްޔާ ޞައްލަﷲ ޢަލައިހިވަސައްލަމަގެ މައްޗަށް ތި އާޔަތް ބާވައިލެއްވުނު ދުވަހާއި ތަންވެސް އަހަރެމެންނަށް އެނގެއެވެ. އެއީ ހުކުރުދުވަހެއްގައި އެކަލޭގެފާނު ޢަރަފާތުގައި ހުންނަވަނިކޮށެވެ. (ޞަޙީހުލް ބުޚާރީ ވަ ޞަޙީހު މުސްލިމް)\n2.ޢާއިޝާ ރަޟިޔަﷲ ޢަންހާގެ ކިބައިން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވެވިއެވެ. مَا مِنْ يَوْمٍ أَكْثَرَ مِنْ أَنْ يُعْتِقَ اللهُ عَزَّ وَجَلَّ فِيْهِ عَبْداً مِنْ النَّارِ ، مِنْ يَوْمِ عَرَفَةَ….( ޞަޙީހު މުސްލިމު) “ޢަރަފާތްދުވަހަށް ވުރެ ގިނައިން ﷲތަޢާލާ، އަޅުތަކުން ނަރަކައިން މިންޖުކުރައްވަވާ ދުވަހެއްނުވެއެވެ.”\n3.ޢަބްދުއްރަޙްމާން ބިން ޔަޢްމަރު ރަޟިޔަﷲއަންހުގެ ކިބައިން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވެވިއެވެ. الحَجُّ عَرَفَةُ (ސުނަން ތިރްމިޒީ) “ޙައްޖަކީ ޢަރަފާތެވެ.” (މާނައަކީ ޢަރަފާތްދުވަސް ނުލިބޭ މީހަކަށް ޙައްޖެއް ނުވެއެވެ.)\n4.އަބޫ ޤަތާދާ ރަޟިޔަﷲ ޢަންހުގެ ކިބައިން ރިވާވެގެންވެއެވެ. ޢަރަފާތް ދުވަހުގެ ރޯދައާއި ބެހޭގޮތުން ރަސޫލާ ޞައްލަﷲ ޢަލައިހި ވަސައްލަމައާއި ސުވާލުކުރެވުމުން އެކަލޭގެފާނު ޙަދީޘްކުރެއްވެވިއެވެ. يُكَفِّرُ السَّنَةَ المَاضِيَةَ وَالبَاقِيَةَ (ޞަޙީހް މުސްލިމް) ” ފާއިތުވި އަހަރުގެ ފާފައާއި ކުރިއަށް އޮތް އަހަރުގެ ފާފަ ފޮހެ ދެއެވެ.”\nސަމާލުކަމަށް: މިއަހަރު(1432.)ގެ ޢަރަފާތް ދުވަހަކީ5ނޮވެމްބަރު 2011ވާ ހޮނިހިރު ދުވަހެވެ. ވީމާ ޢަރަފާތްދުވަހު ރޯދަ ހިއްޕެވުމަށް ސަމާލުކަން ދެއްވަވާށެވެ. އަދި އެހެން އަޚުންނާއި އުޚްތުންނަށްވެސް މި ފުރުސަތު ނަންގަވާނުލެއްވެވުމަށް ނަޞޭޙަތްތެރިވެލައްވަވާށެވެ.


Masverikamuge sababun india kanduge gaaigadakah 90 insahtha koamas nethigen hingajje: dhiraasaa | Masverin Media\nމަސްވެރިކަމުގެ ސަބަބުން އިންޑިއާ ކަނޑުގެ ގާތްގަޑަކަށް 90 އިންސައްތަ ކޯމަސް ނެތިގެން ހިގައްޖެ: ދިރާސާ\n1980 ވަނަ އަހަރުން ފެށިގެން ވިޔަފާރި އުސޫލުން އިންޑިއާ ކަނޑުގައި ކުރަމުން އަންނަ މަސްވެރިކަމުގެ ސަބަބުން ކޯމަހުގެ އާބާދީގެ %90 އިންސައްތަ ނެތިގެން ގޮސްފައިވާކަމަށް ސައިންސްވެރިން ބުނެފިއެވެ. ބައިނަލް އަގުވާމީ ސައިންސްވެރިންގެ ޖަމާއަތަކުން އާންމުކުރި ދިރާސާއަކުން ދައްކާ ގޮތުގައި އާދަޔާ ޚިލާފަށް ކޯމަހުގެ އާބާދީ ނެތިގެން ދިއުމުގެ މައިގަނޑު ސަބަބަކީ ދާ ޖަހައިގެން ކަނޑުމަހުގެ މަސްވެރިކަން ކުރުމެވެ.\nކަނޑުމަސް ހިފުމަށް ބޭނުންކުރާ "ގިލްނެޓް"ގައި 100 މީޓަރާއި 30 ކިލޯ މީޓަރާއި ދެމެދުގެ ދިގުމެނެއް ހުރެއެވެ. މި ބާވަތުގެ ދާ ބޭނުންކޮށްގެން މާކަނޑުތަކުގައި މަސްވެރިކަން ކުރުމަކީ މަނާކަމެއް ނަމަވެސް، އާންމުކޮށް ޤާނޫނީ ގޮތުން ފިޔަވަޅު އެޅުމަށް މަސައްކަތްތަކެއް ނުކުރެވެއެވެ.\nގިލްނެޓް ބޭނުންކޮށްގެން ކުރެވޭ މަސްވެރިކަމުގައި މިޔަރާއި، ވެލާ ކަހަނބާއި، ބޮޑުމަސް އަދި ކޯމަހުގެ އާއިލާއަށް ވަރަށް ނުރައްކާ ބޮޑުކަމަށް ރިޕޯޓްގައި ފާހަގަ ކޮށްފައިވެއެވެ. އަދި މަސްވެރިކަމުގައި ހިފޭ "ބައިކެޗް" ބޭނުން ނުހިފޭ މަހުގެ ބާވަތްތަކުގެ ތެރެއިން އެންމެ ގިނައިން ހިފޭ މަހަކީ ކޯމަހެވެ.\nކޯމަސް އާލާވުމަށް ފުރުސަތު ދިނުމުގެ ގޮތުން، މަސްވެރިކަން ވިލަރެސްކުރުމަށް ހަރުދަނާ ނިޒާމެއް ގާއިމުކުރުމާއި، މައުލޫމާތު އެއްކޮށް ދިރާސާކުރުމާއި އަދި މަސްވެރިކަން ކުރުމުގައި ދެމެހެއްޓެނިވިގޮތަކަށް ކުރެވޭ މަސްވެރިކަމަށް ބަދަލުކުމަކީ މުހިންމުކަމެއް ކަމަށް ސައިންސްވެރިން ބުނެއެވެ.


Mayday: Mi sarukaarah ladhuvethi dhuvaheh\nރިޕޯޓު - މޭޑޭ\nމޭޑޭ: މި ސަރުކާރަށް ލަދުވެތި ދުވަހެއް\nމަސައްކަތްތެރިންގެ ހައްގުތަކުގެ ވާހަކަ ދެއްކޭނެ ގޮތެއް ނެތް\nވަޒީފާގެ ބިރު އިންތިހާ އަށް ވަނީ ބޮޑުވެފައި\nސިޔާސީ ގޮތުން އިދިކީލި ފިކުރުގެ މީހުން ވަޒީފާ އިން ވަކިކުރުމާއި އެ ނޫން ވެސް އުނދަގޫތައް ދަނީ ކުރިމަތިކުރުވަމުން\nކ. މާލެ 1 މެއި 2017 | ހޯމަ 22:42 9,053\nމޭޑޭ ފާހަގަކުރަން 2015 ވަނަ އަހަރު ބޭއްވި އެއްވުމުގެ ތެރެއިން - ގެޓީ އިމޭޖާސް\nމޭޑޭ ނުވަތަ ބައިނަލްއަގުވާމީ ގޮތުން ފާހަގަކުރާ މަސައްކަތްތެރިންގެ ދުވަހަކީ އެ މީހުންގެ ހައްގުތަކުގެ ވާހަކަ ދެކެވޭ ދުވެހެވެ. މި ދުވަސް ފާހަގަކުރުމަށް ދުނިޔޭގެ އެކި ކަންކޮޅުތަކުގައި ބޮޑެތި އެއްވުންތައް ބާއްވައެވެ. ރާއްޖޭގައި މި ދުވަސް އެންމެ ފުރަތަމަ ކުލަގަދަ ގޮތެއްގައި ފާހަގަކުރަން ފެށީ އެމްޑީޕީންނެވެ. މަސައްކަތްތެރިންގެ ދުވަސް ފާހަގަކުރަން ބޭއްވި ހިނގާލުންތަކަކީ މިހާތަނަށް ރާއްޖޭގައި ބޭއްވި އެންމެ ބޮޑެތި ހިނގާލުންތައް ކަމަށް ވަނީ ވެފައެވެ. އޭގެ ތެރޭގައި 2015 ވަނަ އަހަރު އިދިކޮޅު ފަރާތްތަކުން ގުޅިގެން ބޭއްވި ބިޔަބޮޑު މުޒާހަރާ ފާހަގަކޮށްލެވެއެވެ. އެއީ މިހާތަނަށް ބޭއްވި އެންމެ ބޮޑު އެއްވުމަށް ވަނީ ވެފައެވެ. އެހެން ކަމުން މި ސަރުކާރަށް މި ދުވަސް ސިފަކުރެވެނީ ހިތި ދުވަހެއްގެ ގޮތުގައެވެ.\nމޭޑޭއަކީ މަސައްކަތްތެރިންގެ ދުވަހެއްގެ ގޮތުގައި ފާހަގަކުރެވުނު ނަމަވެސް މި ދުވަސް ވެފައި ވަނީ މި ސަރުކާރުގެ މޫނުމަތީގައި ޖެހިފައިވާ ބޮޑު ލައްގަނޑަކަށެވެ. މީގެ ދެ އަހަރު ކުރިން ބޭއްވި އެއްވުމަކީ މުޅި ސިޔާސީ މަޝްރަހް ބަދަލުކޮށްލި އެއްވުމެކެވެ. އަދި އެ ދުވަސް ވެގެން ގޮސްފައި ވަނީ ރައްޔިތުންނަށް ލިބިފައިވާ އެތައް ހައްގެއް ނިގުޅައިގަންނަން ފެށި ދުވަހަށެވެ.\nއެ ދުވަހުގެ އެއްވުމަށް ފަހު ސިޔާސީ ލީޑަރުންނަށް ވަނީ ބޮޑެތި ހުރަސްތަކެއް ކުރިމަތިވެފައެވެ. އަދާލަތު ޕާޓީގެ ލީޑަރު ޝައިޚް އިމްރާން އަބްދުﷲ އެ ދުވަހު ދެއްކެވި ވާހަކަތަކަކާ ގުޅިގެން ހިފާ ހައްޔަރުކޮށް ޓެރަރިޒަމްގެ ދައުވާކޮށް މިހާރު ވަނީ ޖަލަށް ލާފައެވެ. ދެން އެ ދުވަހު އިސް ސަފުގައި ތިއްބެވި ގިނަ ސިޔާސީ ފަރާތްތަކުގެ މައްޗަށް ވެސް ދައުވާކުރުމުގެ ބިރު އޮތުމުން އެ ފަރާތްތަކަށް ވަނީ ރާއްޖެ ދޫކޮށް ދާން މަޖުބޫރުވެފައެވެ. އެ ގޮތުން އޭރު އެމްޑީޕީގެ ޗެއާޕާސަންގެ މަގާމުގައި ހުންނެވި އަލީ ވަހީދާއި ޖުމްހޫރީ ޕާޓީގެ ނައިބު ލީޑަރު އަދި މި ސަރުކާރުގެ ފުރަތަމަ ޓްރާންސްޕޯޓް މިނިސްޓަރު އަމީން އިބްރާހީމާއި އެ ޕާޓީގެ އިސް ބައެއް ބޭފުޅުން ހިމެނިވަޑައިގަންނަވައެވެ. އެ ބޭފުޅުން މިހާރު ތިއްބެވީ އަމިއްލަ އަށް އަރުވާލެއްވިގެން އިނގިރޭސި ވިލާތުގައެވެ.\nއެ ދުވަހަށް ފަހު މަގުތަކަށް އެއްވުމުގައި ސަރުކާރުން ގެންދަނީ ހުރަސްތައް ކުރިމަތުކުރުވަމުންނެވެ. އެއްވެ އުޅުމާއި ހިޔާލުފާޅުކުރުމުގެ މިނިވަންކަމަށް ހުރަސް އަޅައި މާލޭގައި ކާނިވާ ސަރަހައްދުގައި ނޫނީ ސިޔާސީ އެއްވުމެއް ނުބޭއްވޭ ގޮތަށް ވަނީ ކަނޑައަޅާފައެވެ.\nމީގެ ދެ އަހަރު ކުރިން ހިނގި މި ކަންކަމަށް ފަހު މިހާރު ރާއްޖޭގައި މޭޑޭ ފާހަގަކުރެވެނީ ހަމައެކަނި މަސައްކަތްތެރިންގެ ދުވަހުގެ ގޮތުގައެއް ނޫނެވެ. އޭގެ ބަދަލުގައި ސިޔާސީ ގޮތުން މި ސަރުކާރަށް ލަދުވެތި ދުވަހެއްގެ ގޮތުގައެވެ.\nމަސައްކަތްތެރިންގެ ދުވަހެއް ފާހަގަކުރާ އިރު މިއަދު މަސައްކަތްތެރިންގެ އެތައް ހައްގެއް ވަނީ ގެއްލިފައެވެ. މަސައްކަތްތެރިން ތިބީ ބިރުވެރިކަމެއްގެ ތެރޭގައެވެ. ސިޔާސީ ގޮތުން ބޭނުން ފިކުރެއް ގެންގުޅުމުގެ މިނިވަންކަމެއް ނެތެވެ. ސަރުކާރު ހިންގާ ޕާޓީން ބާއްވާ ޖަލްސާތަކަށް ދިއުން ލާޒިމުކުރެއެވެ. އިދިކޮޅު ޕާޓީ އަށް ނިސްބަތްވާ މެންބަރެއް ނަމަ ވަޒީފާ ގެއްލުމުގެ ބިރު އޮވެއެވެ. ހާއްސަކޮށް އިދިކޮޅު ޕާޓީތަކުގެ ޖަލްސާތަކުގައި ބައިވެރިވެ ނުވަތަ މިނިވަންކަމާ އެކު ހިޔާލު ފާޅުކުރާ ނަމަ ވަޒީފާ ގެއްލެއެވެ. ނުވަތަ ވަޒީފާ ދައްކުރެއެވެ. ނުވަތަ ތިމާ އުޅޭ ރަށް ނޫން އެހެން ރަށަކަށް ނުވަތަ މާ ދުރު ސަރަހައްދަކަށް ބަދަލުކުރެއެވެ. މިފަދަ އެތައް މަންޒަރެއް ދަނީ ފެންނަމުންނެވެ.\nއަނެއްކޮޅުން މަސައްކަތްތެރިންނަށް ރަނގަޅު ގޮތްތައް ހަދައިދޭނެ ކަމަށް ބުނެ ވީ ވައުދުތައް މަތިން ސަރުކާރު ވަނީ ހަނދާންނެތިފައެވެ. ދަނޑުވެރިންނަށް ދޭން ބުނި 8،000ރ. އާއި ބެޔަސް ނުބެޔަސް މަސްވެރިންނަށް ދޭން ބުނި 10،000ރ. އާއި ރިސޯޓްތަކުން ދޭން ބުނި ހިއްސާ މަތިން ސަރުކާރުން ހަނދާން ނެތްތަނުގައި އެ ފަރާތްތަކަށް ކުރަމުން ދަނީ އިތުރަށް ޖެއްސުމެވެ. މަސްވެރިން ބާނާ މަހުގެ ހަމަ އަގު ނުލިބެއެވެ. މަސްވެރިކަން ރަނގަޅު ދުވަސްވަރެއް ނަމަ ކިރޭނެ ގޮތެއް ހޯދައި ނުދީ ބާނާ މަސްކޮޅު ކަނޑަށް ވަނީ އުކާލަންޖެހިފައެވެ.\nމިފަދަ އެތައް ދަތިތަކެއް މަސައްކަތްތެރިންނަށް ކުރިމަތިވެފައިވާ އިރު މިކަންކަމާ މެދު އަޑު އުފުލޭނެ ގޮތެއް ނެތެވެ. ހަޅުތާލުކުރުމާއި މުޒާހަރާކުރުމަކީ ގާނޫނުއަސާސީ ކަށަވަރުކޮށްދޭ ކަމަކަށްވީ ނަމަވެސް ގާނޫނުއަސާސީގެ މައްޗަށް ގާނޫނުތައް ހަދައި އެ ހައްގުތައް ވަނީ ހަނިކުރެވިފައެވެ. ނުވަތަ ނިގުޅައިގެންފައެވެ. އެކަމާ މެދު ބަހެއް ބުނެލާނެ އިދާރާއެއް ނެތެވެ. ގާނޫނުއަސާސީގެ މައްޗަށް ގާނޫނުތައް ބާރު ހިންގަމުންދާ އިރު އެއީ ގާނޫނާ ހިލާފް ނިންމުންތަކެއްކަން ބުނެދޭން އޮތް އިދާރާތަކާއި ސުޕްރީމް ކޯޓުން ބަހެއް ނުކިޔައެވެ. އެ ވާހަކަ ދައްކަން އިދިކޮޅު ފަރާތްތަކަށް އޮތް ހުރިހާ ދޮރެއް ވަނީ ބަންދުކޮށްފައެވެ. މަސައްކަތްތެރިންނަށް ވެސް އެ ވާހަކަ ދެއްކުމުގެ ހައްގެއް މި ސަރުކާރުގައެއް ނެތެވެ. އެހެން ކަމުން މަސައްކަތްތެރިންގެ ހައްގުތަކައިގެން އަޑު އުފުލޭނެ އެއްވެސް ގޮތެއް މިހާރަކު ނެތެވެ.


BREAKING: Maduvvariga karant nethi5gadi iru, adhives bodubaeh andhireega | Fainu Online\n28 އޭޕްރީލު 2022, ބުރާސްފަތި, 1:00\nރ. މަޑުއްވަރީގެ ބޮޑުބައެއްގައި ކަރަންޓްނެތި5ގަޑިއިރަށްވުރެ ގިނައިރު ވެފައިވާކަމަށް އެރަށުން ބުނެފިއެވެ.\nމައުލޫމާތު ލިބިފައިވާ ގޮތުގައި، މިރޭ އިރާކޮޅު އެރަށުގެ ހުޅަނގު އަވަށުން ކަރަންޓުވަނީ ކެނޑިފައެވެ.\nމިކަމާ ގުޅޭގޮތުން، މަޑުއްވަރީ ކައުންސިލްގެ ރައީސް މުޙައްމަދު ޞާދިގު ވިދާޅުވީ، ރަށުގެ ބޮޑުބަޔަކުން ކަރަންޓު ކެނޑިފައިވާތާ5ގަޑިއިރެއްހާއިރު ވެދާނެކަމަށެވެ. އަދި އެކަން ހައްލުކުރުމަށް ފެނަކައިން މަސައްކަތް ކުރަމުންދާކަމަށް އޭނާ ވިދާޅުވިއެވެ.\nމަޑުއްވަރީ ފެނަކަ ބްރާންޗްގެ މެނޭޖަރު ދެންމެ "ފައިނު އޮންލައިން" އަށް ވިދާޅުވީ، ކަރަންޓު ކެނޑެން ދިމާވީ އެރަށުގެ ހުޅަނގު އަވަށުގެ މެދެއްހާ ހިސާބަށް އަޅާފައިވާ ކޭބަލަށް މައްސަލައެއް ދިމާވެގެން ކަމަށެވެ.\nއޭނާ ވިދާޅުވީ، މި މައްސަލައަކީ އެ ކޭބަލަކީ ވަރަށް ކުރިން އަޅާފައިވާ ކޭބަލްއެއްކަމުން ދިމާވި މައްސަލައެއްކަމަށް ގަބޫލު ކުރެވޭ ކަމަށާއި، އެހެންނަމަވެސް ކޭބަލް ބަދަލުކުރަން ބޭނުންވާ ކޭބަލް ރަށުގައި ނެތްކަމަށެވެ.\nނަމަވެސް، ކައިރި ރަށަކުން ކޭބަލް ގެނެސްގެން ނަމަވެސް ކުރިޔަށް އޮތް ގަޑިއެއް ދޮޅުގަޑިއެއްހާއިރު ތެރޭގައި ކަރަންޓު ދެވޭތޯ މަސައްކަތް ކުރަމުން ދާކަމަށެވެ.\nއަދާހަމަ: ފަތިސްވާން ކައިރިވީ އިރުވެސް އަދިވެސް މަޑުއްވަރީގެ ބޮޑުބައެއް އޮތީ ކަނު އަނދިރިގައި. އަދި މިހާރުވަނީ ރަށަށް ކަރަންޓު ދީފައި.


Rajjeyge import 10 percent dhashah\nރާއްޖޭގެ އިމްޕޯޓް 10 ޕަސެންޓް ދަށްވެއްޖެ\nމިދިޔަ އަހަރުގެ މެއި މަހާ އަޅާ ބަލާއިރު މި އަހަރުގެ މެއިމަހު ރާއްޖޭގެ އިމްޕޯޓް 10 ޕަސެންޓް ދަށަށް ގޮސްފައިވާ ކަމަށް ކަސްޓަމުން ބުނެފި އެވެ.\nކަސްޓަމަރުން ނެރެފައިވާ މިދިޔަ މަހުގެ އިމްޕޯޓް/ އެކްސްޕޯޓް ހިސާބުތައް ދައްކާ ގޮތުގައި މިދިޔަ އަހަރުގެ މެއި މަހު ރާއްޖެއަށް 2.63 ބިލިއަން ރުފިޔާގެ މުދާ އެތެރެކޮށްފައިވާއިރު، މި އަހަރުގެ މެއި މަހު އެތެރެކޮށްފައިވަނީ 2.36 ބިލިއަން ރުފިޔާ އެވެ.\nކަސްޓަމުން ބުނި ގޮތުގައި ރާއްޖޭގެ އިމްޕޯޓް ދަށަށް ދިއުމުގެ އެއް ސަބަބަކީ ތެލުގެ އަގަށް އައިސްފައިވާ ބަދަލެވެ.\n"މި މުއްދަތުގައި އިމްޕޯޓް ކުރެވުނު މިންވަރު ދަށްވެފައިވާއިރު، މިދިޔައަހަރު މި ދުވަސްވަރާ އަޅާބަލާއިރު ދުނިޔޭގެ ބާޒާރުގައި ތެލުގެ އަގުތައް މިއަހަރު ވަރަށް ބޮޑަށް ދަށަށްގޮސްފައިވުމާއި، މިދިޔަ އަހަރުގެ މެއި މަހާ އަޅާ ބަލާއިރު މިއަހަރުގެ މެއި މަހު ދިވެހިރާއްޖެއަށް ތެލުގެ ބާވަތްތައް އެތެރެކުރި މިންވަރު، ޢަދަދުގެ ގޮތުންވެސް މަދުކަން ފާހަގަކުރެވެ އެވެ. އެހެންނަމަވެސް، ތެލުގެ ބާވަތްތައް ފިޔަވައި ދިވެހިރާއްޖެއަށް އާންމުކޮށް އިމްޕޯޓް ކުރެވޭ މައިގަނޑު ބާވަތްތައް އިމްޕޯޓްކުރި މިންވަރު މިމުއްދަތުގައި އިތުރުވެފައިވާކަން ފާހަގަކުރެވެ އެވެ،" ކަސްޓަމުން ބުނެފައިވެ އެވެ.\nކަސްޓަމުގެ ހިސާބުތައް ދައްކާ ގޮތުގައި މިދިޔަ އަހަރާ އަޅާ ބަލާއިރު ރާއްޖޭގެ އެކްސްޕޯޓުވެސް ވަނީ 12 ޕަސެންޓް ދަށްވެފަ އެވެ. މިދިޔަ އަހަރުގެ މެއި މަހު 241.3 މިލިއަން ރުފިޔާގެ މުދާ އެކްސްޕޯޓްކޮށްފައިވާއިރު، މިއަހަރުގެ މެއި މަހު ދިވެހިރާއްޖެ އިން އެކްސްޕޯޓްކޮށްފައިވަނީ 213.3 މިލިއަން ރުފިޔާގެ މުދަލެވެ.\nކަސްޓަމުން ބުނީ ރާއްޖޭގެ އެކްސްޕޯޓް ދަށްވުމުގެ މައިގަނޑު އެއް ސަބަބަކީ ކަޅު ބިލަމަހާއި ފަރޯޒަން ޓޫނާ ރާއްޖޭން ބޭރުކުރި މިންވަރު 50 ޕަސެންޓް ދަށްވުމެވެ.


އަންވަރު އިބްރާހީމް 25 November 2018, 10:09\nއޯލެވެލް ނަތީޖާ ލިބުނެވެ. ހީކުރި ގޮތާ ޚިލާފަށް އަހަރެން ފާސްނުވަނީ އެންމެ މާއްދާއަކުންނެވެ. ކޮމާސް ފިޔަވާ ހުރިހާ މާއްދާއަކުން ފާސްވިއެވެ. ލިބުނު ނަތީޖާމެދު އަހަރެން އުފާވިއެވެ. ފާސްވީތީ ޝުކުރުވެރި ވެވުނެވެ. އެ ނަތީޖާ ހިފައިގެން ގެއަށް ދިއުމުން އެ ދުވަހު މަންމަގެ ވާހަކަތައް ހުރީ ބަދަލުވެފައެވެ.\n"ދަރިފުޅުގެ މި ނަތީޖާވެސް ރަނގަޅު. އެކަމަކު ރަނގަޅަށް ކިޔެވި ނަމަ ތިއަށްވުރެ މާ ރަނގަޅު ނަތީޖާއެއް ހޯދުނީސް. މައްސަލައަކީ އެންމެ ފަހު ވަގުތު ކިޔަވަން އުޅެވުނުކަން" ނަތީޖާ ރަނގަޅު ނުވި ސަބަބު މަންމަ ބުނެދިނެވެ.\n"ދެން ވެސް ރަނގަޅު ނަތީޖާއެއް ހޯދާނަމަ ކުރިޔާލާ ތައްޔާރުވާންވީ. އޭރުން ކާމިޔާބު ވާނެ. އޭލެވެލްގެ ނަތީޖާ ރަނގަޅު ކުރަންވާނެ. ހިތްވަރު ކޮށްލަނިކޮށް ދަރިފުޅަށް ވާނެ" މަންމަގެ ވާހަކައިން ހާމަކުރީ އާ އުންމީދެކެވެ. މަންމަ ދެކެން ފެށީ އެހެން ހުވަފެނެކެވެ. އަހަރެން ކިޔެވުމުގައި ސިއްކަ ޖެހެން ނެތްކަން ހާމަކުރިއެވެ.\n"އަދި އޭލެވެލް ވެސް ހަދަންވީ؟" އަހަރެން ސުވާލުކުރީމެވެ.\n"ދެން ކުރާ ސުވާލު؟ ބަލަ ނުކިޔަވާ އުޅެވޭތަ؟" މަންމަ ވެސް ކުރީ ސުވާލެކެވެ. އަނެއްކާ ވެސް އެ ކަމަށް ބޯގާނަން ޖެހުނީއެވެ. އިތުރަށް ކިޔަވަން ޖެހުނީއެވެ. ރަނގަޚު ނަތީޖާއެއް ހޯދުމުން މާ ގޯހެވެ. ފާސް ނުވިނަމަ މި ސަކަރާތާ ކުރިމަތިލާކަށް ނުޖެހުނީހެއެވެ.\nއަހަރެން އޭލެވެލް ހެދީމެވެ. ހެދި ހުރިހާ މާއްދާއަކުން ފާސްވިއެވެ. އެވަރުން އަހަރެން ހިތްހަމަ ޖެހުނެވެ. އެ ހިތްހަމަ ޖެހުމާއެކު ލިބުނު އެންމެ ބޮޑު ހިތްހަމަޖެހުމަކީ ކިޔެވުމުން ސަލާމަތްވުމުގެ ހިތްހަމަ ޖެހުމެވެ. ގޭގައި އޮވެވޭނެތީވެ ލިބުނު ހިތްހަމަ ޖެހުމެވެ.\nނަމަވެސް އަހަރެންނަށް އޮވެވުނީ ދުވަސް ކޮޅަކުއެވެ. މަންމަގެ ޝަކުވާ ތަކުރާރުވާން ފެށިއެވެ. އެއްވެސް ކޯހެއް ނުހަދައި ގޭގައި އޮންނާތީއެވެ. އޭލެވެލް ހަދައި ހުރިހާ މާއްދާއަކުން ފާސްވެގެން މަތީ ތަޢުލީމު ހާސިލުކުރަން ނޫޅޭތީއެވެ. ހިތަށް އެރިއެވެ. ފާސްނުވި ނަމައެވެ. އޭރުން ގައިމު އެ ޝަކުވާއެއް ނުއިވޭނެއެވެ. އޯލެވެލް އިން ފާސްނުވިނަމަ އޭލެވެލް ހަދާކަށް ނުޖެހުނީހެވެ. އޭލެވެލް އިން ފާސް ނުވިނަމަ ދެން އެ ބުނާ ޑިޕްލޮމާ ހަދާކަށް ހިތަކަށް ވެސް ނައީހެވެ. ޑިޕްލޮމާ ހަދާ ނިމޭއިރު ޑިގްރީ ހަދަން ވެސް ބުނާނެ ތޯއްޗެކެވެ. މިއީ ނިމުމެއް އޮތްކަމެއް ނޫނެވެ.\nމިއަދު މި ދުނިޔެއަކު މަންމައެއް ނެތެވެ. ނަމަވެސް މަންމަ ބޭނުންވި ޑިގްރީ ހެދިކަމުގެ ލިޔުން އަހަރެން އަތުގައި އެބަ އޮތެވެ. އެކަމަކު އެ ދުވަހު މަންމަ ބުނި ވާހަކަ ތެދަކަށް ނުވިއެވެ. އަހަރެންނަށް ކިޔެވިއްޖެއެވެ. ވަރަށް ކިޔެވިއްޖެއެވެ. ނަމަވެސް ވަޒީފާއެއް ނުލިބުނެވެ. ކޮންމެ ތަނަކުން ވެސް އިންޓަވިއު ކުރުމަށްފަހު ބުނަނީ ނުހޮވޭ ވާހަކައެވެ. އެކަމަކު އަހަރެންގެ އަތުގައި އޮތީ ވެސް ހަމަ އެ ފެންވަރުގެ ފާހެކެވެ. ހަމައެކަނި ތަފާތަކީ މަންމައަށްޓަކައި ކިޔެވިކަމެވެ. އެ ކިޔެވުމުން ފައިދާ ނުކުރާންވީ ސަބަބެއް އަހަރެންނަކަށް ނުވިސްނުނެވެ. ބޭނުމަކީ ފާސްވުން ނޫން ހެއްޔެވެ؟ އެކަން ވެއްޖެއެވެ. އެކަމަކު ވަޒީފާއެއް ނުލިބުނެވެ. ކިހައި ދެރަހެއްޔެވެ؟ މަންމަ ދުނިޔޭގައި ހުރި ނަމަ އަހަހަރެންގެ ވާހަކަތައް މަންމަ ވެސް ގަބޫލުކުރީހެވެ.


23 ނޮވެމްބަރ 2020 - 07:59\nމި ފިލްމަކީ މީގެ ތިން އަހަރު ކުރިން މަސައްކަތް ނިމުނު ނަމަވެސް ރިލީޒްނުކުރެވި ދިގުލައިގެން ގޮސްފައި އޮތް ފިލްމެކެވެ. އެކްޝަން ތުރިލާއެއްގެ ގޮތުގައި ގެނެސްދޭ "ތޯރްބާޒް" އަކީ ގިރިޝް މަލިކް ޑައިރެކްޓްކޮށްފައިވާ ފިލްމެކެވެ. ސަންޖޭއާ އެކު މީގެ ބަތަލާގެ ރޯލު ކުޅެފައި ވަނީ ނަރުގިސް ފަޚްރީ އެވެ.\n"ތޯރްބާޒް" ގެ އިތުރު ކާސްޓުންގެ ތެރޭގައި ރާހުލް ދޭވް، ރާހުލް މިތުރާ އަދި ޕްރާންޝް ޗޯޕްރާ ހިމެނެ އެވެ.\nދާދި ފަހުން ފުއްޕާމޭގެ ކެންސަރަށް ފަރުވާ ވެސް ހޯދި ސަންޖޭ އެންމެ ފަހުން ފެނިފައި ވަނީ އޮގަސްޓް މަހު ޑިޒްނީ ޕްލަސް ހޮޓްސްޓާ އިން ޕްރިމިއާކުރި "ސަޅަކް 2" އިންނެވެ.\nސަންޖޭގެ ކުރިއަށް ހުރި ފިލްމުތަކުގެ ތެރޭގައި "ބޫޖް: ދަ ޕްރައިޑް އޮފް އިންޑިއާ" އާއި "ޕްރިތުވީރާޖް" އާއި "ކޭޖީއެފް: ޗެޕްޓާ 2" ހިމެނެ އެވެ.\nފިލްމު ކުޅުން ހުއްޓާލައި ދާދި ފަހުން ބުރުގާ އެޅި ބޮލީވުޑްގެ ބަތަލާ ސަނާ ޚާން ކައިވެނިކޮށްފި އެވެ.\n"ވަޖާ ތުމް ހޯ" ފަދަ ފިލްމުތައް ކުޅުނު ބަތަލާ ކައިވެނިކުރީ، މީޑިއާތަކުން ރިޕޯޓްކޮށްފައިވާ ގޮތުގައި ގުޖުރާތުގެ ސޫރަތުގައި ބޭއްވި ހަފުލާއެއްގައި މުފްތީ އަނަސް ކިޔާ މީހަކާ އެވެ. އެ ދެ މީހުންގެ ކައިވެނީގެ ހަފުލާގެ ތެރެއިން ނަގާފައިވާ ވީޑިއޯތަކެއް ވެސް ސޯޝަލް މީޑިއާގައި ދައުރުވެފައިވެ އެވެ. އޭގައި ދެ މީހުން ކައިވެނީގެ ހުދު ހެދުމުގައި ވަރަށް އުފަލުން ތިއްބައި ފެނެ އެވެ.\nސަނާ ފިލްމު ކުޅުން ހުއްޓާލިކަން އިއުލާންކޮށް ބުނެފައި ވަނީ އޭނާގެ ހަޔާތް ދެން ބައްޓަންވެގެން ދާނީ އާޚިރަށް ކާމިޔާބުކުރުމަށް ކަމަށެވެ.\nއަކްޝޭގެ ދައުވާ އަށް އިންކާރު\nޖޫން މަހު މަރުވި އެކްޓަރު ސުޝާންތު ސިންގް ރާޖްޕޫތުގެ މަރާއި އަކްޝޭ ކުމާރާ ގުޅުވައިގެން ދެއްކި ވާހަކަތަކާ ގުޅިގެން ލިބުނު ގެއްލުމުގެ ބަދަލަށް 500 ކްރޯޑް ރުޕީސް ހޯދަން ކުރި ދައުވާ އަށް ރާޝިދު ސިއްދީގީ އިންކާރުކޮށްފި އެވެ.\n[#AkshayKumar DEFAMATION NOTICE]\nYouTuber Rashid Siddiqee refuses to pay Rs. 500 crores in reply to the defamation notice served upon him by Bollywood Actor #AkshayKumar yesterday.@akshaykumar #RashidSiddiqee #Defamationnotice pic.twitter.com/atZlVPOKGC\nއޭނާ ބުނީ އަކްޝޭއާ ބެހޭ ގޮތުން ދޮގު ވާހަތަކެއް ނުދައްކާ ކަމަށާއި އަކްޝޭ ދައުވާކުރަނީ ބިރު ދައްކައި ފުރައްސާކުރުމުގެ ގޮތުން ކަމަށެވެ. އަދި އެއީ ހިޔާލުފާޅުކުރުމުގެ މިނިވިންކަމާ ދެކޮޅަށް ކުރާ ބޭކާރު ދައުވާއެއް ކަމަށާއި އަކްޝޭއާ ބެހޭ ގޮތުން ދެއްކި ވާހަކަތަކެއް ދެއްކީ އެހެން މީޑިއާތަކުން ފެތުރި ވާހަކަތަކެއް މަސްދަރުތަކަށް ބަލައިގެން ކަމަށް ވެސް ބުންޏެވެ. އެހެންވެ އޭނާގެ މައްޗަށް އެކަނި އަކްޝޭ ދައުވާކުރުމަކީ ތާކުންތާކު ޖެހޭ ކަމެއް ނޫން ކަމަށް ވެސް ރާޝިދު ބުންޏެވެ.\nއަކްޝޭގެ ދައުވާގައި ބުނެފައިވާ ގޮތުގައި ސުޝާންތުގެ މަރުގެ މައްސަލާގައި ތުހުމަތުތަކެއް ކުރެވުނު ލޯބިވެރިޔާ ރިއާ ޗަކްރަބަތީ ސިއްރިޔާތުން ކެނެޑާ އަށް ފޮނުވަން އަކްޝޭ މަސައްކަތްކޮށްފައިވެ އެވެ. އަދި ފިލްމު "އެމްއެސް ދޯނީ: ދި އަންޓޯލްޑް ސްޓޯރީ" ކުޅެން ސުޝާންތަށް ލިބުމުން އެކަމާ ހިތްހަމަނުޖެހިގެން އޭނަގެ ކެރިއަރު ހަލާކުކޮށްލަން ވެސް އަކްޝޭ މަސައްކަތްކޮށްފައި އެވެ.\nރާޝިދު ބުނެފައިވާ ގޮތުގައި އޭނާ އަށް އަކްޝޭ ކުރާ ދައުވާ އަނބުރާ ނުނަގައިފި ނަމަ އޭނާގެ ދައުވާކުރަން ކޯޓަށް ހުށަހަޅާނެ އެވެ.\nގޭންގްސްޓާރު ޑޫބޭގެ ރޯލަށް މަނީޝް\nއިންޑިއާގެ ފުލުހުންގެ ހަމަލާއެއްގައި ޖުލައި މަހު މަރުވި ނުފޫޒު ގަދަ ގޭންގްސްޓާރު ވިކާސް ޑޫބޭގެ ވާހަކަ ކިޔައިދޭ ވެބް ސީރީޒެއް ހަދަން ޑައިރެކްޓަރު ހެންސަލް މެހެތާ އިއުލާންކޮށްފައި ވަނިކޮށް ޑޫބޭގެ ވާހަކަ ކިޔައިދޭ ފިލްމެއް "ހަނަކް" ގެ ނަމުގައި އިއުލާންކޮށްފި އެވެ.\nމި ފިލްމުގައި ޑޫބޭގެ ރޯލް ކުޅެނީ "ކަހާނީ ގަރް ގަރް ކީ" އާއި ކުރީގެ "ކަސޯޓީ" އަދި "ތަންތުރާ" ފަދަ ސިލްސިލާތަކުން ފެނިފައިވާ ޓީވީ އެކްޓަރު މަނީޝް ގޮއެލް އެވެ.\n"ހަނަކް" ގެ ޝޫޓިން މި މަހުގެ 27 ގައި ރަސްމީކޮށް މަދިޔަ ޕްރަދޭޝްގައި ފަށަން ހަމަޖެހިފައިވާ އިރު، ފިލްމުގެ ޑައިރެކްޓަރަކީ މަނީޝް ވަތުސަލިއާ އެވެ. މި ފިލްމު ހަދަނީ މިރުދުލް ކަޕިލް ލިޔެފައިވާ "މޭ ކާންޕޫރު ވާލާ" އަށް ބިނާކޮށެވެ.\n"ހަނަކް" ސިނަމާތަކަށް ގެންނާނީ އަންނަ އަހަރުގެ މާޗް މަހުގެ ތެރޭގަ އެވެ.\nބޮލީވުޑް ބޮލީވުޑް ކައިވެނި ޓްރެއިލާ ސަންޖޭ ދަތު އަކްޝޭ ކުމާރު ސްޓްރީމިން ޓީވީ


- އިތުރުގަޑީގެ ފައިސާ: ކަނޑައެޅިފައިވާ އުޞޫލުން އިތުރުގަޑީގެ ފައިސާ.\n1- މަޤާމުގެ މަސައްކަތްކުރުމުގެ ހުނަރު/ޤާބިލްކަން ސާބިތުކޮށްދިނުމާއިއެކު، މަޤާމަށް ބޭނުންވާ ދާއިރާއަކުން އެޑްވާންސް ޑިޕްލޮމާ ހާސިލުކޮށްފައިވުމާއެކު، މަޤާމުގެ މަސައްކަތާ ގުޅޭ 1 އަހަރުދުވަހުގެ ތަޖުރިބާ ލިބިފައިވުން. ނުވަތަ؛\n2- މަސައްކަތުގެ ފެންވަރު ބެލުމުގެ ނިޒާމުން ވަޒީފާގެ ކުރިއެރުން ޙައްޤުވާ މާކުހެއް ލިބެމުންދިޔުމާއެކު، MS 1 ގެ ރޭންކުގައި މަދުވެގެން3އަހަރުދުވަހުގެ މަސައްކަތު ތަޖުރިބާ ލިބިފައިވުން.\n1- މެޖިސްޓްރޭޓް ކޯޓުތަކުން ފޮނުވާ ޚަރަދު ރިޕޯޓުތައް ޗެކްކޮށް އެންޓަރކުރުމާއި، ސެކްޝަން ހިންގަވާ ވެރިޔާގެ ލަފާގެމަތިން އަޅަންޖެހޭ އެންމެހައި ފިޔަވަޅުތައް އެޅުން.\n2- މެޖިސްޓްރޭޓް ކޯޓުތަކުން ފޮނުވާ ޚަރަދު ރިޕޯޓްތަކުގެ ތެރެއިން މައްސަލަ ހުންނަ ރިޕޯޓްތަކާ ގުޅޭގޮތުން ރަށްތަކަށް ފޯނުން ގުޅައިގެން އެ މައްސަލައެއް ޙައްލުކުރުމަށް މަސައްކަތްކުރުން.\n3- ޚަރަދު ރިޕޯޓާ ގުޅޭގޮތުން ރަށު ކޯޓުތަކަށް ފޮނުވަންޖެހޭ އެންމެހައި ސިޓީ، މެސެޖްފަދަ ތަކެތި ތައްޔާރުކޮށް ފޮނުވުން.\n4- އެންޓްރީއަށް ލިބޭ ލިޔެކިޔުންތައް ބަލައިގަނެ، ސެކްޝަން ހިންގެވުމާ ހަވާލުވެ ހުންނަވާ ވެރިޔާގެ ލަފާގެމަތިން އަޅަންޖެހޭ އެންމެހައި ފިޔަވަޅުތައް އެޅުން.\n5- ޝަރުޢީ ދާއިރާގެ އިދާރާތަކުގެ އިންޓަރނަލް އޮޑިޓްކުރުން.\n4- ލިބިފައިވާ ތަޢުލީމީ ސެޓްފިކެޓްތަކުގެ ކޮޕީއާއި، ޓްރާންސްކްރިޕްޓުގެ ކޮޕީ (އަސްލާ އެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑުޖަހާފައިވާ އަސްލުގެ ކޮޕީ)\n5- މަޤާމަށް ކުރިމަތިލާ ފަރާތަކީ ޤައުމީ ސަނަދުތަކުގެ ލެވެލް5ގެ ސަނަދެއް ނުވަތަ އެއަށްވުރެ މަތީ ފެންވަރުގެ ކޯހެއް ފުރިހަމަކޮށް ސެޓްފިކެޓް ނުލިބޭ ފަރާތެއްނަމަ، ކޯސް ފުރިހަމަކުރިކަމުގެ ރަސްމީ ލިޔުމާއެކު، މޯލްޑިވްސް ކޮލިފިކޭޝަން އޮތޯރިޓީން ކޯހުގެ ލެވެލް ބަޔާންކޮށް ދޫކޮށްފައިވާ ކޮލިފިކޭޝަން އެސެސްމެންޓް ރިޕޯޓް (އަސްލާ އެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑުޖަހާފައިވާ އަސްލުގެ ކޮޕީ)\n6- އަދާކޮށްފައިވާ އަދި އަދާކުރަމުންދާ ވަޒީފާތަކާއި، އެ މަޤާމުތަކުގެ ކްލެސިފިކޭޝަނާއި، ރޭންކާއި، މަޤާމުގައި ވީ މުއްދަތާއި، މަސްޢޫލިއްޔަތު އެނގޭނެ ލިޔުންތަކުގެ ކޮޕީ (އަސްލާ އެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑުޖަހާފައިވާ އަސްލުގެ ކޮޕީ)\n2015 އެޕްރީލް 23 ވާ ބުރާސްފަތި ދުވަހުގެ 15:00 ގެ ކުރިން، ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނަށް ހުށަހެޅުން އެދެމެވެ.\nމި މަޤާމަށް އެދޭ ފަރާތްތަކުން ފުރަންޖެހޭ ވަޒީފާއަށް އެދޭ ފޯމް، މި ޑިޕާޓްމަންޓުގެ ކައުންޓަރުން ލިބެން ހުންނާނެއެވެ. އަދި މި ޑިޕާޓްމަންޓުގެ ވެބްސައިޓުން (www.judiciary.gov.mv ން) ޑައުންލޯޑް ކުރެވެން ހުންނާނެއެވެ.\nއިންޓަވިއުއަށް ޝޯޓްލިސްޓް ކުރެވޭ ފަރާތްތަކުން، އިންޓަވިއުއަށް ހާޒިރުވާއިރު، ހުށަހަޅާފައިވާ ސެޓްފިކެޓްތަކާއި ލިޔުންތަކުގެ އަސްލު ގެނައުން އެދެމެވެ.\nގިނަވަތުތު މަސައްކަތުގައި ހޭދަކުރެވޭ، މެޖިސްޓްރޭޓް ކޯޓުތަކަށް ދަތުރު ކުރަންޖެހޭ ޙާލަތެއްގައި ދަތުރުކުރެވޭނެފަދަ ޞިއްޙީ ޙާލަތެއްގައިހުރި ފަރާތަކަށްވުން.\nސުންގަޑި: 23 އޭޕްރިލް 2015 1500


Alhugandu Jaaminu Kohffai Raees Yameen Minivan Kohdhehvvaa: Adam Shareef އަޅުގަނޑު ޖާމިނުކޮށްފައި ރައީސް ޔާމީން މިނިވަންކޮށްދެއްވާ: އާދަމް ޝަރީފް – Huvadhoo News Alhugandu Jaaminu Kohffai Raees Yameen Minivan Kohdhehvvaa: Adam Shareef Huvadhoo News\nއަޅުގަނޑު ޖާމިނުކޮށްފައި ރައީސް ޔާމީން މިނިވަންކޮށްދެއްވާ: އާދަމް ޝަރީފް\nޕީއެންސީގެ ޕީޖީ ލީޑަރު އަދި މަޑުއްވަރީ ދާއިރާގެ މެމްބަރު އާދަމް ޝަރީފް\nރައީސް ޢަބްދުﷲ ޔާމީން ކަފާލާތުގެ ދަށުން މިނިވަންކުރަންޖެހޭ ކަމަށާއި އެކަމުގައި މީހަކު ޖާމިނު ކުރަން ޖެހޭނަމަ ޖާމިނުވާން ތައްޔާރަށް ހުންނެވި ކަމަށް ޕީއެންސީގެ ޕީޖީ ލީޑަރު އަދި މަޑުއްވަރީ ދާއިރާގެ މެމްބަރު އާދަމް ޝަރީފް ވިދާޅުވެއްޖެއެވެ. ޕީޕީއެމްގެ ޖަގަހަ ޖަލްސާގައި ވާހަކަފުޅު ދައްކަވަމުން އާދަމް ޝަރީފް ވިދާޅުވީ އެމަނިކުފާނު ޖާމިނު ޖާމިނުކޮށްފައި ނަމަވެސް ރައީސް ޔާމީން މިނިވަން ކޮށްދިނުމަށް އެދި ވަޑައިގަންނަވާ ކަމަށާއި އެކަމަށް ތައްޔާރަށް ހުންނެވި ކަމަށެވެ.\nސުޕްރީމްކޯޓުގައި ރައީސް ޔާމީންގެ އިސްތިއުނާފުގެ އަޑުއެހުންތައް ފެށިފައިވާއިރު ކަފާލާތުގެ ދަށުން ރައީސް ޔާމީން މިނިވަން ކުރުމަށްވެސް އެމަނިކުފާނުގެ ވަކީލުންވަނީ އެދިވަޑައިގެންފައިވެ.\nކަފާލާތުގެ ދަށުން މީހަކު ދޫކޮށްލާނަމަ މައިގަނޑު3ކަމެއް އެބައޮތް ކަމަށާއި އޭގެ ތެރެއިން އެއްކަމަކީ ޝަރުތުތަކަކާއެކު ދޫކޮށްލުން ކަމަށާއި ދެވަނަ ކަމަކީ ފައިސާ ދީފައި ކަފާލާތުގެ ދަށުން ދޫކޮށްލުން ކަމަށާއި3ވަނަ ކަމަކީ ޖާމިނުކޮށްފައި ދޫކޮށްލުންކަން އާދަމް ޝަރީފް ފާހަގަކުރެއްވިއެވެ. “އަޅުގަނޑު ވަރަށް ސާބިތު ކަމާއެކީގައި މިދަންނަވަނީ ރައީސް ޔާމީން މިނިވަންކުރުމަށްޓަކައި ރައީސް ޔާމީންއަށް ކަފާލާތު ދިނުމަށްޓަކައި ޖާމިނުވުމަށް އަޅުގަނޑު މިހިރީ ހަމަގައިމުވެސް ތައްޔާރަށް. އަޅުގަނޑު އެކަންޏަކުން ނިންމައެއްނުލަން. އަޅުގަނޑު ދަންނަވާނީ މިތާތިޔަ ތިއްބެވި ކޮންމެ ބޭފުޅަކުވެސް ރައީސް ޔާމީނަށް ކަފާލާތު ދިނުމަށް ތައްޔާރަށޭ ތިއްބަވާނީ. ރާއްޖޭގައި ތިބި އެއްލައްކަ ފަންސާސްހާސް މީހުންވެސް ތިއްބަވާނީ ތައްޔާރަށް. ” އާދަމް ޝަރީފް ވިދާޅުވިއެވެ.\nއާދަމް ޝަރީފްގެ ވާހަކަފުޅުގައިވަނީ ކުރިން ސުޕްރީމްކޯޓުން ކުރައްވާފައިވާ ބައެއް ޝަރީޢަތްތަކަށްވެސް އަލިއަޅުއްވާލައްވާފައެވެ.\n” ހަނދާން ހުންނާނެ ހަމަ ސުޕްރީމް ކޯޓުން އެބަހުރި ކަފާލާތުގެ ދަށުން ބައެއް ބޭބޭފުޅުން ދޫކޮށްލައްވާފައި. ރައިސް މައުމޫން ދޫކޮށްލެއްވި. ގާސިމް އިބްރާހީމްވެސް ދޫކޮށްލެއްވި. ފާރިސް މައުމޫންވެސް އަދި އިމްރާންވެސް ދޫކޮށްލެއްވި. އަޅުގަނޑުމެން ރައްޔިތުން މިއަދު އިންތިޒާރު ކުރަމުން މިދަނީ ރައީސް ޔާމީންގެ ފަރާތްޕުޅުން އެ ހުށައަޅުއްވާފައިވާ ހުށާއެޅުއްވުމަށް ވެސް އިންސާފުވެރި ހުކުމެއް ލިބިގެންދާނެ ކަމަށް. ” – އާދަމް ޝަރީފް\nހުކުމް ކުރުމުގައި ބިރުވެތި ވާންޖެހޭނެ ކަމަށް ދިވެހިރާއްޖޭގެ އުއްތަމަ ފަނޑިޔާރު ވިދާޅުވެފައިވާ ކަމަށް މީޑިއާތަކުން ފެނިވަޑައިގެންނެވި ކަމަށާއި އެބަސްފުޅަކީ ހުރިހާ ފަނޑިޔާރުންވެސް ކަނުލާ އަޑުއައްސަވާނެ ބަސްފުޅަކަށް ވެގެންދާނެ ކަމަށް އުއްމީދު ކުރައްވާކަމަށް އާދަމް ޝަރީފް ވިދާޅުވިއެވެ. އެކަމުގެ ބާވަތުން މިއަދު ދިވެހި ރައްޔިތުން މިއަދު ތިބީ އުއްތަމަ ފަނޑިޔާރު އެ ވިދާޅުވި ގޮތަށް ފަނޑިޔާރުގެއިން ހުކުމް ކުރާނެތޯ ނުވަތަ ނޫންތޯ ސުވާލު އުފެދިފައި ކަމަށްވެސް ވިދާޅުވިއެވެ.\nޤާނޫނު އަސާސީގެ7ވަނަ މާއްދާ ބުނާ ގޮތުންވެސް މިއީ ކޯޓުތަކަށްއޮތް ވަރަށް މުހިއްމު ހުތޫރަތްތެރި ވަގުތެއްކަމަށާއި ދިވެހި ރައްޔިތުން މިއަދު ކޯޓުތަކަށް އިޙްތިރާމްކުރަނީ އަދި އިތުބާރު ކުރަނީ ކިހާ މިންވަރަކަށްތޯ މިއީ މިއަދު އުފެދިފައިވާ ސުވާލުތައް ކަމަށްވެސް އޭނާ ވިދާޅުވިއެވެ.\n“ސުޕްރީމް ކޯޓުން ވަރަށް އަދުލުވެރިކަމާއެކީގައި ސަރުކާރުގެ އެއްވެސް ނުފޫޒެއް ނުފޯރުވާކަން ކަށަވަރުކޮށްގެން މިމައްސަލައިގައި ހުކުމަކާ ހަމައަށް އައުމަކީ ކޮންމެހެން ކުރަން ޖެހޭ ކަމެއް. މިޤައުމުގެ ހަމަޖެހުމާ ސުލްހަ މަސަލަސްކަމާ ރައްޔިތުން ޖުޑިޝަރީއަށް ކުރާ ހަމައެކަނި ދެމެހެއްޓުމަށްޓަކާވެސް އަލުގަނޑު ދަންނަވާނީ ސުޕްރީމް ކޯޓަށް މިހާރު މިހިނގަމުންދާ އިސްތިއުނާފްގެ މަރުހަލާގައި އަދުލުވެރި އިންސާފުވެރި ހުކުމެއް ކުރުމަކީ ރައްޔިތުން އިންތިޒާރު ކުރާ އަދި ރައްޔިތުން އުއްމީދު ކުރާ ކަމެއް.” އާދަމް ޝަރީފް ވިދާޅުވިއެވެ.


Covid-19: Safari quarantine kuree mi mahu 13 vana dhuvahu: Verifaraaiy | Mihaaru\nއައިލެންޑް ސަފާރީ1 .\nކޮވިޑް-19: ސަފާރީ ކަރަންޓީނު ކުރީ މި މަހު 13 ގައި: ވެރިފަރާތް\n28 މާޗް 2020 - 13:29 26 comments\nރާއްޖެ އިން ފުރި ފަހުން އިއްޔެ ކޮރޯނާވައިރަސް އަށް ޕޮޒިޓިވް ވި ދެ މީހުން ތިބި "އައިލެންޑް ސަފާރީ-1" މި މަހު 13 ގައި ކަރަންޓީނުކޮށްފައި އޮތް ކަމަށް އެ ސަފާރީގެ ވެރިފަރާތުން މިއަދު ވިދާޅުވެއްޖެ އެވެ.\nސަފާރީގެ ވެރިޔާ މޫސާ ރަޝީދު "މިހާރު"އަށް ވިދާޅުވީ ސަފާރީގައި ތިބި މީހުންގެ ތެރެއިން އެކެއްގެ ކިބައިން ކޮވިޑް-19 ގެ އަލާމާތްތައް ފެނުނު އިރު އެ އުޅަނދު އޮތީ އައްޑޫގައި ކަމަށާއި އެ ހިސާބުން އެޗްޕީއޭގެ ހޮޓްލައިނަށް ގުޅާ އެ މައުލޫމާތު ދިން ކަމަށެވެ.\n"އެހިސާބުން އެޗްޕީއޭގެ އެންގުމާ އެއްގޮތަށް ސަފާރީ އޮތީ ކަރަންޓީނު ވެގެން. އަނބުރާ ފުވައްމުލަކު ބޭރަށް ދިޔައީ ވެސް އެޗްޕީއޭއިން އެންގީމާ. އަލާމާތްތައް ފެނުނު ދެ މީހުންގެ ސާމްޕަލް ނެގީ ފުވައްމުލަކު ބޭރުގައި އޮވެގެން،" މޫސަ ވިދާޅުވި އެވެ.\nއޭނާ ވިދާޅުވީ ކޮވިޑް-19 ގެ އަލާމާތްތައް ފެނުމުން އެކަން އެޗްޕީއޭއަށް އެންގީ އެ ދެ މީހުން އެމީހުންގެ ކޮޓަރިން ނުނިކުމެވޭނެ އިންތިޒާމް ވެސް ހަމަޖައްސާފައި ކަމަށެވެ.\nނެޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) ގައި ރޭ ބޭއްވި ޕްރެސްކޮންފަރެންސްގައި އެ ސެންޓަރުގެ ތަރުޖަމާނު މުހައްމަދު މަބްރޫކް އަބްދުލް އަޒީޒް ވިދާޅުވީ އައިލެންޑް ސަފާރީ-1 ގެ ކަރަންޓީނު ފަށަން މި 13 ގައި އެޗްޕީއޭއިން ލިއުމެއް ވެސް ފޮނުވި ކަމަށެވެ.\n"އޭގެ މާނައަކީ އެންމެން އެމީހުންގެ ކޮޓަރިތަކުގައި މަޑުކުރާށޭ،" އޭނާ ވިދާޅުވި އެވެ.\nމާޗު 13 ގައި ކަރަންޓީންކުރި ނަމަ، އެ އުޅަނދުގައި ތިބި އެންމެންގެ ކަރަންޓީންގެ 14 ދުވަސް ހަމަވާނީ އިއްޔެ އެވެ. އެކަމަކު ދެ މީހުންގެ ސާމްޕަލް ނެގީ މާޗު 14 ގައި ކަމަށް ވެފައި، ޕޮޒިޓިވްވި ކަން ޔަގީންވީ 15 ގައި ކަމަށް ވާތީ، އެ މީހުންގެ ކަރަންޓީންގެ މުއްދަތު ހަމަނުވާނެ ކަމަށް ބުނެ، ބައެއް މީހުން ގެންދަނީ ފާޑުކިޔަމުންނެވެ.\nމަބްރޫކް ވިދާޅުވީ ސަފާރީގައި ޕޮޒިޓިވްވި ދެ މީހުން އެ އުޅަނދުން ބޭލީ މި މަހު 16 ގައި ކަމަށެވެ.\nކަރަންޓީންގެ ފެސިލިޓީއެއް ކަމަށްވާ ވިލިވަރަށް، ސަފާރީގެ އެހެން ޓޫރިސްޓުންނާއި ބައެއް ފަޅުވެރިން ބާލައި އެކަހެރިކުރީ، އޭނާ ވިދާޅުވި ގޮތުގައި، 17ގަ އެވެ.\nއޭގެ ތެރެއިން އިޓަލީގެ ބައެއް މީހުން އިއްޔެ، ރަޝިޔާގެ ގައުމީ އެއާލައިން އެއަރޯފްލޮޓުގައި ފުރި އެވެ. އޭގެ ތެރެއިން ދެ މީހަކު ކޮރޯނާވައިރަސް އަށް ޕޮޒިޓިވްވިކަން ޔަގީންވުމާ އެކު އެއާލައިނަށް ރާއްޖެއިން ވަނީ އެކަން އަންގައިފަ އެވެ. އަދި އިއްޔެ މޮސްކޯ އެއާޕޯޓަށް ޖެއްސުމާ އެކު ބޯޓު ކަރަންޓީންގައި ވެސް ބޭއްވި އެވެ.\nމަބްރޫކް ވިދާޅުވި ގޮތުގައި ކަރަންޓީންގައި ތިބި އެއްވެސް މީހެއްގެ ހަށިގަނޑުން، ކޮވިޑް-19 ގެ އެއްވެސް އަލާމާތެއް ނުފެނެ އެވެ. އެކަމަކު ޓެސްޓް ހަދަން ސާމްޕަލް ނެގުމަށް ފަހު ނަތީޖާ އައުމުގެ ކުރިން އެ މީހުން ފޮނުވާލުމުން، އާންމުންގެ ފާޑުކިޔުން ވަނީ އަމާޒުވެފަ އެވެ.\nއިތުރު ލިޔުންތައް ސިއްހަތު ޕަބްލިކް ހެލްތު ހެލްތު ޕްރޮޓެކްޝަން އެޖެންސީ


LIVE: Covid-19 Ah 01 Aharu - Vaguthu\nކޮވިޑް-19 އަށް އެއްއަހަރު!\nރާއްޖޭގެ ރިސޯޓްތަކުގައި ކޮވިޑް-19 އަށް ފައްސިވެ، މިހާރު ބަލި ޖެހިފައި ތިބި މީހުންގެ އަދަދުތައް އިތުރުވެއްޖެ.\nCovid-19: Resort Thakugai Bali Jehifai Thibi Meehunge Adhadhu Ithuru Vehjehttps://t.co/QJOWvBMRCm\nއޮބްލޫ ސިލެކްޓް ސަންގެލި ރިސޯޓްގައި ކޮވިޑް-19 ފެތުރި އެރިސޯޓުން މިހާތަނަށް 70 މީހުން ކޮވިޑް-19 އަށް ފައްސިވެއްޖެ.\nBREAKING: Oblu Select Sangeli Resort In Fassivi Meehunge Jumla Adhadhu 70 Ahhttps://t.co/WrIoTHHsTO\nސަން ސިޔާމް އޮޅުވެލި ރިސޯޓުން އިތުރު 14 މީހަކު ކޮވިޑް-19 އަށް ފައްސިވެފައިވާ ކަމަށް އެޗްއޯސީ އިން ވިދާޅުވެއްޖެ\nBREAKING: Covid-19| Olhuveli Resort In Ithuru 14 Meehaku Fassi Vehjjehttps://t.co/ozSC8ya2eh\nމިއަދު އިރުއޮއްސި 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން އިތުރު 79 މީހަކު ކޮވިޑް-19 އަށް ފައްސިވެއްޖެ.\nBREAKING| Covid-19: Miadhu 79 Meehun Fassi Vehjje https://t.co/xABBbRVdrR\nރާއްޖޭގައި ކޮވިޑް-19 އާ ދެކޮޅަށް ވެކްސިން ޖަހަން ފަށާނީ، އެ ވެކްސިންއެއް ރައްކާތެރިކަމުގެ މިންގަނޑުތަކަކަށް ފެތޭކަމުގެ ޔަގީން ވުމުން ކަމަށް ކޮވިޑް ވެކްސިން ޓާސްކް ފޯހުގެ ވެރިޔާ ޑރ. ނަޒްލާ ރަފީގު ވިދާޅުވެއްޖެ.\nRaajjeygai Vaccine Jahan Fashaanee Rakkaatherikan Kashavaru Kurumah Fahu - Dr. Nazlahttps://t.co/G3r4p9t7A8\nރާއްޖޭގެ ރައްޔިތުންނަށް ބޭނުންވާ ކޮވިޑް ވެކްސިން ހޯދުމަށް އެސްޓްރާޒެނެކާ އާއެކު އެއްބަސްވުމެއް އެކުލަވާލާފައިވާ ކަމަށާއި އެ އެއްބަސްވުމުގެ ދަށުން 700،000 ޑޯޒްގެ ވެކްސިން ގެންނާނެ ކަމަށް ކޮވިޑް-19 ވެކްސިން ޓާސްކް ފޯހުގެ ވެރިޔާ ޑރ. ނަޒްލާ ރަފީގު ވިދާޅުވެއްޖެ.\nކޮވިިޑް-19 އިން ރައްކާތެރިވުމުގެ ގޮތުން އޮކްސްފޯޑް އެސްޓްރާޒެކެނާ އިން އުފައްދަފައިވާ ވެކްސިންގެ ތެރެއިން އިންޑިއާއިން ރާއްޖެއަށް ދޭ ވެކްސިންއާއެކު އިންޑިއާގެ ފްލައިޓް ރާއްޖެ އަތުވެއްޖެ.\nMask Naalhai Rashu Thereygai Ulhumun Adhabu Dheefihttps://t.co/VG46eEeNqI\nކުރިއަށް އޮތް މަސްތަކުގައި އެންމެންނަށް ހިލޭ ކޮވިޑް-19ވެކްސިން ދޭނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހް ވިދާޅުވެއްޖެ.\nގިނަބަޔަކު ފައްސިވި ގއ. ދެއްވަދޫއަށް ޖެންޑާ މިނިސްޓްރީގެ ފަރާތުން ކެއަރ ޕެކޭޖް ފޮނުވައިފި.\nGender Ministry In Dhevvadhoo Ah Care Package Fonuvaifihttps://t.co/lw4dsO2Zbx\nކޮވިޑް-19 ބަލިމަޑުކަމުން އަރައިގަތުމަށް ސަރުކާރުން ކުރަމުންދާ މަސައްކަތްތަކުގެ އެންމެ ފަހުގެ މަޢުލޫމާތު ދިވެހި ރައްޔިތުންނާ ޙިއްޞާކުރެއްވުމަށް ރައީސުލްޖުމްހޫރިއްޔާ މިއަދު މެންދުރުފަހު 14:00 ގައި ރައްޔިތުންނާ މުޚާތަބު ކުރައްވާނެ ކަމަށް ރައީސް އޮފީހުގެ ތަރުޖަމާން މުހައްމަދު މަބްރޫކް ވިދާޅުވެއްޖެ.\nމަބްރޫކް ވިދާޅުވީ ރައީސް ގައުުމާއި މުޚާތަބު ކުރައްވާނީ ރާއްޖޭގެ ޓީވީ ޗެނަލްތައް މެދުވެރިކޮށް ކަމަށް.\nއިންޑިއާ އިން ވެކްސިން ދިނުމާއިއެކު ނުރައްކާތެރި ވައިރަހުން ރާއްޖެ ސަލާމަތްވާނެ - ރައީސް ނަޝީދު\nIndia In Vaccine Dhinumun Virus In Raajje Salaamaiy Vumuge Masaiykai Mi Feshunee - Nasheed https://t.co/AyIAP7O6y8\nކޮވިޑް-19 އަކީ އެއް އިންސާނެއްގެ ގައިން އަނެއް އިންސާނެއްގެ ގަޔަށް އަރާ ވައިރަހެއްކަން ޗައިނާ އިން ކަށަވަރު ކޮށްދިންތާ އެއްއަހަރު ދުވަސް ވީއެވެ. މިއެއްއަހަރު ދުވަހުގެ ތެރޭގައި 96 މިލިއަން މީހުން ކޮވިޑް-19 އަށް ފައްސިވެ، ދެމިލިއަން މީހުން ބަލި ޖެހިގެން މަރުވެއްޖެއެވެ.\nކޮވިޑް-19 އަކީ އިންސާނުންގެ ތެރޭގައި ފެތުރޭ އެއްޗެއްކަން ޗައިނާ އިން ކަށަވަރު ކޮށްދިންތާ އެއްއަހަރު ވީނަމަވެސް ބަލި ޗައިނާ އިން ފެނުނުތާ މިހާރު އެއްއަހަރަށްވުރެ ގިނަ ދުވަސް ވެއްޖެއެވެ.\nކޮވިޑް-19 ކޮންޓްރޯލް ކުރުމުގެ ހުރިހާ އުއްމީދެއް ގުޅިފައި އޮތީ ވެކްސިނާއެވެ. ވެކްސިން ދިނުމުގެ މަސައްކަތް ދުނިޔޭގެ ގިނަ ގައުމުތަކުގައި ފަށާފައި ވާއިރު ވެކްސިންގެ ރައްކާތެރިކަމާއިމެދު އުފެދޭ ސުވާލުތައް ވެސް އަންނަނީ އިތުރުވަމުންނެވެ. ނަމަވެސް ސިއްހީ ދާއިރާގެ ގިނަ ތަޖުރިބާކާރުން އަދިވެސް ތިބީ މިހާރު ހުއްދަ ދީފައިވާ ވެކްސިންތަކަށް ވަރަށް ބޮޑު އިތުބާރެއް ކޮށްގެންނެވެ.\nމާދަމާ އަކީ ރާއްޖެ އަށް ފުރަތަމަ ފަހަރަށް ކޮވިޑް-19 ވެކްސިން ގެންނާނެ ދުވަހެވެ.\nމާދަމާ ރާއްޖެ އަށް ހާއްސަވާފަދައިން މާދަމާ އަކީ ދުނިޔެ އަށް ވެސް ހާއްސަ ދުވަހެކެވެ. ޖޯ ބައިޑެން މާދަމާ އެމެރިކާގެ ވެރިކަމާއި ހަވާލުވާއިރު އޭނާ ވަނީ ވެރިކަމުގެ ފުރަތަމަ 100 ދުވަހުގެ ތެރޭގައި 100 މިލިއަން މީހުންނަށް ވެކްސިން ދިނުމަށް އަމާޒު ހިފާފައެވެ. އެމެރިކާގައި ބަލި ކޮންޓްރޯލް ކުރެވިއްޖެނަމަ އެކަމުގެ ފައިދާތައް ދުނިޔެއަށް ކުރާނެއެވެ.


Fahu vaguthu PSG aa evvarukoh Monaco eh vana ah | Mihaaru\nލަނޑު ޖެހުމަށް ފަހު ބެނާޑޯ ސިލްވާ އުފާފާޅުކުރަނީ.-- ފޮޓޯ: އޭއެފްޕީ\nފަހު ވަގުތު ޕީއެސްޖީއާ އެއްވަރުކޮށް މޮނާކޯ އެއް ވަނަ އަށް\n30 ޖެނުއަރީ 2017 - 11:06\nރޭގެ މެޗަށް މޮނާކޯ ނުކުތްއިރު، ލީގުގެ އެއް ވަނައިގައި ނީސް އޮތީ ހޮނިހިރު ދުވަހުގެރޭ ޖުއަންގޯމްޕް އަތުން 3-1 އިން ހޯދި މޮޅާ އެކު އެވެ. މޮނާކޯ ރޭގެ މެޗުން ހޯދި ޕޮއިންޓާ އެކު އެއް ވަނަ އަށް ޖެހިލިއިރު، އެ ޓީމާއި ދެ ވަނައިގައި އޮތް ނީސް އަށް ލިބިފައިވަނީ 22 މެޗުން 49 ޕޮއިންޓެވެ. މޮނާކޯ އަށް ކުރި ލިބެނީ ފައިދާ ލަނޑުންނެވެ.\nޕީއެސްޖީ ތިން ވަނައިގައި އޮތީ 22 މެޗުން 46 ޕޮއިންޓާ އެކު އެވެ.\nރޭގެ މެޗުގައި އަމިއްލަ ދަނޑުގައި ކުޅުނު ޕީއެސްޖީ އަށް މެޗުގެ 81 ވަނަ މިނިޓްގައި ލިބުނު ޕެނަލްޓީ އަކުން ލަނޑުޖެހީ އެޑިސަން ކަވާނީ އެވެ. މި ޕެނަލްޓީ ލިބުނީ މޮނާކޯ އޭރިއާ ތެރެއިން ޕީއެސްޖީގެ ޖޫލިއަން ޑްރެކްސްލާ އަށް މޮނާކޯގެ ޖިބްރީލް ސިޑީބޭ ފައުލުކުރުމުންނެވެ.\nޕޯޗުގަލްގެ މިޑްފީލްޑަރު ސިލްވާ މޮނާކޯ އަށް އެއްވަރުކޮށްދިނީ މެޗުގެ އިތުރު ވަގުތުގަ އެވެ. އޭރިއާ ބޭރުން ސިލްވާ ފޮނުވާލި ބޯޅަ އަމާޒުވީ ގޯލުގެ ތިރީ ކަނަށެވެ.\nޕީއެސްޖީގެ ކޯޗު އުނާއި އެމެރީ ބުނީ މިއީ މާޔޫސްވާން ޖެހޭ ނަތީޖާއެއް ނޫން ކަމަށެވެ.\n"މޮޅުނުވެވުމުން އެ ހިތްހަމަ ނުޖެހުން އެބަހުރި. އެކަމަކު މިއީ މާޔޫސްވެގެން އުޅެންޖެހޭ ވަރުގެ ނަތީޖާއެއް ނޫން. އެއީ ތިން ޕޮއިންޓުގެ ފަރަގެއް އަދިވެސް އޮތީ. ލީގު ހޯދުމުގެ ފުރުސަތު އަދިވެސް ނުގެއްލޭ،" ކުރިން ސެވިއްޔާ އާއި ވެލެންސިއާ އަށް ކޯޗުކޮށްދިން އެމެރީ ބުންޏެވެ.\nމޮނާކޯގެ ކޯޗު ލިއޮނާޑޯ ޖާޑިމް ބުނީ އޭނާގެ ޓީމުން މެޗަށް ނުކުތީ ތިން ޕޮއިންޓަށް ޓާގެޓް ކޮށްގެން ކަމަށާއި އެހެން ނަމަވެސް މެޗު ދިޔަ ގޮތަށް ބަލާއިރު، އެއް ޕޮއިންޓު ވެސް ގޯހެއް ނޫން ކަމަށެވެ.


Javvee station ah enme3gadi irun | Mihaaru\nޖައްވީ ސްޓޭޝަނަށް އެންމެ ތިން ގަޑިއިރުން\n16 އޮކްޓޯބަރ 2020 - 09:48\nއިންޓަނޭޝަނަލް ސްޕޭސް ސްޓޭޝަން (އައިއެސްއެސް) އަށް ތިން ގަޑިއެއްހާ އިރުގެ ތެރޭގައި ގޮސްގެން އެސްޓްރޮނޯޓުންތަކެއް ރެކޯޑެއް ހަދައިފި އެވެ.\nއެކްސްޕެޑިޝަން 64 ގެ ނަމުގައި ކުރިއަށް ގެންދިޔަ މިޝަންގައި ސޮޔޫޒް MS-17 ކެޕްސޫލްގައި ކުރި ދަތުރަށް ނެގީ އެންމެ ތިން ގަޑިއިރާއި ތިން މިނިޓެވެ. މިއީ މިހާތަނަށް އައިއެސްއެސް އެންމެ އަވަހަށް ކުރެވުނު ދަތުރެވެ. މި ދަތުރުގައި ބައިވެރިވީ ރަޝިއާގެ ދެ ކޮޒްމޮނޯޓުން ކަމަށްވާ ސާޖީ ރިޒިކޯވް އާއި ސާޖީ ކަޑް.ކަވެސްކޯވްގެ އިތުރުން އެމެރިކާގެ އަންހެން އެސްޓްރޮނޯޓް ކޭޓް ރުބިންސެވެ. ސޮޔޫޒް ކެޕްސޫލުގައި އެ މީހުން އައިއެސްއެސް އަށް ފުރީ ބުދަ ދުވަހު ހެނދުނު 10:45 ގައި ކަޒަކާސްތާންގެ ބައިކޮނޫރް ކޮސްމޯޑްރޯމުންނެވެ.\nޖައްވީ މިޝަންތަކުގެ ތާރީހުގައި ވެސް މިހާތަނަށް ރެކޯޑް ވަގުތުކޮޅެއްގެ ތެރޭގައި އައިއެސްއެސް އަށް ދިއުމާ ގުޅިގެން ރަޝިއާގެ ސްޕޭސް އެޖެންސީ ރޮސްކޯސްމޮސް އިން ބުނީ މިއީ ވަރަށް ބޮޑު ކާމިޔާބީއަކާއި ކުރިއެރުމެއް ކަމަށެވެ.\nދެހާސް ތޭރަ ވަނަ އަހަރާ ހަމައަށް އައި އިރު އާންމުކޮށް އައިއެސްއެސް އަށް ކުރާ ދަތުރުތަކަށް އެވްރެޖްކޮށް ދެ ދުވަސް ނަގަ އެވެ. އެކަމަކު މިޝަންތަކުގައި ބޭނުންކުރާ އުޅަނދުފަހަރާއި އެ އެއްޗެހީގައި ބޭނުންކޮށްފައި ހުންނަ ޓެކްނޮލޮޖީތަކާއި ވަސީލަތްތަކުގެ ސަބަބުން 2013 ގެ ފަހުން ދަތުރަކަށް ގިނަވެގެން ހޭދަވަނީ ގާތްގަނޑަކަށް ހަ ގަޑިއިރެވެ.\nLet's turn back time! 🔄\nLeading up to the #SpaceStation20th anniversary of continuous human presence, we'll flashback to the crews who lived on the station each year.\nIn 2000...the Expedition 1 crew lived in orbit, beginning Nov. 2. pic.twitter.com/FCDs5eELlb\n— Intl. Space Station (@Space_Station) October 13, 2020\nބުދަ ދުވަހު އައިއެސްއެސްގައި ބަނދަރުކުރި ސޮޔޫޒް ކެޕްސޫލް މި މަހުގެ 21 ހަމައަށް އެ ތަނުގައި މަޑުކުރާނެ އެވެ. އަދި އެނބުރި ދުނިޔެ އަށް އަންނާނީ ނާސާގެ އެސްޓްރޮނޯޓް ކްރިސް ކެޒިޑީގެ އިިތުރުން ރަޝީއާގެ ދެ ފަޅުވެރިން ކަމަށްވާ އެނަޓޯލީ އިވަނިޝިން އާއި އިވާން ވެގްނާ ގޮވައިގެންނެވެ.\nއަންނަ މަހަކީ އައިއެސްއެސްގެ ތާރީހުގައި ފާހަހަކޮށްލެވޭ މަހެކެވެ. ސަބަބަކީ އެތަ ނުގައި އިންސާނުން ހަރަކާތްތެރިވާތާ 20 އަހަރު ފުރުމެވެ. އެހެންވެ ހާއްސަ ކަންތައްތަކެއް ކުރަން ވެސް ވަނީ ރާވައިފަ އެވެ.\nއިތުރު ލިޔުންތައް ރަޝިއާ ނާސާ ޖައްވީ ދަތުރުތައް އިންޓަނެޝަނަލް ސްޕޭސް ސްޓޭޝަން އެމެރިކާ\nއައިއެސްއެސް އިން ލީކުވާ ތަން އަދިވެސް ނުހޯދޭ\nރަޝިއާގެ އެހީއާ ނުލައި އެމެރިކާ ޖައްވީ ސްޓޭޝަނަށް


Kureege memberunnah inaayithakeh hoadhan hushahalhaifi\nކުރީގެ މެންބަރުން އިނާޔަތްތަކެއް ހޯދަން ހުށަހަޅައިފި\nދިއްދޫ ދާއިރާގެ މެމްބަރު އަބްދުލް ލަތީފް މުހައްމަދު - އަހުމަދު ޝުރާއު | އަވަސް\nރައްޔިތުންގެ މަޖިލީހުގެ މެމްބަރުކަން ކޮށްފައިވާ ފަރާތްތަކަށް ގިނަ އިނާޔަތްތަކެއް ދޭންޖެހޭ ގޮތަށް ރައްޔިތުންގެ މަޖިލީހުގެ އިމްތިޔާޒުތަކާއި ބާރުތަކުގެ ގާނޫނަށް އިސްލާހުތަކެއް ހުށަހަޅައިފި އެވެ.\nތިމަރަފުށި ދާއިރާގެ މެމްބަރު މުހައްމަދު މުސްތަފާ އަދި ދިއްދޫ ދާއިރާގެ މެމްބަރު އަބްދުއްލަތީފު މުހައްމަދު ވަކި ވަކިން ހުށަހެޅި ދެ ބިލުގެ ފުރަތަމަ ކިޔުން މިއަދުގެ ޖަލްސާގައި ވަނީ އިއްވާފަ އެވެ.\nލަތީފު ހުށަހެޅުއްވި އިސްލާހުގައިވާ ގޮތުން، މަޖިލީހުގެ މެމްބަރުކަން ކޮށްފައިވާ މީހުންނާއި އެމީހުންގެ އަނބިން ނުވަތަ ފިރިން އަދި 18 އަހަރު ނުވާ ކުދިންނަށް އިންޝުއަރެންސް ސްކީމްގެ ދަށުން ބޭސް ފަރުވާ ލިބިދޭން ޖެހެ އެވެ. މިހާރު ގާނޫނު އޮންނަ ގޮތުން އިންޝުއަރެންސް ސްކީމްގެ ދަށުން ބޭސްފަރުވާ ލިބޭނީ އާއިލާގެ މްބަރުން ނުހިމެނޭ ގޮތަށް ހަމައެކަނި މެމްބަރުކަން ކުރި މީހަކަށެވެ.\nއޭގެ އިތުރުން މެމްބަރުކަން ކުރި މީހުންނާއި، އެމީހާގެ ފިރިމީހާ ނުވަތަ އަނބިމީހާއަށް ޑިޕްލޮމެޓިކް ޕާސްޕޯޓް ލިބޭ ގޮތަށް ބަދަލު ގެންނަން ލަތީފް ވަނީ ހުށަހަޅުއްވާފަ އެވެ.\nތިމަރަފުށީ ދާއިރާގެ މެމްބަރު މުސްތަފާ މަޖިލީހުގެ އިމްތިޔާޒުގެ ގާނޫނަށް އިސްލާހު ހުށަހެޅުއްވީ މަޖިލީހުގެ މެމްބަރުކަން ކޮށްފައިވާ މީހަކަށް އެއާޕޯޓް ވީއައިޕީ ސާވިސް ލިބެންޖެހޭ ގޮތަށް އެ ގާނޫނު އިސްލާހު ކުރާށެވެ.\nއެ އިސްލާހު ހުށަހެޅުއްވި ސަބަބެއް ކަމަށް މުސްތަފާ ވިދާޅުވަނީ މަޖިލިސް މެމްބަރުންނަކީ ދައުލަތަށް އެތަކެއް ހިދުމަތެއް ކޮށްފައިވާ ފަރާތްތަކަކަށް ވާތީ އަބުރުވެރި ކަމާއި ޝަރަފުވެރިކަމާއެކު މުޖުތަމައުގައި އުޅުމުގެ ފުރުސަތު ލިބިދިނުމެވެ.\nމަޖިލިސް މެންބަރުކަން ކޮށްފައިވާ ފަރާތްތަކަށް ދޭ އިނާޔަތްތައް އިތުރު ކުރަން ބިލް ހުށަހެޅުއްވި މެންބަރު މުސްތޮފާ އާއި އަބްދުއްލަތީފް ކުރިއަށް އޮތް 19 ވަނަ ރައްޔިތުންގެ މަޖިލީހަށް އިންތިހާބުވެފައެއް ނުވެ އެވެ.\nރައްޔިތުންގެ މަޖިލިސް މުހައްމަދު މުސްތޮފާ މަޖިލިސް އިންތިހާބު 2019


ކޮމިޝަނަރ ޖެނެރަލް އޮފް ޓެކްސޭޝަންގެ މަޤަމަށް، ދެ ބޭފުޅެއްގެ ނަން ޑެޕިއުޓީ ކޮމިޝަނަރ ޖެނެރަލް މަޤާމަށް ހަ ބޭފުޅެއްގެ ނަން ހުށަހަޅުއްވައިފި\nމޫނިސާ ޢީސާ 14 އޮކްޓޯބަރ 2019\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) ގެ ކޮމިޝަނަރ ޖެނެރަލް އޮފް ޓެކްސޭޝަންގެ މަޤާމަށް، ދެ ބޭފުޅެއްގެ ނަން އަދި، ޑެޕިއުޓީ ކޮމިޝަނަރ ޖެނެރަލް މަޤާމަށް ހަ ބޭފުޅެއްގެ ނަން ރައްޔިތުންގެ މަޖިލީހުގެ މިއަދު ޖަލްސާއަށް ހުށަހަޅުއްވައިފި އެވެ.\nކޮމިޝަނާ ޖެނެރަލް އޮފް ޓެކްސޭޝަންގެ މަޤާމަށް، ރައީސުލްޖުމްހޫރިއްޔާ ހުށަހެޅުއްވި ދެނަންފުޅަކީ، މީރާ ގެ ކުރީގެ ޑިރެކްޓަރު ތ. ތިމަރަފުށީ ފިނިފެންމާގޭ ފަތުޙުﷲ ޖަމީލް އާއި ހ. ސެނާ އިސްމާއިލް ނާޝިދު އެވެ. ނާޝިދަކީ ކަސްޓަމްސްގެ ކުރީގެ އެސިސްޓެންޓް ކޮމިޝަނަރއެވެ.\nޑެޕިއުޓީ ކޮމިޝަނަރ ޖެނެރަލް މަޤާމަށް ނަން ހުށަހެޅުއްވި ހަ ބޭފުޅުނަކީ,\n1- މުޙައްމަދު ޝިރާޖް މުނީރު ، ނިއުލައިޓް ، ދަނޑިމަޑު / ފުވައްމުލައް\n2- އަސްމާ ޝަފީޢު، ވައިޖެހޭގެ / ހއ. އިހަވަންދޫ\n3- އިސްމާޢީލް ޝާޖިދު، މއ. ވިލާރޮދި\n4- އަޙްމަދު ޝަރީފް ، އަނބުގަސްދޮށުގެ/ ނ. މަނަދޫ\n5- އަޙްމަދު ވާފިރު، ވ. އެލަމް\n6- ޙަމްދީ އަޤީލް، ހ. ރަންގިލި އެވެ.\nމީރާގެ އެންމެ އިސް ދެމަޤާމަށް ބޭފުޅުން އައްޔަން ކުރުމަށް ހުށަހެޅުވި، ނަންތައް ދިރާސާ ކުރަން އިޤްތިޞާދީ ކޮމިޓީ އަށް މިއަދުގެ ޖަލްސާގައި ވަނީ ފޮނުއްވައިފައެވެ.\nމިރާގެ ޤާނޫނަށް ދާދިފަހުން ގެނައި އިޞްލާޙުގައި ބުނަނީ، ކޮމިޝަނަރ ޖެނެރަލް އޮފް ޓެކްސޭޝަނާއި ޑެޕިއުޓީ ކޮމިޝަނަރ ޖެނެރަލްގެ މަޤާމަށް، ޤާނޫނު ތަސްދީޤްކުރާ ދުވަހުންފެށިގެން 30 ދުވަހުގެ މުއްދަތުގައި ބޭފުޅުން އައްޔަން ކުރަންޖެހޭނެކަމަށެވެ. އެމުއްދަތު ވަނީ މިމަހު 12 އަށް ހަމަވެފައެވެ. އެހެންކަމުން މިރާ މިހާރު އޮތީ ޤާނޫނީ ހުސްކަމެއްގެ ތެރޭގައެވެ.\nއަރުޝީފަށް ނެގީ 14/10/2019 11:28\nއެންމެފަހުން އަޕްޑޭޓްކުރީ 14/10/2019 11:28\nމަރިޔަމް ޝަހުދާ 21 މިނެޓު ކުރިން


ސިސްޓަމަށް މައްސަލަ ޖެހި ވޯޓު ދޭން ޖެހުނީ ތެދުވެގެން!\nމަޖިލިހުގެ ތަޅުމުގައި ފެންފުޅި ބޭނުންކުރުން ހުއްޓާލައިފި\nސުޕްރީމް ކޯޓުގައި ތިއްބެވި ފަސް ފަނޑިޔާރުންނަކީ ފެއިލްވެފައި ތިއްބެވި ބޭފުޅުން ކަމަށާއި އެތަން އުވާލަން ޖެހޭ ކަމަށް ރައްޔިތުންގެ މަޖިލިހުގެ ބައެއް މެމްބަރުން މިއަދު ވިދާޅުވެއްޖެ...\n1 އަހަރުގެ ކުދިން ސްކޫލަށް ވައްދަން މެމްބަރުން ދެކޮޅު\nއުމުރުން އެއް އަހަރުން ފެށިގެން ހަ އަހަރާ ދެމެދުގެ ކުދިންނަށް ޕްރީ ސްކޫލްގެ ޕްރޮގްރާމްތައް ހިންގުމަށް ޕްރީ ސްކޫލް ހިންގުމުގެ ގާނޫނަށް އިސްލާހު ގެނައުމުގެ ބިލެއް ރައްޔިތުންގެ މަޖިލިހަށް ހުށަހަޅައިފި އެވެ.\nރައްޔިތުންގެ މަޖިލިހުން ސަރުކާރު ހިންގަން އެއްބާރުލުން ނުލިބޭ ކަމަށް ބުނެ ޖޫން 29، 2010 ގައި، އޭރުގެ ރައީސް މުހައްމަދު ނަޝީދުގެ ކެބިނެޓުގެ ހުރިހާ ވަޒީރުން އެއްފަހަރާ އިސްތިއުފާ...\nވޭތުވެދިޔަ ދެ މަހުގެ މާލޭގެ ކަރަންޓު ބިލްތައް ބޮޑުވެފައިވާތީ، އެ މައްސަލާގައި ރައްޔިތުންގެ މަޖިލިހުގެ އެމްޑީޕީގެ މެމްބަރުން އެންވަޔަރުމެންޓް މިނިސްޓްރީ އާއި ސްޓެލްކޯ އަދި...


Posted on 20-05-2020 at 20:46 in COVID-19 MNU UPDATES\nދިވެހިންނަކީ އެކުވެރިކަމާއި އެއްބައިވަންތަކަމަށް ލޯބިކުރާ ހިތްހެޔޮ ބަޔެކެވެ. އެކަކު އަނެކަކާ އަޅާލައި އޯގާވެރި ބަޔެކެވެ. އަނެކާގެ ބޭނުންތަކަށް އިސްކަންދީގެން ހޭހަންކޮށްދެމުން އަންނަކުލުނުވެރި ބަޔެއް ވެސް މެއެވެ. ޚާއްޞަކޮށް ޤައުމަށް ދިމާވާ މުޞީބާތުގެ ދަނޑިވަޅުތަކުގައި، ދިވެހިންގެ މި ދެންނެވި ސިފަތައް ވަކީން ބޮޑަށް ފެނިގެންދެއެވެ.\nމުޅި ދުނިޔޭގައި ފެތުރެމުން އަންނަ ކޮރޯނާ ވައިރަހާ ގުޅިގެން، މިއަދު ދިވެހިންނަށް މި ވަނީ މުޞީބާތުގެ ވަގުތަކާ ކުރިމަތިލާން ޖެހިފައެވެ. މި ހާލަތާ ގުޅިގެން ބަޔެއް ދިވެހީންގެ ކިބައިން އޯގާވެރިކަމާއި ހިތްހެޔޮކަން އަންނަނީ ފެންނަމުންނެވެ. އެހެންނަމަވެސް ހިތާމައާއެކު ދަންނަވާން ޖެހެނީ، މީގެ އަނެއްކޮޅު ވެސް ފެންނަމުން އަންނަ ވާހަކައެވެ. ޚަބަރުފަތުރާ ވަޞީލަތްތަކުގެ ޒަރީޢާއިންނާއި އެހެނިހެން ގޮތްގޮތުން ތިލަވަމުން އަންނަ މި ފަދަ ބައެއް ވާހަކަތައް ގަބޫލުކުރަންވެސް ދަތިވެއެވެ. އެ ފަދަ އަޑުތައް އިވުމުން ދެ ލޮލުން ކަރުނަ ނިރާލައެވެ.\nމި ފަދަ ނާޒުކު އެހައިމެ ހިތްދަތި ހާލަތެއްގައި، ބަޔެއް ދިވެހިންގެ ފުށުން ފެންނަ މަންޒަރުތަކަކީ ޤަބޫލުކުރަން ދަތި މަންޒަރުތަކެވެ. އެހެންނަމަވެސް މި ހިތި ޙަޤީޤަތް މި ވަނީ ގަބޫލުކުރަން ޖެހިފައެވެ. ހިތަށް އަރައެވެ. ކުރިން ދިވެހިންގެ ކިބައިގައި ހުރިރަހުމާއި އޯގާވެރިކަން މިއަދު ބަޔެއް ދިވެހިންގެ ކިބައިން ނެތިގެން މި ދިޔައީ ކީއްވެގެން ބާވައެވެ؟ ތިމާގެ އަޚާއަށް ނުވަތަ އުޚުތާއަށް އެންމެ ދަތި ހާލު ޖެހުނު ވަގުތު، ގެއިން ނެރެ މަގުމަތިކޮށްލަން ކެރުނީ ކީއްވެގެން ބާއެވެ؟ ހިތުގައި އޯގާވެރި ކަމެއް ނެތްތާނގައި އިންސާނިއްޔަތުކަމުގެ ޒައްރެއްގެ މިންވަރު ވެސް ނެތީ ބާވައެވެ؟\nއަހަރެމެންނަކީ ސައްތައިން ސައްތަ މުސްލިމުންނެވެ. އަހަރެމެންގެ އީމާންތެރިކަން ފުރިހަމަ ވާނީ، ތިމާއަށް ވާން އެދޭ ރަނގަޅު ގޮތްތައް އަނެކާއަށް ވެސް ވުމަށް އެދޭ ނަމައެވެ. މިއީ މުސްލިމުންގެ ގޮތުގައި އަހަރެމެން ހަޔާތް ވޭތުކުރަމުން އަންނައިރު، ވިސްނައިލާންޖެހޭ ވަރަށް މުހިންމު ކަމެކެވެ. ﷲ ދެއްވި ނިއުމަތުގައި ތިބެ، އެކަލާނގެ އެންގެވިގޮތާ ޚިލާފުވާން ހެޔޮވާނެ ހެއްޔެވެ؟ ވަގުތީ ދުނިޔެއެއްގައި، ކުޑަ ދުވަސްކޮޅެއްގެ މެހެމާނުންގެ ގޮތުގައި އަހަރެމެން އުޅެމުން ގެންދާއިރު، ހެޔޮ ޢަމަލުގެ ފަތަށް، ހެޔޮ ކަމެއް އިތުރުކޮށްލުމަށް ވިސްނާ މީހަކަށްވުރެ ބުއްދިވެރި މީހަކީ ފަހެ ކާކު ހެއްޔެވެ؟ ލޮލަށް ނުފެންނަވަރުގެ ކުޑަކުޑަ ވައިރަހެއްގެ ސަބަބުން ހަތަރު އުދަރެސް ފެނުޖެހިފައި ތިބި ދުވަސްވަރެއްގައި، ތިމާގެ އަމަލުތައް ސީދާކުރުމަށްވުރެ މުހިންމު ކަމެއް އޮތްކަމަށް ނުދެކޭށެވެ.\nމި ހާލަތާ ގުޅުވައިގެން ދެން ދައްކަން އޮތީވެސް އުފާވެރި ވާހަކައެއް ނޫނެވެ. އަގުވަޒަން ނުކުރެވޭ ވާހަކައެވެ. ކެތްތެރިކަމެއް ނެތް ވާހަކައެވެ. ކަންކަމާމެދު ފުންކޮށް ނުވިސްނާ ވާހަކައެވެ. މި ފަދަ ދުވަސްވަރެއްގައި އިންސާނީ ޚިދުމަތުގެ ކުރީ ސަފަށް ނުކުމެ އުޅޭ ފަރާތްތަކަކީ ދަންނަވަންތޯއެވެ. އެއީ ހަމަ ބަތަލުންނެވެ. ފުރާނަ އަތްމައްޗަށް ލައިގެން، އަނބި ދަރިން ދޫކޮށް، ޚިދުމަތަށް ނުކުތުމަކީ ކުޑަ ކަމެއް ނޫނެވެ. ފުންކޮށް ވިސްނައިލަބަލާށެވެ! އެކި ފަރާތްތަކުން އެކި ސިފައިގައި އަޅުގަނޑުމެންނަށް ފޯރުކޮށްދެމުން އެ ގެންދަނީ، އަގު ނުކުރެވޭ ފަދަ މަތިވެރި ޚިދުމަތްތަކެކެވެ. ސިއްޙީ ދާއިރާގެ ބޭބޭފުޅުންނެވެ. ގައުމުގެ ސަލާމަތާއި ރައްކާތެރިކަމަށް މަސައްކަތްކުރައްވާ ބޭބޭފުޅުންނެވެ. އަދިވެސް އެތައް ފަރާތްތަކެކެވެ.\nމީގެ ތެރެއިން ފާހަގަކޮށްލަން ބޭނުންވާ އެއް ފަރާތަކީ، ގެއަށް ބޭނުންވާ އެކިއެކި ސާމާނު ގޭގެއަށް ފޯރުކޮށްދިނުމުގެ ބުރަ އުފުލަމުން ގެންދާ ފަރާތްތަކެވެ. މިއީ ވެސް ލުއި މަސައްކަތެއް ނޫނެވެ. ފަސޭހަ މަސައްކަތެއް ވެސް ނޫނެވެ. އެހެންކަމުން ބޭނުންވާ އެއްޗެއް ބޭނުންވާ ވަގުތު ނުލިބިދާނެއެވެ. ބޭނުންވާ ވަގުތު ބޭނުންވާ ކަމެއް ހާސިލު ވެސް ނުވެދާނެއެވެ. އެހެން އެ ދިމާވަނީ ސަބަބަބެއް ނެތިއެއް ނޫނެވެ. ހަމަ ތި ކަހަލަ އެހެން ފަރުދަކަށް ޚިދުމަތް ދިނުމަށް ވަގުތު ހޭދަކުރަމުން ގެންދާތީއެވެ. އެހެންކަމުން ޚިދުމަތް ލަސްވިޔަސް ހުތުރު ބަހުން އެ ފަރާތްތަކާ މުއާމަލާތު ނުކުރާށެވެ. ހިތުގައިޖެހޭ ފަދަ ކަމެއް ނުކުރާށެވެ. ދިން ޚިދުމަތް ބޮލާލައި ނުޖަހާށެވެ. އަގުނުކުރެވޭ ފަދަ އެ ޚިދުމަތް ހެޔޮ ހިތުން ބަލައިގަންނާށެވެ. ލަހުން ވިޔަސް އެ ޚިދުމަތް ލިބުނުކަމަށް ޓަކައި ޝުކުރުކުރާށެވެ. ދިވެހިންނަކީ ކެތްތެރި އޯގާތެރި ހިތްތިރި ބައެކެވެ. އެ ސިފަ މިއަދު ވެސް ދައްކާށެވެ.\nގައުމަށް ކުރިމަތިވާ ކޮންމެ ހިތާމަވެރި ދަނޑިވަޅެއްގައި ވެސް، ދިވެހިން ތިބެނީ އަތާއަތް ގުޅާލައިގެން އެކަތިގަނޑެއްގެ ގޮތުގައެވެ. މިއީ ވެސްއެ ފަދަ ވަގުތެކެވެ. އަތާ އަތް ގުޅައިލާންވީ ވަގުތެކެވެ. މިކަން ކުރަންވީ ހަމަ އެކަނި ސިއްހީ ދާއިރާގައި މަސައްކަތް ކުރައްވާ ބޭފުޅުން އެކަންޏެއް ނޫނެވެ. ނޫންނަމަ ގައުމީ ސަލާމަތަށް މަސައްކަތް ކުރައްވާ ބޭބޭފުޅުން އެކަންޏެއް ވެސް ނޫނެވެ. ހުރިހާ ދިވެހިންވެސް، އެއް ރޫހެއްގައި މަސައްކަތް ކުރަން އެބަ ޖެހެއެވެ. މިއީ ވަކި ނަސްލަކަށްވަކި ކުލައަކަށް ބެލުމެއް ނެތި، ޚިދުމަތް ކުރަންވީ ވަގުތެވެ. އަމިއްލަ މަސްލަޙަތު ދޫކޮށް، ގައުމު އިސްކުރަންވީ ވަގުތެވެ. މިކަމުން އަރައި ގަތުމަށް ޓަކައި ކުރެވެން ހުރި ހުރިހައިކަމެއް ވެސް ކުރަންވީ ވަގުތެވެ. އެންމެކުޑަމިނުން ސިއްހީ މާހިރުންގެ ބަސް އަހައި، ގައިދުރުކަން އިޚުތިޔާރުކޮށް، ސާފުތާހިރުކަމަށް އިސްކަންދީ، ގޭގައި މަޑުކޮށްލިޔަސް ވަރަށް ބޮޑުކަމެއް ކުރެވުނީއެވެ. މި ފަދަ ގޮތަކަށް މަސައްކަތް ކުރެވިއްޖެ ނަމަ، މި ހާލަތުން އަރައިގަތުން އޮންނާނީ އިރާދަކުރެއްވިއްޔާ ދާދި ގާތުގައެވެ.\nދުނިޔެއަކީ ބަދަލުވަމުން އަންނަ ތަނެކެވެ. އަބަދު އެއް ގޮތެއްގައި ދެމިއެއް ނޯންނާނެއެވެ. އިއްޔެ ކަންތައް ދިމާވި ގޮތަށް މިއަދު ކަންތައް ދިމާނުވެ ހިނގައިދާނެއެވެ. ބޭނުންވާ ކިތަންމެ ކަމެއް ނުފުދިފައި ވެސް ހުރެދާނެއެވެ. ބޭނުންވާ އެތައް އެއްޗެއް ނުލިބި ވެސް ހުރެދާނެއެވެ. އެހެންކަމުން އެ ދުވަހަކު ކުރިމަތިލާން ޖެހުނު ހާލަތަކާއެކު އުޅެން ދަސްކުރާށެވެ. މިއީ ކުރިމަތިވި އިމްތިޙާނެއްކަން ހަނދާން ބަހައްޓައިގެންނެވެ. އިމްތިޙާނުން ފާސްވާނީ އޭރުންނެވެ. ކެތްތެރިކަމުގެ ސިފައަކީ މާތް ﷲ ލޯބިވެވޮޑިގަންނަވާ މަތިވެރި ސިފައެކެވެ. އިރާދަކުރެއްވިއްޔާ މިކަމުން ވަރަށް އަވަހަށް އަރައިގަނެވޭނެއެވެ. އުއްމީދަކީ އަދި ދުޢާއަކީ ވެސް އެއީއެވެ.


Prince ge2album eh kuriah ebaoiy | Mihaaru\nޕްރިންސްގެ އާ ދެ އަލްބަމެއް ކުރިއަށް ނެރެން އެބަ އޮތް.\nލަވަކިޔުންތެރިޔާ ޕްރިންސްގެ ދެ އަލްބަމެއް ކުރިއަށް އެބައޮތް\n14 މެއި 2018 - 07:32\nކުއްލި ގޮތަކަށް 2016 ވަނަ އަހަރު މަރުވި އެމެރިކާގެ މަޝްހޫރު ލަވަކިޔުންތެރިޔާ ޕްރިންސްގެ އަލްބަމެއް އަންނަ ސެޕްޓެމްބަރު މަހު ރިލީޒް ކުރަން ނިންމައިފައި ވަނިކޮށް އޭނާގެ އާ އަލްބަމެއް އަންނަ އަހަރު ވެސް ގެނެސް ދޭނެކަން އިއުލާންކޮށްފި އެވެ.\nސެޕްޓެމްބަރު ރިލީޒްކުރާ އަލްބަކީ ޕްރިންސްގެ ދަ ޕްރިންސް އެސްޓޭޓް އިން ވާނާ ބްރަދާޒްގެ ލޭބަލްގެ ދަށުން ނެރޭ އަލްބަމެކެވެ. މި އަލްބަމްގައި ހިމެނެނީ މީގެ ކުރިން ޕްރިންސް ކިޔާފައިވާ ލަވަތަކުގެ ތެރެއިން ރިލީޒް ނުކޮށް ހުރ ލަވަތެކެވެ.\nމި އަލްބަމްގެ އިންތިޒާރުގައި އެތަައް ބަޔަކު ތިއްބައި އަންނަ އަހަރު ނެރެން ނިންމާފައިވާ އަލްބަމަކީ ވެސް ހަމަ ޕްރިންސްގެ މުޅިން އާ ލަވަތަކެއް އިވިގެން ދާނެ ކަމަށް އަލްބަމެއް ވަނީ ބުނެފަ އެވެ.\nމި އަލްބަމް ނެރެނީ ޕްރިންސް އެސްޓޭޓް އާއި މިއުޒިކް ސްޓްރީމް ކުރާ ޓައިޑަލް ގުޅިގެންނެވެ. އެސްޓޭޓްގެ އެޑްވައިޒަރު ޓްރޯއި ކާޓާ ވެރައިޓީ އަށް ބުނި ގޮތުގައި ޓައިޑަލްއާ ގުޅިގެން ނެރޭ އަލްބަމްގެ ލަވަތައް ދެ ހަފުތާއެއް ވަންދެން ސްޓްރީމް ކުރުމަށް ފަހު، އޭގެ ހަފުތާއެއް ފަހުން ޑައުންލޯޑް ކުރެވޭ އިންތިޒާމު ވެސް ހަމަޖަހިގެން ދާނެ އެވެ.\nޓައިޑަލްއާ އެކު ޕްރިންސް ވަނީ ކުރިން ވެސް އެއްބަސްވުމެއްގެ ދަށުން މަސައްކަތްތަކެއްކޮށްފަ އެވެ. އެކަމަކު 1996 ގެ އެ އެއްބަސްވުމުގެ މުއްދަތު ހަމަވުމުން ފަހުން 2015 ގައި ޓައިޑަލް އާ އެކު "ހިޓް އެންރަން ފޭސް ވަން" އާއި "ފޭސް ޓޫ" އަލްބަމް ގެނެސް ދީފައިވެ އެވެ.\nޓްރޯއި ބުނި ގޮތުގައި ޓައިޑަލްއާ ގުޅިގެން މި ފަހަރު ގެނެސްދޭ ލަވަތަކަކީ 1996 ގެ ފަހުން ޕްރިންސް ރެކޯޑްކޮށްފައިވާ ލަވަތަކުގެ ތެރެއިން ލަވަތަކެއް ހިމެނޭބެ އަލްބަމެކެވެ.\nއަށް ގްރެމީ އާއި އޮސްކާ އަދި ގޯލްޑެން ގްލޯބް އެވޯޑް ވެސް ހާސިލްކޮށްފައިވާ ޕްރިންސް، 57، މަރުވުމުގެ ފަހުން، ކުރިން ވެސް ދެ އަލްބަމެއް ރިލީޒްކޮށްފައިވެ އެވެ. އެއީ އޭނާގެ ހިޓް ލަވަތަކުގެ ކަލެކްޝަންތަކެއްގެ ގޮތުގައި ގެނެސް ދިން ޕާޕަލް ރެއިން ޑިލަކްސް އެންޑް ޑިލަކްސް އެކްސްޕޭންޑެޑް (2017) އާއި 2016 ގައި ނެރުނު "4އެވާ" އެވެ.\nސެޕްޓެމްބަރު މަހު ނެރޭ އަލްބަމްވެގެން ދާނީ ޕްރިންސްގެ 40 ވަނަ އަލްބަމަށެވެ.\nމޮޅު ކުއްޖެއް، އެކަމަކު ސިއްހީ ހާލަތު ދަށަށް!\nIsland Aviation Services Ltd Human Resource Executive 12 Nov 2019


Hulhumale Phase2Gai 2000 Housing Unit Elhumah India Kunfunyakah - Vaguthu\nހުޅުމާލެ ފޭސް ދޭއްގައި 2000 ހައުސިންގ ޔުނިޓް އެޅުމަށް އިންޑިއާ ކުންފުންޏަކަށް\nހުޅުމާލެ ފޭސް2- ވަގުތު އިމޭޖްސް\nހުޅުމާލެ ފޭސް ދޭއްގައި 2000 ހައުސިންގ ޔުނިޓް އެޅުމަށް އިންޑިއާ ކުންފުންޏަކާއި ހަވާލުކޮށް، އެކަމުގެ އެއްބަސްވުމުގައި ސޮއިކޯށްފިއެވެ.\nއެ މަސައްކަތް ކުރުމަށް ހަވާލުކޮށްފައިވަނީ، އެންބީސީ އިންޑިއާ އާއެވެ. އެ ކުންފުންޏާއެކު ސަރުކާރު ހިއްސާވާ ފަހި ދިރިއުޅުން ކޯޕަރޭޝަނާއެކު އެއްބަސްވުމުގައި ސޮއިކޮށްފައި ވަނީ ފެބްރުއީ ދެ ވަނަ ދުވަހުއެވެ.\nމި ޕްރޮޖެކްޓްގެ ދަށުން ހުޅުމާލޭގައި އަޅަނީ 900 އަކަފޫޓުގެ ތިން ކޮޓަރީގެ 1400 ޔުނިޓާއި 650 އަކަފޫޓުގެ ދެ ކޮޓަރީގެ 600 ޔުނިޓެވެ.\nއެ ކޯޕަރޭޝަނުން ބުނީ، އެ ކުންފުންޏާއި ދެމެދު އިންޖީނިއަރިންގ، ޕްރޮކިޔޯމެންޓް އެންޑް ކޮންސްޓްރަކްޝަން (އީޕީސީ) ކޮންޓްރެކްޓްގައި ސޮއި ކުރެވިފައިވާ ކަމަށެވެ. އަދި މި ކޮންޓްރެކްޓްގެ ދަށުން ހުޅުމާލެ ފޭސް ދޭއްގައި 2000 ހައުސިންގ ޔުނިޓް އިމާރާތް ކުރަމުންދާނެ ކަމަށް އެ ކޯޕަރޭޝަނުން ބުންޏެވެ.\nމި ޕްރޮޖްކެޓްގެ އަގު 130 މިލިއަން ޑޮލަރަށް އަރާނެ ކަމަށް މައުލޫމާތު ލިބެއެވެ.\nފެބުރުއަރީ 6, 2021 17:21\nތިބިމުގެ ބޮޑުބައި އިންޑިޔާ ފްލެޓު ނެހެދި ދިގު ދެމިގެންދާ އަހަރުތަކަކައް ބަދަލުވާނެ. ލަންކާޔައްވެސް ދިން ލަޑު ދިވެހި ރާއްޖެއައްވެސް ލިބޭނީ.\nފެބުރުއަރީ 6, 2021 17:39\nފެބުރުއަރީ 6, 2021 17:59\nއެޅޭނެ؟؟ ވާނެ؟؟ ދައުރު ނިމޭއިރަށް ތިޔާކަން ވާނެ؟ އިސްރާފުވީ ކިހާވަރެެއް؟؟؟؟؟\nފެބުރުއަރީ 6, 2021 18:03\nތި ހައުސިން ޔުނިޓްތަށް ވާރޭ ހިޔައެއް ނުވާނެ\nފެބުރުއަރީ 6, 2021 20:28\nތިޔަ ޕުރޮޖެކްޓު ނިންމަން އަދި 10 އަހަރު ބޭނުންވާނެހެން ހީވަނީ އިންޑިޔާއަށް.. ޓާޓާ ހައުސިންގެ ފައުންޑޭސަން އަދި ނޭޅިގެން އުޅެނީ.\nފެބުރުއަރީ 6, 2021 21:59\nތިޔަ 2000 ހައުސިން ޔުނިޓް ބިމުއަޑިން މައްޗައް ނާރާނެ.\nފެބުރުއަރީ 7, 2021 00:46\nމދިޔަ މަސް ނިމުމުގެ ކުރިން އިޢުލާން ކުރަން ބުނި ދާއިމީ ލިސްޓް ކޮބައިތޯ؟ ފަރސްޓް ކަމް ފަރސްޓް އައުޓް ޢޭ ކިޔާ. ޓްރާންސްޕޯރޓް މިނިސްޓަރ. މީގެ2އަހަރު ކުރިން ވިޑާޅުވެފައިވޭ4މަސްތެރތޭގައި ބަސް ދުއްވަން ފައްޓާނެ ކަމަށް. މިއަދަށް ބަރާބަރު2އަހަރު ހަމަވީ!\nމިފޮޓޯ ސޯޝަލް މީޑިއާގައި އުޅޭ. އެފަދަ ކަމެއްތޯ ފްލެޓް ލިސްޓަކީ؟\nފެބުރުއަރީ 7, 2021 03:18\nމާކުރިންވެސް އެބަ އެނގޭ މިކަންކަން ދާގޮއް ބާރެއް ލިބޭއިރައް މިކުރާކަމަކީ ރައްޔިތުން އަޅުވެތިކުރުން އުމަރުގެފާނުގެ ސަޔަރަތު ޓީވީތަކުންގެނެސްދީވަ ކަން ދިމާ އިދިކޮޅައް ތިޔަބައިމީހުން މީސްތަކުން އަޅުވެތިކުރީ ކޮން އިރަކުހޭ މައިންގެ ބަނޑުން މިނިވަންކަމާއެކު އުފަންވީމަ މިއުމަރުގެފާނުގެ ބަސްކޮޅު ގެނެސްދީފައި މިބަލަނީ ޛިއެސްޓީގެނަމުގައި ރައްޔިތުން އަޅުވެތިކޮއް ޖިޒީ ނަގައިގެން ވެރިން އަރާމުގައި ރައްޔިތުންނައް ހިތުހުރި ގޮތެއް ހަދަމުން އެގެންދަނީ ފުލެޓްގެ ނަމުގައި ގެސްޓް ހައުސް ހަދައިގެން ބޮޑުއަގުގައި ރައްޔިތުމީހާ ބުރަމަސައް ކަތުން ހޯދާ ރުފިޔާކޮޅު ކުލީގެ ގޮތުގައި އަތުލުން އިންޑިޔާގަ އިންޑިޔާމީހުން ތިޔަ ހަސިންގް ޔުނިޓް އެޅިއްޔާ މާރނގަޅުވާނެ މާފަގީރުން ގެދޮރުނެއްމީހުންގިނަވާނެ


Anushka aai Virat ge geygai noakareh nuhurey!\nއަނުޝްކާ އާއި ވިރާޓް-\nއަނުޝްކާ އާއި ވިރާޓްގެ ގޭގައި ނޯކަރަކު ނުގެންގުޅޭ!\n23 ފެބްރުއަރީ 2021 - 07:43:11\nއާއްމުކޮށް މަޝްހޫރު ގިނަ ތަރިންނަކީ އެމީހުންގެ އެއްވެސް ކަމެއް އަމިއްލައަށް ކޮށް އުޅޭ ބައެއް ނޫނެވެ. ހުރިހާ ކަމެއް ހެން ކުރުވަނީ ގޭގައި ގެންގުޅޭ ނޯކަރުން ލައްވާ އެވެ. ނަމަވެސް ބޮލީވުޑްގެ އެންމެ އުހުގައި ފިޔަ ޖަހަމުން އަންނަ އެއް ތަރި ކަމުގައިވާ އަނުޝްކާ ޝަރުމާ އާއި އޭނާގެ ފިރިމީހާ މަޝްހޫރު ކްރިކެޓް ކުޅުންތެރިޔާ އިންޑިއާ ޓީމުގެ ކެޕްޓަން ވިރާޓް ކޯލީ އުޅޭ ގޭގަ އެއްވެސް ނޯކަރެއް ނުގެންގުޅެ އެވެ.\nއިންޑިއާގެ މުނިފޫހިފިލުވުމުގެ ދާއިރާގެ އެންމެ މަގްބޫލް އެއް ޖޯޑުގޮތުގައި ފާހަގަ ކުރެވޭ އެ ދެމަފިރިން ގޭގައި ނޯކަރެއް ނުގެންގުޅޭ ކަމަށް ހާމަކޮށްފައިވަނީ ކުރީގެ އިންޑިއާ ގައުމީ ޓީމުގެ ސެލެކްޓަރެއް ކަމުގައިވާ ސަރަންދީޕު ސިން އެވެ.\nސަރަންދީޕު ބުނީ ބައެއް މީހުންނަށް ހީވެފައި އޮންނަނީ ވިރާޓް އަކީ ވަރަށް އަމިއްލަ އެދުން ބޮޑު ބޮޑާ މީހެއް ގޮތުގައެވެ. ނަމަވެސް ވިރާޓް އަކީ ކިތަންމެ މުއްސަނދި މަޝްހޫރު މީހަކު ކަމުގައި ވިޔަސް އޭނާގެ ކިބައިގައި އެއްވެސް ވަރަކަށް ބޮޑާކަމާއި ކިބުރުވެރިކަމެއް ނުހުންނަ ކަމަށެވެ. އަދި އޭނާ އަކީ އުޅުން ރަނގަޅު ހިތްހެޔޮ ހަރުދަނާ މީހެއް ކަމަށް ސަންދީޕު ބުނެއެވެ. ސަންދީޕު ބުނީ އެ ގެއަށް ދާ އެއްވެސް މީހަކަށް ކާން ނުދީ ވިރާޓް ނުފޮނުވާނެ ކަމަށެވެ.\nއަނުޝްކާ އާއި ވިރާޓް އުޅޭ ގެއަކީ 34 ކްރޯޑް އިންޑިއަން ރުޕީސްގެ އަގު ބޮޑު ގެއެކެވެ. އެހެން ކަމުން އެހާ އަގުބޮޑު ގެއެއްގައި އުޅޭ ދެމަފިރިން ނޯކަރެއް ނުގެންގުޅޭތީ ވަރަށް ގިނަ މީހުން ތިބީ ހައިރާންވެފައެވެ.\nނިމިދިޔަ ޖެނުއަރީ މަހުގެ 11 ވަނަ ދުވަހު އެދެމަފިރިންނަށް ވަނީ އަންހެން ދަރިއެއް ލިބިފައެވެ. ދަރިއެއް ލިބުނު ފަހުން ދެމަފިރިންވެސް އުޅެނީ ދަރިއަށް އެމީހުންގެ ހުރިހާ ވަގުތެއް ހުސްކޮށްގެންނެވެ.\nއަނުޝްކާ އެންމެ ފަހުން ފެނިގެން ދިޔައީ 2018 ވަނަ އަހަރު ނެރުނު ފިލްމު ޒީރޯ އިންނެވެ.\nބޮލީވުޑްއަނުޝްކާ ޝަރްމާވިރާޓް ކޯލީ


Covid-19: Ukraine Ge First Lady Ah Hospital Gai Faruvaadheyn Fashaifi - Vaguthu\nކޮވިޑް-19: ޔޫކްރޭންގެ ފަސްޓްލޭޑީ އަށް ހޮސްޕިޓަލުގައި ފަރުވާދޭން ފަށައިފި\n8 މަސް ކުރިން ( ޖޫން 17, 2020 )\nޔޫކްރޭނުގެ ރައީސް، ވްލޮޑިމިއަރ ޒެލެންސްކީގެ އަނބިކަނބަލުން، އޮލޭނާ ޒެލެންސްކާ ކޮވިޑް-19 އަށް ފައްސިވިކަން މިދިޔަ ހަފްތާގައި ހާމަކޮށްފައި ވަނިކޮށް، އެކަމަނާ ހޮސްޕިޓަލުގައި އެޑްމިޓްކޮށްގެން ފަރުވާދޭން ފަށައިފިއެވެ.\nޔޫކްރޭނުގެ ރައީސް އޮފީހުންވެސް މިކަން މިހާރު ހާމަކޮށްފައި ވާއިރު، އެ އޮފީހުން ބުނެފައި ވަނީ އޮލޭނާގެ ހާލު ރަނގަޅު ކަމަށެވެ. ނަމަވެސް އޮލޭނާ ހޮސްޕިޓަލުގައި އެޑްމިޓް ކުރި ކުރުމާއި ގުޅިގެން އިތުރު މަޢުލޫމާތެއް ހާމަކޮށްފައެއް ނުވެއެވެ.\nމިދިޔަ ހަފްތާގައި އޮލޭނާ ކޮވިޑް-19 އަށް ފައްސިވެފައިވާކަން ހާމަކުރެއްވީ، އެކަމަނާ އިންސްޓަގްރާމް އެކައުންޓު މެދުވެރިކޮށް ކުރެއްވި ޕޯސްޓެއްގައެވެ. އެ ޕޯސްޓުގައި އޮލޭނާ ވިދާޅުވީ، އެކަމަނާ ކޮވިޑް-19 އަށް ފައްސިވެފައި ވީނަމަވެސް ފިރިކަލުންނާއި ދަރިން މި ބައްޔަށް ނައްސި (ނެގެޓިވް) ވެފައިވާ ކަމަށެވެ.\nކޮވިޑް-19 އަށް ފައްސިވީނަމަވެސް ހާލު ރަނގަޅު ކަމަށާއި، މިކަން އެނގުމާއިއެކު ހުންނެވީ އެކަހެރިވެވަޑައިގެން ކަމަށް އޮލޭނާ ވިދާޅުވެފައި ވެއެވެ. އަދި އާއިލާއަށް ބަލީގެ ނުރައްކާ ކުރިމަތިވެދާނެ ކަމަށްޓަކައި އާއިލާ އާއި ވަކިން ހުންނެވި ކަމަށްވެސް ވިދާޅުވިއެވެ.\nޔޫކްރޭން އަކީވެސް ކޮވިޑް-19 ގެ ނުރައްކާ ބޮޑުވެފައިވާ ޤައުމުތަކުގެ ތެރޭގައި ހިމެނޭ ޤައުމެވެ. އެޤައުމުން އިއްޔެ އެކަނިވެސް 666 މީހަކު ހިމެނޭހެން މިހާތަނަށް ޖުމްލަ 32,476 މީހަކަށް މި ބަލި ޖެހި، އޭގެތެރެއިން 912 މީހަކު މަރުވެފައި ވެއެވެ.\nޔޫކްރޭނުން ކޮވިޑް-19 އަށް ފައްސިވީ މީހުންގެ ތެރެއިން މިހާތަނަށް 14,528 މީހަކު ރަނގަޅުވެފއިވާ ކަމަށް އިދާރާތަކުން ބުނެއެވެ. އަދި މިހާރު އެޤައުމުގައި މި ބައްޔަށް ފަރުވާދެމުންދާ މީހުންގެ ތެރެއިން 317 މީހެއްގެ ހާލު ސީރިއަސް އެވެ.\nޔޫކްރޭނުން އެންމެ ފުރަތަމަ ކޮވިޑް-19 ގެ ވޭދަނަ (ކޭސް) އެއް ފެނިފައި ވަނީ މާރިޗު މަހުގެ 17 ވަނަ ދުވަހު އެވެ. މިކަމާއި ގުޅިގެން އެޤައުމު ފުރަބަންދުކޮށްފައި އޮންނަތާ ގިނަ ދުވަސްތަކެއް ވެފައި ވަނިކޮށް މިހާރު ވަނީ ބައެއް ފިޔަވަޅުތަކަށް ލުއިދީފައެވެ.\nޖޫން 17, 2020 09:16\nރައީސޫ، އާކޮށްލަންޏާ މިކޮޅަށް އިޝާރަތެއް ކޮއްލައްޗޭ. މަބޭނުމޭ


SunOnline: Mulan beleynee Disney+ in 30 Dollar ah!\nއަހުމަދު ޖައިޝަން 05 Aug 2020, 08:35\nޑިޒްނީގެ މުލާން ލައިވް އެކްޝަން އެޑެޕްޝަންގެ ފިލްމުން މަންޒަރެއް ---\nޑިޒްނީގެ އެނިމޭޓެޑް ފިލްމު "މުލާން"ގެ ލައިވް އެކްޝަން ސިނަމާތަކަށް ނެރުމުގެ ބަދަލުގައި ޑިޒްނީގެ ސްޓްރީމިން ސާވިސް "ޑިޒްނީ ޕްލަސް" އަށް ނެރުމަށް ނިންމާފައިވާކަން އެކުންފުނިން ހާމަކޮށްފި އެވެ.\nމިހާރު ފެތުރެމުންދާ "ކޮވިޑް-19" އާ ގުޅިގެން ދުނިޔޭގެ ސިނަމާތައް ބަންދުކޮށްފައި ހުރުމުން މިއަހަރު އަޅުވަންހުރި އެތައް ފިލްމެއް ދަނީ ފަސްކުރަމުންނެވެ.\nމުލާން އެންމެ ފުރަތަމަ އެޅުވުމަށް ހަމަޖެހިފައި އޮތީ މިދިޔަ މާޗު މަހު އެވެ. ނަމަވެސް އެ ފިލްމު ފަހުން ވަނީ ޖުލައި އަށް ފަސްކޮށްފަ އެވެ. އަދި އޭގެ ފަހުން އަލުން މި މަހުގެ 21 ގައި ދައްކާގޮތަށް އެ ފިލްމު ފަސްކުރި އެވެ. ނަމަވެސް ކޮވިޑްގެ ހާލަތު އިތުރަށް ގޯސްވަމުންދާތީ މިހާރު ޑިޒްނީއިން އާ ގޮތެއް ހޯދައި ފިލްމު އެޅުވުމަށް ވަނީ ނިންމާފަ އެވެ.\nޑިޒްނީއިން ބުނެފައިވަނީ އެކުންފުނީގެ ސްޓްރީމިން ސާވިސް އަށް މުލާން ގެނައުމަށް ނިންމާފައިވާ ކަމަށެވެ. އެގޮތުން އެ ފިލްމު އަންނަ މަހުގެ ހަތަރުވަނަ ދުވަހުން ފެށިގެން ޑިޒްނީ ޕްލަސް އިން ސްޓްރީމް ކުރާނެ ކަމަށް އެކުންފުނިން ބުނެ އެވެ.\nމުލާން ބަލަން ބޭނުންވާ ފަރާތްތަކުން އެ ފިލްމަށް ޖެހޭނީ ވަކިން ފައިސާ ދައްކާށެވެ. އެގޮތުން އެ ފިލްމު ރެންޓް ކުރާނީ، 29.99 ޑޮލަރަށް ކަމަށް އެކުންފުނިން ބުނެ އެވެ. މިއީ ޑިޒްނީ ޕްލަސް އަށް ތަފާތު ގޮތެކެވެ. ސަބަބަކީ ޑިޒްނީ ޕްލަސް އަކީ ސަބްސްކްރިޕްޝަން ޕްލެޓްފޯމެކެވެ. މަހަކު 6.99 ޑޮލަރު ދެއްކުމުން އެ ޕްލެޓްފޯމުގައި ހުރި ހުރިހާ ކޮންޓެންޓެއް ބެލޭނެ އެވެ. އެހެންނަމަވެސް އެ ފަރާތްތައްވެސް މުލާން ބަލަން ބޭނުންވާ ނަމަ ޖެހޭނީ ފިލްމު ވަކީން ކުއްޔަށް ނަގާށެވެ.\nޑިޒްނީއިން ބޮޑު ހަރަދެއް ކޮށްގެން ސިނަމާއަށް ނެރުމަށް ހަމަޖެހިފައިވާ ފިލްމެއް އެކުންފުނީގެ ސްޓްރީމިން ސާވިސް އަށް ނެރުނު މިއީ ފުރަތަމަ ފަހަރެއް ނޫނެވެ. މިއަހަރު ކުރީކޮޅުގައި އެޅުވުމަށް ނިންމާފައި އޮތް "އާޓެމިސް ފައުލް" ނަމަކަށް ކިޔާ ފިލްމުވެސް ޑިޒްނީއިން ވަނީ ކޮވިޑް-19 އާ ގުޅިގެން ޑިޒްނީ ޕްލަސްއަށް ގެންގޮސްފަ އެވެ.\nމުލާން އަކީ ޑިޒްނީއިން ބޮޑު ހަރަދެއް ކޮށްގެން އުފައްދާފައިވާ ފިލްމެކެވެ. އެގޮތުން އެ ފިލްމު އުފައްދާފައިވަނީ 200 މިލިއަން ޑޮލަރުގެ ބަޖެޓަކުންނެވެ. އެހެންކަމުން ލިބޭ އާމްދަނީ ކުޑަވުމަކީ އެކުންފުނީން ކަންބޮޑުވާ ކަމެކެވެ.


Bacteria | Mihaaru\nޕިލްސްބަރީގެ ފުށެއްގައި ސަލްމޮނެއްލާ އަސަރު\nފޮކްސްގެ ޕްރެޒެންޓަރަކު އަތް ނުދޮވެ އުޅޭތާ 10 އަހަރު\nއެންޓިބައޮޓިކްސް އަށް ހޭލުންތެރިކުރަން ހާއްސަ ހަރަކާތެއް\nފްލަޝްކުރަން ވާނީ ފާހާނާ ތަށީގެ މަތި ލައްޕާފައި\nފާހާނާކޮށްފައި ފްލަޝް ކުރަނީ ތަށީގެ މަތި ނުލައްޕާ ކަމަށްވާ ނަމަ އެއީ ނުރައްކާ ކަމަކަށް ވެދާނެ އެވެ. އެހެންވެ ތަޖުރިބާކާރުން ދޭ އިރުޝާދަކީ ބޮޑުކަމުގޮސްފައި ވެސް އަދި ކުޑަކަމުގޮސްފައި ވެސް ފާހާނާގެ މަތި ލައްޕާފައ ފްލަޝްކުރުމެވެ.\nޖަރާސީމު ހުންނަ ތަރުކާރީ އަދިވެސް އެބަ އެތެރެކުރޭ\nޔޫރަޕުން އެތެރެކުރި ގަނޑުކޮށްފައިވާ ތަރުކާރީގެ ބާވަތްތަކެއްގައި ސިއްހަތަށް ގެއްލުން ހުރި ޖަރާސީމެއް ހުރުމުން، މިދިޔަ މަހު އެތަކެތި ބާޒާރުން ނެގި ނަމަވެސް އަދިވެސް އެ ބާވަތުގެ ތަރުކާރީ ރާއްޖެ އެތެރެކުރަމުން ދާ ކަމަށް މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) އިން މިއަދު ބުނެފި އެވެ.\nAugust 05, 2018 6\nތުނބުޅި ބަހައްޓަންވާނީ ވަރަށް ސާފުކޮށް\nކޮންމެ ކަމެއްގައި ވެސް އެންމެ ބޮޑު އިސްކަމެއް ދޭންވާނީ ސާފުތާހިރު ކަމަށެވެ. ބޮލާއި ތުނބުޅި ސްޓައިލްކުރުމުގައި ވެސް ހައްދުން ނެއްޓޭ ހިސާބަށް ގޮސް ސާފުތާހިރުކަން ގެއްލުވާލައިގެން ނުވާނެ އެވެ.\nޔޫރަޕުން އެތެރެ ކުރަމުން އައި ގަނޑުކޮށްފައިވާ ތަރުކާރީގެ ބާވަތްތަކެއްގައި އިންސާނުންނަށް ގެއްލުން ހުރި ޖަރާސީމެއް ހުރުމުން، ބާޒާރުން އެ ތަކެތި ނަގަމުން އަންނަ ކަމަށް މޯލްޑިވްސް ފުޑް އެންޑް ޑްރަގް އޮތޯރިޓީއިން (އެމްއެފްޑީއޭ) ބުނެފި އެވެ.\nބެކްޓީރިއާ ހުރި މެލަން ކައިގެން ތިން މީހުން މަރުވެއްޖެ\nސިޑްނީ (މާޗް 3) - ލިސްޓީރިއާ ބެކްޓީރިއާ ހުރި މެލަން ކައިގެން އޮސްޓްރޭލިއާގައި ތިން ވަނަ މީހަކު މަރުވެއްޖެ އެވެ.\nމަތިންދާބޯޓުގައި އެންމެ ހަޑީ ކާއެއްޗެހި ބަހައްޓާ ޓްރޭ!\nމަތިންދާބޯޓުގައި ދަތުރުކުރުމަކީ ކޮންމެ މީހަކަށް ވެސް މިހާރު ކޮންމެހެން ކުރަން ޖެހޭ ޒަރޫރީ ކަމެކެވެ. ބައެއް ފަހަރަށް ވަރަށް ގިނަ ވަގުތު ވެސް ހޭދަވެ އެވެ. ކުޑަކުޑަ ޖާގައެއްގައި ގިނަ އިރުތަކެއް ވަންދެން އިންނަން ޖެހުމަކީ ވަރަށް ބޮޑު ތަކުލީފެކެވެ. ބައެއް ފަހަރަށް ޖެހިގެން ތިބޭ ދަތުރުވެރިން ވެސް އުނދަގޫވާ ޒާތުގެ ކަންތައްތައް ކުރެ...\nބިންމައްޗަށް ވެއްޓޭ އެއްޗެއް ކާންވާނެތަ؟\nބިންމައްޗަށް ވެއްޓޭ އެއްޗެއް ފަސް ސިކުންތު ތެރޭ ނަގައިފި ނަމަ އެއަށް ބެކްޓީރިއާގެ އަސަރު ކޮށްފައި ނުހުންނާނެ ކަމަށް ބުނާ ވާހަކައެއް އޮވެ އެވެ. މިއީ ކިހާ ވަރެއްގެ ހަގީގަތެއްތޯ ބެލުމަށް ދިރާސާތައްކޮށްފައި ވާއިރު ސައިންސްވެރިންގެ މެދުގައި ވެސް މިކަމާ ޚިލާފް އެބަހުއްޓެވެ.


Labor Relation Authority Ah Dhakkan Jehey Faisa Dhen Balaigannanee MIRA In - Vaguthu\nމޯލްޑިވްސް އިންލަންޑް ރެެވެނިއު އޮތޯރިޓީ (މީރާ) އާއި ލޭބަރ ރިލޭޝަންސް އޮތޯރިޓީ (އެލް.އާރ.އޭ) އާއި ދެމެދު މިއަދު އެއްބަސްވުމެއްގައި ސޮއިކޮށްފިއެވެ.\nމި އެއްބަސްވުމުގައި މީރާގެ ފަރާތުން ސޮއި ކުރެއްވީ ކޮމިޝަނަރ ޖެނެރަލް އޮފް ޓެކްސޭޝަން ފަތުހުﷲ ޖަމީލްއެވެ. އަދި އެލް.އާރ.އޭގެ ފަރާތުން އެމް.އޯ.ޔޫގައި ސޮއި ކުރެއްވީ ޑިރެކްޓަރ ޖެނެރަލް، އިބްރާހިމް ރަޝީދު މޫސާއެވެ.\nމީރާއިން ބުނީ ސޮއި ކުރެވުނު އެމް.އޯ.ޔޫގެ ދަށުން ވަޒީފާއާއި ބެހޭ ގާނޫނުގެ ދަށުން ސަރވިސް ޗާޖު ނަގާ ފަރާތްތަކުން އެލްއާރްއޭއަށާއި މީރާއަށް ހުށަހަޅަންޖެހޭ ލިއެކިޔުންތައް ދެ އިދާރާއަށް ހުށަހަޅަން ޖެހުމުގެ ބަދަލުގައި ހަމަ އެކަނި މީރާއަށް ހުށަހަޅަންޖެހޭ ގޮތަށް ހަމަޖެހިފައިވާ ކަމަށެވެ.\nއަދި، މި އެމްއޯޔޫގެ ދަށުން އެލްއާރްއޭ އަށް ބަލައިގަންނަ ފައިސާތައް މީރާއިން ބަލައިގަތުމުގެ އިންތިޒާމް ހަމަޖައްސާފައިވާ ކަމަށް މީރާއިން ބުނެފައިވެއެވެ.\nވަޒީފާއާއި ބެހޭ ގާނޫނުގެ ދަށުން ސަރވިސް ޗާޖު ނަގާ ފަރާތްތަކުން ސަރވިސް ޗާޖާއި ގުޅޭ މައުލޫމާތު ހުށަހެޅުމަށް ހާއްސަ އޮންލައިން ސިސްޓަމެއް މީރާގައި އުފައްދާފައިވެއެވެ. އަދި މިހާރު މި ސިސްޓަމް މެދުވެރިކޮށް ބަލައިގަންނަ މައުލޫމާތު އެލްއާރއޭ އާއި ހިއްސާ ކުރެވޭނެ އިންތިޒާމް ވެސް ހަމަޖެހިފައިވާ ކަމަށް މީރާއިން ބުނެއެވެ.\nސުންގަޑި ހަމަވިއިރުވެސް އިންކަމް ޓެކްސް ބަޔާން ގިނަބަޔަކު ހުށަހަޅައިފައި ނުވޭ - މީރާ\nޓެކްސް އާ ގުޅޭ ކުށްތައް ހުއްޓުވުމަށް އެންސީބީއާއެކު ސޮއިކޮށްފި


MIRA in Tax bayaan hushahalhai faisaa dhekkumuge sungadi ithurukoffi\n08 ޖުލައި 2021 - 16:28:18\nމީރާއިން ޓެކްސްދެއްކުމަށް ފަސްކޮށްފައިވާ ސުންގަޑި އިތުރަށް ފަސްކޮށްފިއެވެ.\nމީރާއިން ބުނީ އޮންލައިންކޮށް ޓެކްސް ބަޔާން ހުށަހަޅައި ޓެކްސް ދައްކާ ހުރިހައި ފަރާތްތަކަށް ލާޒިމުކޮށްފައިވާ ޓެކްސްތައް ފިޔަވައި، އެހެނިހެން ޓެކްސްތަކުގެ ޓެކްސް ބަޔާން ހުށަހަޅައި ފައިސާ ދެއްކުމުގެ އާ ސުންގަޑި މީރާއިން އާންމުކޮށްފައިވާނެކަމަށެވެ.\nމީގެކުރިން މީރާއިން ވަނީ މިއަހަރު މޭ މަހުގެ 27 ވަނަ ދުވަހުން ފެށިގެން މިމަހުގެ 10 ވަނަ ދުވަހާއި ހަމައަށް ސުންގަޑި ފަސްކޮށްފައެވެ. ނަމަވެސް މީރާއިން ވަނީ ޖުލައި މަހުގެ 11 ވަނަ ދުވަހާއި ހަމައަށް ސުންގަޑި ފަސްކޮށް ޓެކުހާއި ޓެކްސް ބަޔާން ބަލައިގަންނާނެކަމަށް މައުލޫމާތުދީފައެވެ.\nކޮވިޑުގެ ހާލަތާއި ގުޅިގެން އަޅާފައިވާ ރައްކާތެރިކަމުގެ ފިޔަވަޅުތަކާއި އެއްގޮތަށް އިޖުތިމާޢީ ގައިދުރުކަން ދެމެހެއްޓުމުގެ މުހިއްމުކަން ފާހަގަކޮށް މީރާއިން ވަނީ އެއޮތޯރިޓީއަށް ހުށަހަޅާ އެންމެހައި ޓެކްސް ބަޔާނާއި ޓެކުހާއި އެހެނިހެން ފައިސާ އޮންލައިންކޮށް ދެއްކުމުގެ އިންތިޒާމު ހަމަޖެހިފައިވާކަމަށް ބުނެފައެވެ. އަދި އޮންލައިންކޮށް ޓެކުހުގެ ހިދުމަތްތައް ހޯދުމަށް އަމަލުކުރުމަށްވެސް އާންމުންގެ ކިބައިންވެސް އިލްތިމާސްކޮށްފައެވެ.\nމީގެއިތުރުން، މީރާއިން ކަނޑައަޅާފައިވާ ވަގުތުތަކުގައި ގުޅައިގެން މައުލޫމާތު ސާފުކުރެވޭނެ ކަމަށްވެސް އެއޮތޯރިޓީއިން ވަނީ ބުނެފައިވެއެވެ.\nއެގޮތުން ރަސްމީ ދުވަސްތަކުގައި މީރާގެ ހޮޓްލައިން އަދި ވައިބަރއަށް މެސެޖު ކޮށްގެން މައުލޫމާތު ސާފުކުރެވޭނެ ކަމަށް މީރާއިން މައުލޫމާތުދެއެވެ.


BREAKING: Inspection gai gavaidhah nufethey ithuru 40 thaneh bandhu koffi - One Online\n2 ޖޫން 2020، މާލެ، ކޮވިޑް 19 ގެ ނުރައްކާބޮޑުވެ މާލޭގެ ކެފޭ އަދި ރެސްޓޯރެންޓް ތައް ބަންދުކުރިތާ ގިނަ ދުވަސްތަކެއް ފަހުން، މާލެ އާ އާންމުހާލަތަށް ގެނެސް މާލޭގެ ކެފޭ ރެސްޓޯރެންޓް ތައް ހުޅުވާލުން -- ވަން ފޮޓޯ: މުހައްމަދު ހައްޔާން\nއިންސްޕެކްޝަނުގައި ގަވައިދަށް ނުފެތޭ އިތުރު 40 ތަނެއް ބަންދުކޮށްފި\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކުރިއަށްގެންދާ އިންސްޕެކްޝަނުގައި ގަވައިދަށް ނުފެތޭ އިތުރު 40 ތަނެއް ބަންދުކޮށްފިއެވެ.\nހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ)ގައި މިރޭ ބޭއްވި ނޫސްވެރިންގެ ބައްދަލުވުމުގައި އެ ސެންޓަރުގެ ތަރުޖަމާނު ޑރ. ނަޒްލާ ރަފީގު ވިދާޅުވީ، މިއަދު ކުރިއަށްގެންދިޔަ އިންސްޕެކްޝަންގެ ތެރެއިން 189 ތަނެއް ބަލައިފައިވާ ކަމަށެވެ. އެގޮތުން ކާބޯތަކެތީގެ ހިދުމަތްދޭ 62 ތަނަކާއި، 13 ސެލޫނެއް، 113 ފިހާރައާއި އެއް މާރުކޭޓް އިންސްޕެކްޓް ކޮށްފައިވާ ކަމަށް ޑރ. ނަޒްލާ ވިދާޅުވިއެވެ.\n"މީގެ ތެރެއިން 40 ތަނެއް މިއަދު ބަންދު ކުރެވުނު. އެއީ އަޅުގަނޑުމެންގެ ގަވައިދުތަކާއި އެއްގޮތަށް އެތަންތަން ނެތީމަ. މި 40 ތަނުގެ ތެރޭގައި9ސެލޫން، 14 ފިހާރަ، ކާބޯތަކެތީގެ ހިދުމަތްދޭ 16 ތަނެއް އަދި އެއް މާރުކޭޓް ހިމެނޭ،" ޑރ. ނަޒްލާ ވިދާޅުވިއެވެ.\nމީގެ އިތުރުން ޑރ. ނަޒްލާ ވިދާޅުވީ، މިހާތަނަށް އެޗްޕީއޭއިން އިންސްޕެކްޓް ކުރި ތަންތަނުގެ ތެރެއިން ދެބައިކުޅަ އެއްބައި ތަންތަން ބަންދު ކުރަން ޖެހިފައިވާ ކަމަށާއި، ނަމަވެސް ބަންދުކުރި ގިނަ ތަންތަނުން މިހާރު ގަވައިދާ އެއްގޮތަށް ކަންކަން ރަނގަޅުކޮށްފައިވާ ކަމަށެވެ.\nމީގެ ހަތަރު ދުވަސް ކުރިން ފެށި އިންސްފެކްޝަންގައި އުސޫލުތަކަށް ނުފެތޭ ތަންތަން ވަގުތުން ބަންދު ކުރެއެވެ. ފުރަތަމަ ދުވަހު 27 ތަނެއް ބަންދުުކުރިއެވެ. ދެވަނަ ދުވަހު 50 އަދި އިއްޔެ ތިން ތަނެއް ބަންދު ކުރިއެވެ. މާދަމާވެސް އިންސްޕެކްޝަންގެ ކުރިއަށް ގެންދާނެއެވެ.\nކޮވިޑް 19ގެ ސަބަބުން ކެފޭ، ރެސްޓޯރަންޓް އަދި ހޮޓާތަކާއި ސެލޫން އަދި ޖިމް ފަދަ ތަންތަން ބަންދުކުރުމަށްފަހު އެތަންތަން އަލުން ހުޅުވައި ހިދުމަތްދޭން ހުއްދަ ދީފައިވަނީ ވަކި އުސޫލުތަކަކަށް އަމަލު ކުރަން ޝަރުތުު ކުރުމަށްފަހުއެވެ.\nގުޅޭ ޓެގު ހެލްތު ޕްރޮޓެކްޝަން އެޖެންސީ (އެޗްޕީއޭ) ހެލްތް ޕްރޮޓެކްޝަން އެޖެންސީ ކޮވިޑް 19 އެޗްއީއޯސީ ޑރ. ފާތިމަތު ނަޒްލާ ރަފީގު\nރިޔަލު ދޯންޏެއްގައި މަހަށް ނުކުމެ އުޅެނިކޮށް ގެއްލުނު އުމުރުން ދުވަސްވީ މީހާ ފެނިއްޖެ\nކޮވިޑް ޖެހުނު އިތުރު ދިވެއްސަކު މަރުވެ، ރާއްޖޭގައި ކޮވިޑް މަރުގެ ޖުމުލަ އަދަދު 50 އަށް\nރައީސް ޔާމީން ޖަލަށް ލުމަށާއި ޖޫރިމަނާ ކުރުމަށް ކުރި ހުކުމް ހައިކޯޓުން ދަމަހައްޓައިފި


SunOnline:2firihenun vegen anhen meehaa dhamaafai vehdhi iru meehun thibee balan\nދެ ފިރިހެނުން ވެގެން އަންހެން މީހާ ދަމާފައި ވެއްދި އިރު މީހުން ތިބީ ބަލަން\nޝަފްނާ ހުސައިން 22 Apr 2021, 15:33\nމާލޭ މަގުމަތިން ހިނގާފާ ދިޔަ އަންހެނަކު ކިޑްނެޕްކޮށް، ރޭޕް ކުރި ކަމަށް ތުހުމަތު ކުރެވޭ މައްސަލައިގައި، އަންހެން މީހާ ގަދަކަމުން ދަމާފައި ގޯޅިއަށް ވައްދާ މަންޒަރު ފެންނަ ވީޑިއޯއެއް އާންމުކޮށްފި އެވެ.\nއެ ހާދިސާ ހިނގާފައި ވަނީ މިދިޔަ ހުކުރު ދުވަހުގެ ރޭ، ލެމަން ގްރާސް ހުންނަ މަގުގަ އެވެ.\nއާންމުވެފައިވާ ވީޑިއޯ އިން ފެންނަ ގޮތުން، ފިރިހެން މީހާ ފުރަތަމަ އަންހެން މީހާ ގެންދަން މަސައްކަތް ކުރަނީ އަތުގައި ހިފާ ދަމާފަ އެވެ. އޭރު ވެސް އަންހެން މީހާ ގަދަ ދައްކަމުން ދެ އެވެ. އަދި އެ ދެމީހުންގެ ފަހަތުން އިތުރު ފިރިހެނަކު ވެސް ހިނގާފައި ދެ އެވެ.\nގޯޅި އާ އަރާ ހަމަވި ހިސާބުން އަންހެން މީހާ ބިން މައްޗަށް ވެއްޓެ އެވެ. އަންހެން މީހާ ވެއްޓުނީ މަގުމަތީގައި ތިބި އިތުރު ބައެއްގެ ފައިބުޑަށެވެ. ނަމަވެސް އެއިން އެއްވެސް މީހަކު އަންހެން ކުއްޖާއަށް އެހީތެރިވާކަށް ނޫޅެ އެވެ.\nއެމީހުން ބަލަން ތިއްބާ ދެ ފިރިހެން ވެގެން، އަންހެން މީހާގެ ހަތަރެސް ފައިގައި ހިފައި އުފުލާލައިގެން ގޯޅި ތެރެއަށް ވައްދާ މަންޒަރު ސާފުކޮށް ވީޑިއޯ އިން ފެނެ އެވެ.\nއެ މައްސަލައިގެ ތުހުމަތުގައި ހައްޔަރުކޮށްފައި ވަނީ 18 އަހަރުގެ މީހަކާއި 23 އަހަރުގެ ފިރިހެނެކެވެ. އެ ދެމީހުންނަކީ ވެސް ދިވެހީންނެވެ. އެ ދެމީހުންގެ މައްޗަށް ކުރަނީ މާރާމާރީ އާއި ކިޑްނެޕް އަދި ގަދަކަމުން ޖިންސީ ގުޅުން ހިންގުމުގެ ތުހުމަތެވެ.\nއެ މައްސަލާގައި ހައްޔަރުކުރި އުމުރުން 18 އަހަރުގެ މީހާއަކީ މީގެކުރިން ހައްޔަރުގެ ތިން ރެކޯޑެއް އޮތް މީހެކެވެ. ދެވަނަ މީހާގެ ހައްޔަރުގެ ހަތަރު ރެކޯޑު އެބަ އޮތެވެ.\nއަންހެން މީހާއަށް ޖިންސީ އަދި ޖިސްމާނީ އަނިޔާ ދީފައިވާ ކަމަށް އޭނާ ފުލުހުންނަށް މައުލޫމާތު ދީފައިވާ ކަމަށް މުއްދަތު މަޖިލީހުގައި ފުލުހުން ވަނީ ބުނެފަ އެވެ.\nފުލުހުން ކޯޓުގައި ބުނެފައިވާ ގޮތުން، އަންހެން މީހާއަށް ޖިސްމާނީ އަނިޔާ ދިނުމުގެ ގޮތުން، އޭނާގެ ގައިގައި ހިފައި، މައްޗަށް ނަގައި ތިން ފަހަރު ވައްޓާލި ކަމަށް އަންހެން މީހާ ވަނީ ބުނެފަ އެވެ. އަދި އަންހެން މީހާގެ އަނގަޔަށް ފޮތި ކޮއްޕައި، ޖިންސީ އަނިޔާ ދިންކަމުގެ މައުލޫމާތު ހުށަހަޅާފައިވާ ކަމަށް ވެސް ފުލުހުން ވަނީ ބުނެފަ އެވެ.